
  A vorbit acasă

  
    -darul-

  

  
    A vorbit acasă...

    Iar s-a întristat.

    L-a certat soția;

    Era vinovat.

    Nu dorea prea multe:

    Doar iubire... doar.

    O pierduse toată?

    Pâlpâia mai rar?

    El îi da dreptate,

    Într-un sens... de plâns.

    Au rămas ”alături”,

    În alt sens, restrâns.

    El dorea ”căldură”,

    Nu cuvinte reci.

    Pătrunse în suflet,

    Deschideau alt ”beci”.

    Nu cerșise milă;

    A greșit, ”plătea”.

    ”Alungase răul”,

    Departe de ea.

    Ura și trădarea,

    În lanțuri l-au pus.

    Ca să-i protejeze,

    S-a lăsat prins, ”dus”.

    Nu vor înțelege;

    ”Lumile”-s aparte.

    Timpu-i doar același:

    Departe-i ”departe”.

    A vorbit acasă...

    Iar, și iar... și iar.

    Mai spera că Viața

    I-o păstra... ca ”dar”.

  

  
    (Pentru un ”el”... și alții)

  


  Adevărul în direct

  
    Din greșeală, ca tot omul,

    Am deschis TeVe-ul iar,

    Pe un post, din cele multe,

    Ce, la gât, în pripă sar.

    Cu opinia-”ndoită”,

    Căci mai judecam puțin,

    Am decis s-ascult oleacă

    Și, să-njur, să mă abțin.

    Ca, cutumă, ”vorbăiala”,

    Devenise ”colectivă”,

    Moderată-n stimulare,

    De-o duduie ”afectivă”.

    Îi plăceau ei orișicare,

    Vechi aleși, sau și mai noi,

    Ce păreau ”porniți”, ca hunii,

    Punând caru-n hăț la boi.

    Nu conta realitatea,

    Cam ”fomistă” în popor,

    Și ”vindeau la ”minciunele”,

    Ca ”stâlpi” zdraveni de topor.

    Fiecare-avea dreptate,

    Când ziceau, fermi, de ceilalți,

    Că-s haini, javre, și fură,

    Și-s ”murdari”, chiar re-spălați.

    Pentru prima dată, sincer,

    M-am gândit: Ce post corect,

    Ce transmite, ”în prostie”,

    Adevărul, în direct...

  


  Adierea trecutului

  
    -istorie mutilată-

  

  
    A trecut o adiere

    De trecut, mort în tăcere,

    Pornită din timp uitat,

    De cuvinte mutilat.

    N-a contat ce-a fost odat`,

    Cine-a luat, și cine-a dat;

    Interesu,l pur-meschin,

    Preschimba mierea-n venin.

    Din istorie-au făcut,

    Ce au vrut, cât au putut,

    Și-au întors sensuri pe dos,

    Când era de ros un os.

    Din popor au rupt cu dinții

    Și le-a luat până și sfinții,

    Tot negând morminte pline,

    cU urlete de jivine.

    Pe străbuni i-au tot ”cărat”,

    Și-au arat, pe loc ”curat”,

    Ca să poată construi,

    Viitorul... vizavi.

  

  
    Huni, avari, gepizi și goți,

    Migratori slăviți ca hoți,

    S-au scurs ca ploaia pe stânci,

    Și-au pierit în văi adânci.

    Munții-au strâns la pieptul lor,

    Neamul sfânt, unit de dor,

    Și-n altar crestat în nori,

    L-a primit de sărbători.

    La-nceput, iubea un zeu,

    Mai apoi, pe Dumnezeu,

    Da-n finalul trist, de azi,

    Slăvesc, locul, numai brazi.

    Doar tămâia-n ”duioșire”,

    Sugereaz-o pomenire,

    Și-n ruine, ape plâng,

    Când, vechi schituri, turle-și frâng.

  

  
    Cresc copiii ne-”nvățați”;

    N-au străbuni... ”Mâine”, nici tați.

    Nu există vinovați;

    Cei ce sunt, iute-s ”uitați”.

  


  Alt bou, de soi

  
    Cu o nonșalanță,

    greu de conceput,

    ne-a mințit, în față,

    de la început.

    Cu o aroganță,

    demnă de dispreț,

    și-a impus puterea,

    dur, cu orice preț.

    Cu o ”siguranță” ,

    prelungită-n tot,

    ne-a pus, scurt, cu pumnul,

    labele sub bot.

    Cu o importanță,

    demnă de anal e,

    și-a adus, prin cioclii,

    ode și-osanale.

    Cine-a fost? Contează?

    L-am ales doar noi;

    Putem spune sincer,

    Că suntem de soi.

  


  Alt car cu

  
    -vai de noi-

  

  
    Doi nebuni, cu mintea-n ”pripă”,

    Coaptă, arsă, cum vreți voi,

    S-au tocmit, ca să conducă,

    Un alt car, la fel, ca... boi.

    Îl trăgeau cu-nverșunarea

    Celor neconvinși de-un rost;

    Nu se descurcau prea bine

    Și mergeau și câș, și prost.

    Șleaurile-adânci, lăsate

    De cei dinaintea lor,

    Îi tot abăteau aiurea,

    În al leli, tainic dor.

    Câmpii goi, păstrați cu grijă,

    Se-ntindeau la nesfârșit.

    Îi ”băteau” cu-ncrâncenarea

    De român desăvârșit.

    Căci erau în căutarea

    Țelului dorit de toți,

    Ocolind o scurtătură,

    Folosită doar de hoți.

    Săturați de nerăbdarea

    Celor ce mugeau în car,

    S-au oprit, ca să aleagă,

    Drumul bun... și-au dat la zar.

    Stânga, dreapta, înainte,

    Înapoi, sau iar în cerc,

    Erau faine-alternative,

    Gen covrigi, la câine berc.

    Zarurile, măsluite,

    S-au oprit la... ce vreți voi.

    Și-au tot stat, și-au stat, pe gânduri,

    De-au ajuns ca... vai de noi.

  


  Anturaj

  
    Nucul, bradul și cu plopul

    Se certau odată.

    Cineva, din întâmplare,

    I-a pus laolaltă.

  

  
    -Stau și eu cu voi alături,

    I-a rugat „mărețul”.

    -Ești sfrijit și vai de tine.

    Ce-o faci pe istețul.

    Uită-e la trupul nostru,

    Grațios în sine,

    Ce se-nalță în lumină;

    Noaptea e de tine.

    Plopul nici el nu pregetă

    Să-l acuze-n silă:

    -Ai și frunze otrvite.

    Zău că ești de milă.

    Florile s-au plâns de mult,

    C-au fost mal-tratate.

    Când au stat sub crengi de nuc,

    Au pierit uitate.

  

  
    Am trecut ieri prin grădină

    Și i-am împăcat:

    Nucul are roade bune;

    Pe loc l-am lăsat.

    Plopului i-m dat lumină

    Și l-am pus pe drum.

    Bradul l-am luat în curte;

    E superb, vă spun.

  

  
    Tot așa și omul,

    Umblă de nebun,

    Și se-adună-n „turmă”,

    De ne-bun, cu bun.

  


  Apa udă i.a

  
    -pentr-un ”isprăvit”-

  

  
    -Adu și o rudă,

    Că e apa udă!

    striga un ”adult”,

    că era mai cult,

    ”cultivat” pe stradă,

    școala să n-o vadă,

    învățat, la țoi,

    singur, sau în doi,

    ce fugea în grabă,

    departe de treabă,

    și-apoi, obosit,

    sta la odihnit,

    lângă un pahar,

    aruncând un zar,

    chinuind silabe,

    în cuvinte slabe,

    cu mintea vâlvoi,

    și inima sloi,

    pomenind de mumă,

    doar în vis, ca glumă,

    cu zâmbet bovin,

    sigur, de mult chin,

    cu idei confuze,

    în ”creștet” de buze,

    vorbind înjurând,

    ”palid”, cert, în gând,

    omul bun la toate,

    printre alte ”zloate”,

    un ins ”isprăvit”,

    greu și de privit,

    unul pentru care,

    lumea-i o ”scursoare”,

    plină doar de el

    și alții la fel.

  

  
    ”Vai, ce am făcut!...”

    Gândul m-a durut,

    că m-am luat de ei,

    prea, mult prea-mișei,

    ce ”gustă” amarul,

    doar bând cu paharul,

    rătăciți de ”casă”,

    dar în cap de masă,

    la ”mâncări” alese,

    fără să le pese,

    cu guri ”lungi”, avide,

    plescăind în blide,

    cu un gen de bot,

    care râmă tot,

    cu ochi bulbucați,

    în jur ”aruncați”,

    injectați cu ură,

    ca tot cel ce fură,

    cu o teamă-ascunsă,

    în suflet pătrunsă,

    c-are doar o viață,

    la capăt de ață,

    și că n-are-alți ”ani”,

    ca să facă bani,

    mai mulți ca oricine,

    ce, cu el, se ”pune”,

    dar are și-un ”oft”,

    ce-i mai mult un moft,

    c-ale lui păcate,

    cert, nenumărate,

    nu pot fi ”spălate”,

    în Ape curate,

    fiindcă nu ”Le” place,

    asta e, și ”pace”,

    căci Ele, oriunde,

    tâmpite, sunt ude...

  


  Aruncat

  
    -ciorba vieții-

  

  
    Florile îmi strigă,

    ochii să-i arunc,

    cu privire însetată,

    în Cer, nu în câmp.

    Zorii își aruncă vraja

    peste buni și răi;

    o culeg și-o pun la suflet,

    nu ca alți-n coș.

    Vântu-aruncă norii-n haos;

    nu mă ia cu el.

    Pe pământ lumea aleargă,

    searbădă, ciudat.

    Aruncat în ciorba vieții,

    legumă la fiert,

    mintea mi se-mpuținează;

    de-i legal, nu-i drept.

    Oamenii, cu pietre-aruncă

    și în sus și-n jos;

    ce lovesc nici nu importă,

    cu menirea-n joc.

    Vorbe aruncate-n grabă,

    și în silă chiar,

    tot cârpesc covorul vieții

    și contur îi dau.

    Soarele-și aruncă umbra

    peste-o noapte grea.

    Tremurând, Lumina-n față,

    nu mai vrea să stea.

    În tenebrele uitării,

    singur mă arunc.

    Amintirile-și pierd locul,

    când ajung la prunc.

  


  Asfințit în foame

  
    Muntele se ”stinge”-n focul

    Unui Soare-aproape dus.

    Stâncile se-ntind în umbra

    Lung lăsată de apus.

    Pasul, cam rărit, poiana,

    O ”cinstește” obosit.

    Ochii își ”clătesc” privirea

    Doar cu Raiul părăsit.

    Palide frânturi de raze,

    Norii-n zare îi ating.

    N-au putere ca să scape,

    Și, în neguri, lin, se sting.

    O puzderie de nouri

    Nu mai vor s-o ia din loc.

    Vineții la-nfățișare,

    Iau, din când în când, și foc.

    Culmile, lărgite-n poale,

    Se îmbină-n norul ”crud”.

    Mici izvoare, speriate,

    Tremură pe prundul ud.

    Liniștea e sfârtecată

    De un țipăt scurt, ”amar”.

    Înc-o viață-și pierde visul;

    Pentru alta însă-i dar.

    Foșnet, geamăt, zbor, tăcere;

    Dragostea nu e-un cuvânt.

    Cerga de-ntuneric urcă;

    Roșul se usucă-n vânt.

    Cerul nu-și coboară mila,

    Din înalturi, pe Pământ.

    Foamea-și strigă clar menirea,

    Căci nu are nimic sfânt.

  


  Avantajele nemâncaților

  
    i.a.

  

  
    Jocurile sunt ”făcute”;

    Banii tot ”vorbesc”, concret.

    Cei aleși își dau și șuturi;

    E normal să-i doară-n rect.

    Cu ardoare pricepută,

    Vile-și fac, pe bun temei.

    Ochiuri largi, în legi, ei lasă,

    Pentru lei, nu pentru miei.

  

  
    -Hoții! Hoții! Strigă unul,

    Flămânzit, nu numa-n post.

    Din păcate, gloata zice:

    -Pierde timpul! E cam prost!

    Este trist când resemnarea

    O convingere devine,

    Și acceptă nedreptatea

    Ca ceva normal în sine.

    Guri închise, ieri, cu pumnul,

    Se deschid, azi, la colaci,

    Primind ”gaura”, desigur...

    Și ce largă poți s-o faci...

    Unii, chiar cu cumpătare,

    Pun deoparte-un pic din ea,

    Nu ca cei hapsâni din fire,

    Ce se plâng că viața-i grea.

    Primii-i judecă pe proștii,

    Ce nu știu că, nemâncați,

    Bani, pe cure de slăbire,

    Nu mai dau, că-s vindecați.

    Diabet? Hai, fugi de-acolo!

    Ce-s alea ”dulcegării”?

    De grăsimi nici că e vorba;

    Bani nedați la drogherii.

    ”Motorașul”, inimioara,

    Nu-i la fel ca la grăsani?

    Da-ntr-un corp sfrijit, puterea,

    E mai mare... deci alți bani.

    Să nu spun de ”înțolire”;

    ”Cârpele”-s la metru cub.

    Una e să-mbraci o ”sferă”,

    Și-alta un biet suplu ”tub”.

    Și apoi, asigurarea?

    Dac-ar fi la kilogram?

    ”Leafa ta de sănătate”,

    Ți-ar permite poate-un gram.

    Și impozitul, pe ”aer”,

    Pentru spațiul ce-l ocupi?

    Pentru ”umbre mișcătoare”,

    O reducere, clar ”pupi”...

  


  Balada democrației

  
    În țara lui Vaidenoi,

    nu c-am fii, cu toții, boi,

    Palatul Poporului,

    simbolul onorului,

    se întinde mândru,

    majestos și sumbru,

    cu-o democrație

    fluturată ție,

    în cuvinte multe,

    culte și inculte,

    ce-au făcut totuna,

    cu-adevăr minciuna,

    de-ți faci cruce-n grabă,

    când te-apuci de treabă,

    cu mintea în fundă,

    și burta flămândă,

    cu idei, din creier,

    stoarse-n cânt de greier,

    căci, mai mult, nu poți

    ca să dai în hoți,

    c-ai vorbele-n gură,

    arse de cenzură,

    dar, cu drept, mereu,

    să slăvești la greu,

    să-ți întinzi răbdarea,

    cât să treci și marea,

    cu poveri în spate,

    prinse-n legi picante,

    și, cu gâtu-n laț,

    să gemi cu nesaț,

    căci asta-i ce vor,

    cei ce dau în dor,

    dor de libertate,

    și sfânta dreptate,

    și democrație,

    ca ființă vie,

    în țara, de neam

    vaidenoi, ziceam,

    căci, român, pe bune,

    nu-mi vine a spune...

  


  Bălți

  
    -cugete ”reținute”-

  

  
    Bălți lucioase, însăilate,

    Petice de Cer pe sol,

    Se rugau, de îndurare,

    La o sferă-foc, un Sol.

    Razele-i nemilostive,

    Doar cu foc și pară pline,

    Străpungeau plăpânde unde,

    De iubire, cert străine.

    În reflexii de durere,

    Bălțile gemeau tăcut.

    Își vedeau și viitorul,

    Cu prezentul, la ”trecut”.

    Fără vlagă-n vânturi calde,

    Aburii urcau fuior;

    Dansul lor, ”în pași de moarte”,

    Sugerau doar frântul zbor.

    Îi vedeam, în libertate,

    Părăsind locul iubit,

    Căci, în bălțile secate,

    N-aveau timp pentru ”trăit”.

    Am rămas, cu ochii-n ”ceață”,

    Cu nămolul sub priviri,

    Și, orbit de-un strop de vrajă,

    Cugetam, trist, la meniri.

    Soarta norului, prin baltă,

    Ciclul și-a-ncheiat, tăcut.

    Doar puțini vapori, în viață

    Și-n lumină-au renăscut.

  

  
    Cam așa, se pierd și fapte,

    Bune, când au fost făcute,

    Scufundate în mocirla

    Cugetelor ”reținute”.

  


  Biet măgar i.a

  
    -copil din ”floare”-

  

  
    Un măgar, ca orișicare,

    Cum, prea mulți, sunt pe la noi,

    Amărât, pe drumul mare,

    Tropăia, cu ochii goi.

    Părea gânditor și, fruntea

    Îngustată de urechi,

    Amintea chiar de primate,

    Sau de alți strămoși mai vechi.

    O-ntrebare-i chinuise

    Mintea zbuciumată-acum.

    O mârțoagă-l acuzase,

    C-a ajuns, iar tată ”bun”.

    Ea era o ”poamă”, bunăăă,

    Coaptă, friptă, cum doriți,

    Ce ”sucise” gâturi multe,

    Cu-n surâs suav: ”Serviți!...”

    La-nceput chiar se mirase:

    -Eu să fiu? Chiar sunt nebuni?

    Eu am ”prins”-o doar o dată?...

    Și-asta-a fost acum trei luni.

    Dar apoi, cu ”socoteala”,

    Iar ”făcută”, scurt, de ea,

    S-a putut, doi trei, deci șase,

    Și cu trei, nouă să dea.

    Explicația e simplă:

    El a stat, cu ea, luni, trei

    Ea, cu el, iar trei, se pare,

    Și-mpreună, trei... de vrei.

  

  
    El era un biet măgar,

    Nu de multe-n stare;

    De era uman, mai da;

    Și, s-a ”ars”, cu-o ”floare”.

  


  Boby și aparențele

  
    ”vinovații de cinste”

  

  
    Boby-i explica lui Jimmy,

    Ce-i acela om-normal,

    Ca să nu-l mai pună, prostul,

    Ca stăpân, pe-un piedestal.

  

  
    -Colți nu au, doar guri turbate,

    Demne de alt nobil scop.

    Nu prea mușcă, ci doar latră,

    Mai ales, când scot un dop dop.

    Blana și-o feresc de soare

    Și aratăă... vai de ea.

    Păr, mai mult au pe picioare,

    Dar și-l smulge, cine vrea.

    Pruncii au chiar patru labe,

    Dar îi chinuiesc, de mici,

    Doar în două, sluj să facă,

    Și cu două, numai ”plici!”.

    De fugit, nu fug când fură,

    Și tot cară, cară-n mâini,

    Nesătui, căci nu le-ajunge,

    Cum să spun, nici două pâini.

    Nu-nțeleg, de ce vor case,

    Și nu cuști, la fel ca noi,

    Și dulapuri pline-pline,

    Deși mor, singuri și goi.

    Sărăntocii nu-s în stare,

    S-aibă un culcuș pe sol,

    Cum au cei goniți din parcuri,

    Și-n canale zboară-n stol.

    Tinichele au pe roate;

    Zdrăngănesc de câmpii-ți iei.

    Nu știu cum de stau pe ele;

    Au, pe fund, șorici, nu piei.

    Umblă ziulica toată,

    De nebuni, aș spune eu,

    Când nu sunt ”legați” de slujbă,

    ”Piciorul” lui Dumnezeu.

    De consoarte nu le pasă;

    Ca și noi, doar la nevoi.

    Dar, de-i una mai ”focoasă”,

    Stai să vezi, atunci, ”convoi”.

    N-au bun-simț, de libertate,

    Și și-o iau, atunci când vor,

    Ca să urle la palate,

    Chiar de nu-i Luna-n pridvor.

    Sadici sunt, cum nu se poate,

    Dar se bat cu pumnu-n piept,

    Că-s ”umani”, de rasă pură,

    ”Trași” din Dumnezeu, chiar drept.

    Pe ai noștri-i țin în lațuri,

    Lese, lanțuri, cuști de soi,

    Degradându-ne râs rasa:

    -Voi? Chiar lupi? Probabil boi.

  

  
    N-au ”jigodii”-oficiale,

    Cum ar fi, de ”fapt”, normal,

    Ci doar ”vinovați de cinste”,

    Judecați: ”Corecți!”... formal.

    Foame mi-e, și-acum, la gură,

    Lasă-mă, ca frâu, să-mi pun.

    Aparențele înșală:

    Noi avem stăpânul bun.

  


  Bou cultivat fără i.a

  
    -M-am oprit să pasc oleacă,

    Ca o vită ce eram;

    Nu-mi dădeam seama de care:

    Când vorbeam, parcă mugeam.

    Eram bou, ce fără ”stare”,

    Trăgea, ferm, la car de neam.

    Mi-am ”tocit” privirea-n fiare,

    Tot privind, la Cer, pe geam.

    Am mâncat, cu cocoloașe,

    Ce, pe gât, mi s-a băgat,

    Și-am fost ”mângâiat” cu vorbe,

    De la șoapte, la strigat.

    Am cărat orice, grămadă,

    Și în Hăis, și-n Cea, și-n Sus,

    Unde, dragi ”șefuți”, sub pază,

    Fericirea mi-au tot pus.

    Bunuri nu am strâns, și coada

    Nu s-a potrivit, mulți ani,

    La covrigii-minciunele,

    ”Unși”, s-alunece, cu bani.

    Bou, cu diplome-n arhive,

    Deci, legal, bou cultivat,

    Am desțelenit și-asfaltul,

    Pentru ”Sus-ul” adecvat.

    Mintea n-a prea fost pe-acasă,

    Capul, doar când m-am născut,

    Însă am trăit în pacea

    Saturată de tăcut.

    Coarne am ca să mă apăr;

    Iau și muștele din zbor.

    Unii zic c-am ”moșii” zimbri;

    Doruri am, și chiar mă dor.

    Nu am vrut, în altă parte,

    Să mă mut, e țara-n joc.

    Din păcate, prea umflată

    Cu ”Vom!... vom!” tot face ”Poc!”

    -Știți, o luăm... de la... alt capăt!...

    -”Poc!” va face în curând.

    -Ne-am înscris la fericire...

    -Da-i, al dracului, lung, rând.

    Am avut un șef cu ”stare”,

    Ce m-a vrut în ”umbra” lui,

    Om de Stat, gen: ”Ia-aminte:

    Unde stă, acolo-l pui!”

    Cam așa-mi ”mugeau” în minte,

    Vorbele lui... Nu-știu-cui.

    N-am putut, prin ironie,

    Sare, pe rană, să pui.

  


  Boul și pasiunea

  
    E Duminică, din nou,

    rumegă, ideea-un Bou.

    Astăzi stau, și chefuiesc,

    c-altfel, de ce mai trăiesc,

    oiștea, coastele mi-a ”supt”,

    boul frate, e cam ”rupt”,

    trage-n ”hăis”, când e în ”cea”,

    și primim pedeapsa grea.

    Dar eu, astăzi, ”baltă”-l las,

    c-are, încă-n gură ”caș”,

    și nu bea chiar cu plăcere...

    Ce să spun, de o ”muiere”...

    Vaci sunt multe prin pre-jur,

    blânde, și cu suflet pur,

    cu viței, la rând născuți,

    și cu tați necunoscuți,

    căci așa e soarta lor,

    să trăiască ”pe picior”,

    mare, cât de s-o putea,

    nu primit pe undeva.

    Dar, acum, eu m-am decis:

    fiz la opt exact, precis,

    voi ”des-cinde” la Vecină...

    Ce motiv? Vreau ”rimă fină”!

    Va pricepe ea, că-i pleacă

    soțul des și, chiar de-i vacă,

    mintea-o ”duce”-ncet, ”di-vers”,

    la orice, de e ”per-vers”.

  

  
    Și așa, visând ”tabloul”,

    adormi, pe coadă, boul,

    iar Vecina, ce să facă,

    căci, doar știți, era o vacă,

    s-a ”întins”, la un voinic,

    Taur, de pe alt colnic,

    ce venea, cam des, să vadă,

    cum își face ”moț” pe coadă.

  

  
    De morală, ce să zic...

    ”Triști”, să mai zâmbi un pic:

    de viței e lumea plină...

    Dumnezeu, boul, să-l țină!

  


  Brâna Caprelor

  
    -ironii montane-

  

  
    Într-un loc, vecin cu moartea,

    Cărăruia se oprește.

    Stînca-i dură ca și omul;

    Cu răceală te ”servește”.

    Urme vagi, de pași, pe colțuri

    Rotunjite-n timp de ploi,

    Te îmbie, într-o doară,

    Să mai faci un pas, sau doi.

    Perspectiva te încântă;

    Cea de sus, nu cea de jos.

    Vrei mai mult, și-ți strângi curajul,

    De-ndoială, cam prea ros.

    Hăul te îmbie-n dreapta,

    Cu oferta ”de-a nu fi”.

    Viața e umbrită-n stânga,

    Doar de stânci, ca noaptea-n zi.

    Îmboldit de tensiunea

    Ce nori negrii ți-o ridică,

    Te decizi, ridici piciorul

    Și îl pui, discret, cu frică.

    ”Merge!”-ți spui. ”Chiar ține, zău!”...

    Rucsacul te cam jenează.

    ”Următorul pas e totul...”

    Rațiunea geme, trează.

    Și așa, pe negândite,

    Concentrat doar la ce faci,

    Te trezești pe-o potecuță

    Bună pentru melci și raci.

    Te gândești la ce-i mai bine:

    ”Înainte? Înapoi?”

    Să te-ntorci, nu prea îți vine;

    Știi ce-a fost; te cam ”îndoi”.

    Locu-ți frige sub picioare;

    Ești înghesuit pe el.

    Înainte-i la-ntâmplare;

    Ghes nu-ți dă, nici prea mult zel.

    Te decizi cam la-ntâmplare

    Și pășești timid, și rar.

    Te susține conștiința:

    ”Ai stofă de temerar!”.

    Când ajungi pe solul ”tare”,

    Asta-n sens de mai mult ”lat”,

    Stai, cu ”tremuru”-n picioare,

    Mulțumit cu ce ți-e dat.

    Ochii, obosiți de truda,

    La bocanci doar, de-a privi,

    Se holbează la splendoarea

    Crestelor în miez de zi.

    Ai uitat inconștiența

    Ce te-a îmboldit să treci,

    Și-i încarci cu panorama

    Ce vegheaz-un loc de veci.

    Crucea-n fier, înfiptă-n piatră,

    E departe de mormânt.

    Undeva, mai în crevasă,

    Ceva mic, fragil, s-a frânt.

    Clar, e clipa de-”nclinare”;

    Muntele, obol și-a luat.

    Ce contează e trăirea

    Clipelor, ”înaripat”.

    Uiți de bune și de rele,

    De femei, ca și de hoți,

    Prăvălit în contemplarea

    De minuni, chiar fără roți.

    Chiar ateu, zici: ”Mersi Doamne,

    Că progresul n-ai lăsat,

    Să-și extindă chin-confortul,

    Peste munții mari de stat!”.

    Sufocat de încântare,

    Sufletul ți-l pui zălog,

    Că vei reveni cu-o floare...

    Fără munți, omu-i olog...

  


  Bunul simț, cum-se-cade

  
    Nu vreau iubire-n milă;

    Respectul e de-ajuns.

    Doar să nu-l văd în silă,

    De interes pătruns.

  

  
    Privesc în jur și lumea,

    Grăbită nu mă vede.

    Aleargă după timpul

    Ce, orișicum, îl pierde.

    Cu poftele pornite

    Spre jaf, cu orice preț,

    Se strâng haite ”sfințite”

    De legi cu sensul ”creț”,

    Respectul nu-i, de sine;

    Ca ”plagă” e blamat.

    Și ”Bunul Simț”, o turmă,

    L-acuză că-i turbat.

    -Cum poate, nesimțitul,

    Obrazul să ne-arate,

    Când toată lumea vede

    C-avem blănuri curate.

    Ne-acuză, blestematul,

    De buzunare pline;

    Cu cheltuieli, desigur,

    Obrazul fin se ține.

    Ne radem doar, și ”radem”

    Ce e de luat... e clar,

    Căci noi nu vrem puterea,

    Ca mită, sau ca dar.

    Prost, Bunul Simț ne cere

    S-o împărțim cu voi.

    Vă dați seama ce-nseamnă

    S-ajungă, ”Ea”, la ”goi”?

    Ce știu cu ea să facă?

    S-o-arunce la gunoi?

    Cum să unești mulțimea?

    Se ceartă chiar și-n doi.

    Le-o dăm doar pe hârtie,

    Și-n declarații fade,

    S-o aibă pe vecie...

    Suntem, vezi, ”cum-se-cade”.

  


  Bunul Simț versus

  
    bunul plac

  

  
    Ieri, cu Bunul Simț, la rând,

    Stăteam pe o stradă,

    Îmbrâncit de peste tot,

    Ca aleasă pradă.

    Cei mai mulți îl acceptau,

    Cu-o grimasă scurtă;

    Alții însă-n râs șovin,

    Se băteau pe burtă.

    Comentau cu mult sarcasm:

    -Io-te-te la ăsta!

    Crede că se dă deștept;

    E pe ducă casta.

    -Cred că-n mintea lui e șui;

    Nu gândește bine.

    Lecții, prin exemplul prost,

    La noi, nu prea ține.

    -Și mai vrea chiar și respecct,

    Pentru vorbe goale,

    Ce n-aduc, în buzunar,

    Nici doi bani, de țoale.

    -Își închipuie, frumos

    Dacă ne vorbește,

    Că o să gândim mai mult;

    Ptiu! Doamne ferește!

    -N-avem timp nici pentru noi,

    Să ne ”mișcăm” iute,

    Căci, de stai în rând de proști,

    Te-mbâcsești, și pute.

    L-au făcut, cum nu se cade,

    După Bunul Plac;

    Să le-nșir?... Vai, iar mă-ndeamnă

    Bunul Simț, să tac.

    Stam la rând, ca tot Norodul,

    Cam nărod din fire,

    Să prind, poate-o Viață bună,

    Dintre multe fire.

    Sfori se zice? Și se ”trag”?

    Ca-n ”păpușărie”?

    Aaa! Doar cei ce nu doresc,

    Ca, Bun Simț, să fie?...

  


  Ca la sat

  
    -în cultul căldurii-

  

  
    Lanul, urgisit, se joacă

    Cu un vânt nebun și-atât.

    Cât ar vrea și el să cânte...

    I-au rămas ciulini-n gât.

    Coasa șuieră prin case,

    Adunând, ca baciu-o turmă.

    Rar rămâne, după semeni,

    De la fapte, câte-o urmă.

    Drumul vechi e de căruță;

    După șleauri, pare prost.

    Nu c-ar vrea inteligență,

    Ci un pic, un pic de rost.

    Vine, trece, și se duce,

    Umilit de gropi de rând.

    Doar când plouă, în oglindă,

    Vede Cerul trist, plângând.

    De copaci, nici că e vorba;

    Iarna-i grea pentru sărmani.

    Cum sunt toți, cam pe acolo,

    Orice creangă-nseamnă bani.

    Focuri au, la suflet, multe;

    Cel din sobă-i moft mai mult.

    Au făcut, prin rugi aprinse,

    Din căldură-aproape cult.

  


  Cadou pentru mișei

  
    -lupul singuratic-

  

  
    Urletul se-aude-n noapte

    Nesfârșit, sfâșietor.

    Animalele, trezite,

    Percep moarte-n viitor.

    De durerea-n văi transmisă,

    Tremură brazii înalți.

    Cetina se scurge-n râpa

    Unde zac frați sfârtecați.

    În capcana nemiloasă,

    Chintesență de fier dur,

    Lupu-și strigă neputința

    Impregnată-n trupul sur.

    E bătrân, un singuratic,

    Oropsit de cei din jur.

    Urlet nou, prelung răsună,

    Rugă-n van la Cerul pur.

    Își lingea laba inertă

    Și apoi iar se jelea.

    Deznădejdea-a luat-o soață...

    Colții și-a înfipt în ea.

    Lăcrimând în roșii pete,

    Picurate peste stânci,

    Printr-un codru plin de milă,

    Se târa ceva pe brânci.

    Ca buldogul, o capcană,

    Mai ținea în colții ei,

    Doar o labă-nsângerată...

    Scump cadou... pentru mișei.

  


  Cadouri pentru, ”scump-iubita” i.a

  
    Cadou, ”scump-iubitei”, i-am luat ieri, o stea,

    Și-n ochi, blând i-am pus-o, convins c-o s-o vrea.

    Se freacă și-o-aruncă, cu-n rânjet de ”rea”:

    -Doar una netoate!?... ea, două, dorea.

    Din soare, cu grijă, lungi raze am strâns,

    Și-n părul iubitei, cunună am prins.

    Cu nimbul de aur, că-i sfântă-am crezut.

    A smuls-o cu ciudă; în baltă-a căzut.

    Haloul, din Lună, l-m tras suferind,

    Pe umeri, iubitei, mantou sfânt să-i prind.

    L-a luat să-l privească și l-a sfâșiat,

    Cu-o vorbă ”acidă”: ”Halal de bărbat!”

    O salbă, din tăuri de munți, i-am întins

    Și gâtul ei fraged, cu drag am atins.

    O sfâșie-ndată și-o-aruncă în foc,

    Căci munții de ”piatră”, nu-i plac, chiar de loc.

    Din aur de grâne, inele îi fac,

    Și sper, ca acuma, să-i fie pe plac.

    Le lasă să cadă, cu silă-n noroi,

    Căci ”țara” nu-i place; miroase a boi.

    Scurmând după plaiuri, covoare-i aștern,

    Și-ntind pat de ramuri, ca visul etern.

    Iubita se-ncruntă și dă din picior:

    -Cu galbeni, de aur, tu vezi vre-un ulcior!?...

    Iubita-mi cea ”scumpă”, n-a stat, a plecat.

    Pământul nu-i place; la ”gust” e ”stricat”.

    Ca semn de vecie, un pumn de pământ

    Mi-l pun la piept mie, să-l am și-n mormânt.

  


  Calanoi

  
    Într-un colț de țară,

    Lângă râu, pe-un dâmb,

    Zace, printre case,

    Un biet sat, cam strâmb.

    Ușile deschise

    Larg, spre ”orice-ar-fi”,

    Scârțâie-a pomană,

    Și-asta-n orice zi.

    Oameni-s ca smoala,

    ”Cătrăniți”, uscați,

    Și, fârtați cu boala,

    La moarte dedați.

    Mulți, la ea se roagă,

    Pentru ei, sau alții,

    Târând, pe o targă,

    Viața, ca drogații.

    Își blestemă soarta,

    Rea, cum alta nu-i,

    Mulțumiți că, locuri,

    Au, de pofte-n cui.

    Dumnezeu i-aude

    Și-ar ”tuna”, de sus,

    Dar, în mila-i oarbă,

    I-ajută la ”dus”.

    Deci, în colțul care

    E cam peste tot,

    Sprijin au umanii,

    Să moară în ”lot”.

  


  Calea prin glie

  
    Cimitiru-”ascunde”

    Oamenii ce pier;

    Ce ciudat, prin glie-i

    Calea către Cer.

    Lespezi cizelate,

    Duc către mormânt.

    Bolta-i aurită;

    Nu și în pământ.

    În largi cripte scumpe,

    Semeni să tot pui;

    Se îngroapă omul,

    Nu și fapta lui.

    Cruci însângerate,

    De fier ruginit,

    Amintesc stăbunul,

    Arar pomenit.

    Altele, de piatră,

    Încleștate-n sol,

    Străjuiesc cavoul,

    Jefuit, și gol.

    Marmura impune

    Dreptul la respect;

    ”De apoi” e viața;

    Moartea, în direct.

    În noroiul jilav,

    Lemnu-a putrezit.

    Răsturnată-i crucea;

    Viermii s-au trezit.

    Într-un loc, mai reavăn,

    Flori mai ”odihnite”;

    Sunt de ieri și, încă

    Nu sunt ofilite.

  


  Cam cam

  
    Am dat cu piciorul,

    la noroc, cam des;

    ”purtam” interesul,

    mereu, fără ”fes”.

    Ca urmare, viața,

    mi-a zâmbit cam strâmb;

    tot urcam, spre bine,

    ca Sisif pe dâmb.

    Cu minciuna, frate,

    am stat, prost, cam prost;

    doar cu adevăruri,

    n-am pus-o de-un rost.

    Azi așa, și mâine,

    ca un ieri cam șui,

    am ajuns, cuminte,

    să-mi pun pofte-n cui.

    Multe-au fost speranțe

    cam respinse-n lot,

    cu-o recomandare,

    gen, de ”lins pe bot”.

    Cert, uitat de șansă,

    și nițel cam ”dus”,

    mâzgălind hârtia,

    lumea-n cap mi-am pus.

    Cam așa e omul,

    fără-a regreta,

    n-ar ști când greșește,

    și n-ar repeta.

    Cer iertare-acuma,

    de la cei... cam mulți,

    pe are, în grabă,

    i-am jignit... că-s culți.

  


  ”Cam-plăcându”-mă i.a

  
    -pierzător al timpului inutil-

  

  
    Cu o grijă prefăcută,

    Căci îl cam durea în cot,

    Ba, pot spune, că-n mai multe,

    Căci era, de neam, cu bot,

    Mă tot consola, ieri, Jimmy,

    Că, de, fac și eu ce pot:

    -Ooo, de jenă să nu-ți pese,

    Că tot stai și te holbezi,

    Și, în loc s-aduni mâncare-

    Căci, de asta, doar trăiești-

    Te ”cam-placi” în vorbărie,

    Obsedat ca să grăiești!

    Fă și tu cum știi mai bine,

    Ca un ”ăla nu-știu-cum”,

    Căci, pe bune, chiar te ”prinde”,

    Să fii uneori nebun,

    Și să tot urli în ceața

    Minții tale de ”străbun”!

    Căci ”mata”, cum zice Masha,

    Ești, mai ”prim”, sincer, din toți,

    Și n-are a legătură,

    Cu ce nu faci, chiar de poți,

    Adică să dai din coate,

    Loc să-ți faci, printre cei hoți.

    Nu prea le am, eu, cu limba,

    Dar tot știu s-o folosesc,

    Când îmi dai zeamă de oase,

    Și încerc s-o ”dovedesc”,

    Și să mârâi, de plăcere,

    Când, la tine, mă gândesc.

    Deci, tu fă, ce poți!... Desigur,

    Și să stai, să ”vegetezi”,

    Căci, nimicul nu contează,

    De nu îl realizezi,

    Dar, în schimb, ai mintea trează,

    Bine odihnită, vezi!?

    Nu te obosi degeaba,

    Ca să faci ceva cu ”rost”,

    Ca să râdă lumea toată,

    Că, iar, s-a găsit un prost,

    Să ”plătească”, făccând ”bine”,

    Un al dracului de ”cost”!

    Tu con-place-te pe tine,

    Și, în sinea ta, fi demn,

    De o soartă mai precară,

    De la Dumnezeu, un semn,

    C-ai acces deplin la ”sus”-uri!...

    Bine-ar fi să bați în lemn!

    Nu are-a... ce mai contează,

    Că, tonți, te vorbesc de rău,

    Căci, tu, nefăcând nimica,

    Nu greșești, și-i bine, zău,

    Că n-au nici ”apă la moară”,

    Să se ”bage”-n neamul tău.

    Să nu vezi credință-n vorbe!

    Sfinții nu-s de nasul lor.

    Menține-te-n indolență,

    Sictirit de-al lor ”folclor”,

    Cu nuanțe de ”tri-vale”,

    Chiar de e ”cântat” în cor!

    Mai fă și...

    Sau, știi...

    Mai bine...

    Nu că tu...

    Dar, totuși...

    Bine...

  

  
    M-am gândit să-i dau cu... ”Marș!”-ul,

    Dar, în timp ce chiar gândeam,

    M-am convins c-avea dreptate,

    Și că-n tot ce nu vedeam,

    Și, desigur, nu făceam,

    Timpul, să trăiesc, pierdeam.

  


  Câmp manie elect orală

  
    -alegeri cu ”pungi de bine”-

  

  
    Chipul liniștei-i pocit,

    de un ”megafan” dogit,

    ce se zbate-n lung de stradă,

    toată lumea să îl vadă.

    Nu contează, zău, ce spune,

    în ideile ne bune,

    căci, azi, tuturor le pasă,

    doar de ce au pus în plasă,

    cei deciși să se ”aleagă”,

    cu puterea lor cea dragă.

  

  
    Cârciuma e plină iar,

    beau sătenii, de la ”dar”,

    cine-l dă, chiar nu le pasă,

    cât timp halba e pe masă,

    c-unul trece, și-altul vine,

    vorbind,cert, numai de ”bine”

    d-amăruie e doar berea,

    și în suflete tăcerea.

  

  
    ”Megafanul” se întoarce

    Și=unul, mulțumirea-și ”stoarce”:

    -Câtă dragoste la ei...

    -Taci, că zic de dumnezei!

    -Mama lor... murmur, durere.

    -Vai de mama noastră, vere!

    -Îi cunosc, cuvântu-i lege...

    -Praful, iar, de tot se-alege.

    -Zău, vă spun, sunt de cuvânt...

    -Ca mai ieri, vorbe în vânt.

    -Ăștia sunt din ceilalți, noi...

    -Reciclați de la gunoi?

    ...

    Dar, curând, din sticlă-n n halbă,

    S-au ”încins”, căci n-aveau treabă,

    Și-au decis, în gura mare,

    Căci, de vorbe-erau în stare,

    Să ”urmeze” ”mega fanul”,

    Ce slăvea, țipând, țăranul,

    Și puterea lui deplină,

    Pe care o ”lua în mână”,

    Să voteze-acum, pe-oricine,

    ”Cotiza”, cu ”pungi de bine”.

  


  Canarul

  
    -dincoace de gratii-

  

  
    ”Oare cum o fi afară?”

    Se-ntreba, trist, un canar;

    Gratiile, aurite,

    Reflectau o rază doar.

    Când să cânte, brusc, privirea

    I-se-opri pe-un geam închis.

    ”Dincolo”, un pom, aievea,

    Chiar părea, în gratii, ”prins”.

    Lumea lui, în colivie,

    Auzise că-i un ”dar”.

    Cei din jur, după zăbrele,

    Sufereau, zâmbind arar.

    El era născut acolo,

    Protejat de ”fire” lungi.

    Deplângea viața de-afară,

    Ce-o vedea, în negre dungi.

    Ar fi vrut să-i ia în casă,

    Să le cânte-un lied frumos,

    Și-n durerea lor, eternă,

    Să îi mângâie duios.

    Din păcate, ușa mică.

    Unii-o închideau mereu.

    Nu voiau, să intre alții,

    La Canarul Dumnezeu.

  


  Când distrugem ce n-avem

  
    Despre Timp, am scris cam mult,

    Și-i păcat; n-aude.

    L-am luat cam des la rost.

    Inutil; ce surd e.

    M-am gândit atunci, că noi,

    Fără rost ne temem

    De prea mulți, ce nu ne văd,

    Când în suflet gemem.

    Soarta ne-a uitat în joc;

    Râde și nu-i pasă.

    Când bătem pasul pe loc,

    Pleacă și ne lasă.

    De Vecie, nu mai spun,

    Căci o simt cam ”plânsă”,

    Când distrugem ce n-avem:

    Mici copii, ca „șansă”.

    S-a temut, când, între noi,

    Ne luptam de ”foame”,

    Dar și-atunci aveam urmași...

    Unde ești, azi, Doamne?!...

  


  Când lupii

  
    Când lupii-și spun părerea,

    Urlând, la miei, ”de sus”,

    Se lasă brusc tăcere

    Și adevăru-i ”dus”.

    Când ”oamenii de bine”,

    Împart, doar între ei,

    Ciolane și-oale pline,

    E loc de ”Dumnezei”.

    Când legea își descarcă

    ”Amarul” doar pe ”bieți”,

    Fii sigur, c-o să-i ”stoarcă”,

    Ca pentru nouă vieți.

    Când vorbele se ”varsă”,

    Sterile-n conținut,

    Te-”adormi”, că e o farsă,

    Dar râzi cam ”abținut”.

    Când, poate, îți dai seama

    Că iar te-ai înșelat,

    E prea târziu, adesea...

    Ai creier ”prea-spălat”.

  


  Când Timpul

  
    Când Timpul se oprește

    În loc, să mă aștepte,

    Iar clipa se strecoară,

    Timidă, către seară,

    Uitarea îmi șoptește,

    Șireată foc, firește,

    Că a trecut o vară,

    Și-am liber, să mă doară.

    Când Timpul se întoarce,

    Pe fusul ce mai toarce,

    Iar floarea se înclină,

    La glie, și se-nchină,

    Lumina-n ochi lovește,

    Și, pură, mă privește,

    Convinsă că-i de vină,

    O inimă prea-plină.

  

  
    Când Timpu-și pierde chiar și-nsemnătatea,

    Lăsând în loc, uituc, singurătatea,

    Trag linie și-adun, pierdut, ce-a mai rămas:

    Puțină viață hăituită, de pripas,

    Ce-mi spune că, vezi bine, ea, firește,

    Să mai trăiască, bine, n-o privește,

    Și-mi dă o mătură și-o urmă de făraș,

    Să îmi găsesc, răriți, prietenii-n oraș.

  

  
    Când Timpu-o ia, pe bune, ”la picioare”,

    Si surpă totu-n pură transformare,

    Rămân pe loc, privind doar lung în zare,

    Spre-a Curcubeului cărare-n mare,

    Ce ploaia-n suflet, tainic însoțește,

    Ca lacrima, ce viața istovește,

    Și-un gând fugar, că, la pământu-n ”floare”,

    Nu Cerului, când mor, voi da ”mâncare”.

  


  Ce a fost, ce este

  
    Nu am vrut, cu haita,

    Să pornesc la drum.

    M-am băgat în turmă;

    Tropăim în scrum.

    Pleava-i vânturată

    De un vânt hain.

    Grâu-și face veacul,

    Pe vapor străin.

    Prin păduri, lumina

    Abia pătrundea.

    Poți acum și zarea,

    Prin ele-a vedea.

    Apele curate

    S-au pierdut în lac.

    Cu mercur în oase,

    Peștii mor, și tac.

    Aerul din case

    Lasă urme-n noi;

    Mici picturi abstracte,

    Pe plămânii goi.

    Viața e trimisă,

    La ”odihnă”, des.

    Moartea-i face patul,

    Din munte la șes.

    Cu priviri hulpave,

    ”Corbii” ne-nconjoară.

    Vor o halcă-două,

    Din sărmana țară.

  


  Ce-ai cu Terra, omule?

  
    Pe un ”drum”, cu Infinitul,

    Des ales, de el, ca țel,

    Se ”întunecă” în fapte,

    Și orbecăie nițel.

    Pe cotite căi, tot merge

    Doar la ”pas”, de melc, de rac,

    Deși stele călăuze,

    Are, chiar de ele tac.

    Plâng în ”picuri” de lumină,

    Scurși ca fulgerări pe cer,

    Ce ajung arși în țărână,

    Și, ca vise-astre pier.

    Ard, în vina depărtării,

    Pâlpâind ca inimi mici,

    Dar șoptesc, înfiorate:

    -Ce-ai cu Terra, de ce-o strici?

    Ele, așa ”înstrăinate”,

    Au o șansă de-a scăpa,

    De un om, ce-n ”arzătoarea”

    Viață-a lor, nu va ”scuipa”.

    Prăbușit în neputința

    De-a ”privi” mai sus de ”el”,

    Se învârte-n jurul cozii,

    Distrugând, mai tot, cu zel.

    Chiar de-ncearcă și să ”zboare”,

    Pragul faptelor e jos;

    Pentr-un viitor de aur,

    Lasă, câte-un ”os”, neros.

    E esența ”existenței”,

    Cu un ”ieri”, perpetuu ”azi”,

    Și un ”mâine”-n vâlvătaie

    De cărbuni, din foștii brazi...

  


  Ce Democrație!

  
    Am strâns, ieri, cățeii,

    Și i-am luat la rost.

    Cu Democrația,

    O duceau cam prost.

    Mârâiau într-una,

    Când se întâlneau,

    Să-și împartă masa,

    Ce, zilnic, primeau.

    Puffy și cu Mitza,

    Chiar îi evitau,

    Și-așteptau, deoparte,

    Ceva să le dau.

    Ursu și Capone,

    Se-ncolțeau ades,

    Căci vedeau, în toate,

    Propriul interes.

    Rex se lua de Boby,

    Cel mai nărăvaș.

    Speram că, prin vorbă,

    I-aduc pe făgaș.

    -Deci, Democrația...

    Ea e pentru toți.

    Nu contează rasa,

    Nici cât de mult poți.

    Forța nu-i măsura

    Ierarhică-n voi.

    Drepturi au, egale,

    Și cei mici și goi.

    Ca-ntre noi, desigur,

    Boby mi-a rânjit:

    -Tu mănânci friptura,

    Noi, miros prăjit.

    -Egal(=) nu poți pune

    Între om și câini.

    Voi aveți doar labe,

    El, minte, și mâini.

    -Deci Democrația

    E mai multă-n voi.

    Grosul(carnea) pentru oameni,

    Restul(osul) pentru noi.

    -Ea nu se împarte;

    Unică-i de fel.

    Doar că se aplică

    La cei ce-s ca El.

    -Deci Democrația

    E un lucru sfânt.

    Dac-o rog eu, carne,

    Ne dă, pe pământ?

    -Dă egalitate,

    Pentru toți la fel,

    Și alungă teama

    Lupului, din miel.

    -Da-l mâncați cu poftă,

    Și netemător.

    Unde e dreptatea?

    Doar la ”vânător”?

    -Umanii sunt oameni;

    Mai greșesc și ei.

    De-aia, vorbă-lungă,

    Poți, în bot, s-o iei!

    Mi-a ”scăpat” ideea,

    Căci mă enerva.

    Îl durea, de toate,

    Sigur undeva.

    I-am văzut, pe seară,

    Ciufuliți cam toți,

    Convinși, ”democratic”,

    Că mănânci ce poți.

    S-a întors și Ursu,

    Mândru ca un țap.

    -Știi, Democrația,

    Le-am ”băgat-o-n cap”!...

  


  Ce-i cu tine, țară ”scumpă”?

  
    -de Crăciun-

  

  
    De Crăciun, mama-mi spunea,

    Să îmi iert dușmanii.

    Ce-i cu tine, țara mea?

    De ce nu-ți ierți ”sărmanii”?

    Mor bătrânii, fără fii

    Care să-i îngroape.

    Din azile, azi ”gonești”

    ”Condamnați” la moarte.

    Unde îi alungi? Pe drumuri?

    Pe șosele nu au loc.

    Trec ”aleșii” în ”Merțanuri”,

    Și-i batjocoresc cu foc.

    În canale?...-S ocupate.

    Pe sub poduri? Nici atât.

    Caralii-i scot din parcuri,

    Și se plâng, de-atât bătut.

    Pe maidane, cutii goale,

    Nu mai sunt, și asta-o știi.

    Mici drogați, dar vechi în ștate,

    Rup din viață, câte-o zi.

    Când le dai ”răbdări prăjite”,

    Mințile se ”rătăcesc”.

    Tineri și copii se-”ngroapă”

    În vise ce-i amăgesc.

    Ce-i cu tine țară ”scumpă”?

    Dragă-mi vine greu să spun.

    Nu ”în șir” cum te blestemă;

    De Crăciun, vreau să fiu bun.

    (știre: se suspendă ajutoarele pt. căminele de bătrâni; realități)

  


  Ce-i mai scump?

  
    Ieri, doi frați s-au luat la ceartă

    Pentru un ”pământ” hapsân,

    Ce le-a ”luat”, pe rând, părinții,

    Nu să-i legene la sân.

    Sfada a-ntristat vecinii,

    Ce-i știau de oameni buni,

    Cu soții, și prunci de-o șchioapă,

    Nu ca astăzi, doi nebuni.

    Rudele apropiate,

    Să-i împace-au încercat,

    Căci, de e udat cu sânge,

    Pământu-i, pe veci, spurcat.

    Unul a-nțeles și-ndată

    A mutat, la loc, un par,

    Convingându-se, c-un frate,

    E mai scump decât un ar.

    Sunt acum vecini, cu-o curte

    Și-o grădină fără gard.

    Alți-n sat, se ceartă-n ”boală”,

    Pe pământ, și bani, ce ”ard”.

  


  Cioc curbat

  
    -prima zăpadă-

  

  
    Ce frumos arată satul,

    Fără gropi, fără noroi,

    Fără garduri ”decojite”,

    Doar, pe stâlp, cu un garoi.

    -Ei, îți place-acum ”curatul”?

    Mă oprește-un croncănit.

    -Te plângeai că nu se poate,

    Că locul nu-i ”omenit”.

    Căutai nuoduri în bețe,

    Cum că aia e, sau nu-i,

    Încercând, botul, pe labe,

    Cam la mulți, ciufut, să-l pui.

    Te credeai isteț cu vorba,

    Și o foloseai ca par,

    Când ajunge doar omătul,

    Să ni-l dea, Cerul, în dar.

    L-am privit cu îndoială,

    Cugetând puțin ”nociv”;

    Că vorbește, treacă-meargă,

    Dar să cugete ”cursiv?...

    -Nu-i frumos acuma totul?

    Nu mă pierd în murdării.

    Eu fac, singur, azi, contrastul;

    Zi-o! Hai! Nu te feri!

    Ce să-i spun, când feeria

    M-aiurea, fără să vrea.

    Mă-ntrista doar viața care,

    Se-ascundea, neagră, sub nea.

    -Bine, croncăni cu dreptate!

    Dar năravul?... L-ai schimbat?

    Pofte zac, ca-n om, și-n tine;

    Ciocu-l ai, încă, curbat...

  


  Ciulinii

  
    -ne-buni-

  

  
    Sub soarele puternic,

    Azurul se înclină.

    Pe lacul fără valuri,

    O boare, vag suspină.

    Ar vrea să zboare-n câmpul

    Scurmat de colți de fier,

    S-aducă alinare,

    Ciulinilor ce pier.

    ”Împinși”, cruzi, în adâncuri,

    De-o voie neștirbită,

    Vor putrezi în lumea

    De moarte înrobită.

    Semeți pe câmp, cu floarea

    Corolă de lumini,

    Își vor vedea-n timp, stirpea

    Pierind, sub pași străini.

    Doar haturi rare-arată

    Și-o grijă pentru cei

    Ce-au fost stăpâni odată,

    Chiar fără dumnezei.

  

  
    Convins, omu-i ”desparte”,

    De ”fii”, și de străbuni;

    ”Ciuntită” le e viața,

    Căci sunt ”văzuți” ne-buni.

  


  Ciulinul

  
    Și ciulinii plâng, când mor,

    Osândiți de soartă.

    Nu au lacrimi, că-s uscați,

    Ca natură-moartă.

  

  
    În pustiul toamnei,

    Spânzurat de Cer,

    Cu voia nespusă,

    C-a celor ce pier,

    Plânge, fără lacrimi,

    Ciulinul uscat,

    Cugetând, că n-are,

    Chiar nici un păcat.

    Cum, atunci, iertare,

    Să ceară la zei,

    Sau la orișicare,

    Dintre Dumnezei?

    Și, la judecată,

    Cum să stea ”căit”,

    Fără remușcarea

    Unui ”pocăit”?

    N-a fost ”fals” în viață

    Și-a ”postit” din greu,

    Așteptând o ”apă”,

    Ce lipsea mereu.

    Va ”pleca” săracul

    Fără-a fi iertat,

    Când va fi, de vânturi,

    La Cer, ridicat.

  


  Clepsidră de chin

  
    -o mamă-

  

  
    Ființă iubită,

    Cu ”viață” slăvită,

    Cu ochi adumbriți

    De lacrimi, smeriți,

    Cu suflet de zbor,

    Și trupul de dor,

    Sculptură sublimă

    De rază-n lumină,

    Un vis oferit

    De Cerul sfințit,

    Cu dragoste plin,

    Clepsidră de chin,

    Cu pântecu-n rod,

    Pe un glob de glod,

    În care și viața

    Se vinde la piața

    Deschisă la toți,

    De-o mână de hoți,

    Făptură ce Timpul

    La smuls din Olimpul

    Pierdut ”ieri” de zei,

    De crezi și nu vrei,

    Ce rupe, prin ”pas”

    Vecia de ceas,

    Prin prunci ce nu vor

    Să tacă în cor,

    Ce țipă și cer,

    Iar dreptul la Cer,

    Și-un loc, pentru mamă,

    În Rai, fără teamă,

    Căci ea-i cel mai sfânt

    Simbol pe Pământ.

  


  Clipa-nsingurată

  
    -joc de copii-

  

  
    Ziua se încheagă

    Din frânturi de ore.

    Clipa-nsingurată,

    Nu țipă c-o doare.

    Ea este, sărmana,

    Tot mereu, la fel;

    Nici nu e, și trece...

    Cum a vrut-o El?

    S-o ajut cu mintea

    E-mpotriva firii.

    N-are asfințituri,

    Nici nu vede zorii.

    Sentimente-ncarcă

    Sufletul, subtil.

    Să le șterg cu forța?

    Chinu-i inutil.

    ”Ieri” am pus trăirea

    Ca să le repete;

    Nu mai sunt aceleași;

    Timpu-i plin de pete.

    Dar ciudat, schimbarea

    S-a produs în mine.

    Conștiința, parcă,

    Sufletul o ține.

    Gândurile-ncearcă

    Sensuri noi să vadă.

    Lumea-i însă haită,

    Dup-o viață-pradă.

    Ura și iubirea

    Nu trăiesc în pace.

    Cu blândețe, glonțul,

    Nu îl poți întoarce.

    Mila-n răutate,

    Scopul și-l disipă.

    De vulgare vorbe,

    Se face risipă.

    Binele-i minciuna

    Ce răul o vinde.

    Semănată-n clipe,

    Rădăcini ea prinde.

  

  
    Timpul nu mai are,

    De-adevăruri, loc;

    Le mai ”scot” copii,

    Dar, ”o iau”, ca joc...

  


  Con cetățeni

  
    Cu gândul plictisit

    De-o lungă așteptare,

    Mă-ntind, cam obosit,

    Iar, sub un drob de soare.

    Răbdarea, tolomacul,

    Mi-o pune la-ncercare

    Și, roșu, ca dovleacul,

    Se dă rotund și mare.

    Îi zic și eu vre-o două,

    Cu sensul fără rost,

    Dar milă mi-e, că tontul,

    Se va simți mai prost.

    Așa că-l las în pace,

    Să ardă cât o vrea,

    Căci are-o calitate:

    Chiar tace-n lumea rea.

    Pe-aici bârfa-i la modă,

    Și gânduri bune, rar:

    M-acuză-un oareșcine,

    Că vreau să-l leg de-un par.

    De soare este vorba,

    Căci ”fapta îi permite”,

    Cum ”susurează” zvonul

    Prin șirul de ”termite”.

    Linșat de bun-renume,

    Pe lista neagră-nscris,

    Tratat sunt cum-se-cade,

    Ca orice om pro-scris.

  


  Copii străzii

  
    -”noaptea” noastră-

  

  
    Limpezi, ochii de copii

    Mă privesc dintre ”troiene”.

    Viața i-a făcut cum sunt;

    Greu îi poți discerne.

    Vântul nesimțirii, crunt,

    A îngrămădit blesteme,

    Și a-nămețit un drum,

    Doar cu renunțări nedemne. .

    Gerul sufletului gol,

    Din umani ”aleși”, pe ”stare”,

    A-ncropit țurțuri, ce „ard”,

    Visul dup-un drob de Soare.

    Din grămada de moloz,

    Ce ascunde încă ”viață”,

    Se aude-un scâncet slab...

    Poate-i El, schimbat la față.

    Ochii s-au închis, dispar...

    Nu mai vor, poate, să vadă.

    ”Noaptea”, peste ”ziua” lor,

    Stă, prin noi, pe ei să cadă...

  


  Corbi încrâncenați

  
    Cârâind ca obsedații,

    C-o să-l ”facă”, într-un fel,

    Patru corbii, negrii, ca frații,

    Judecă un porumbel.

  

  
    Vorbele, ca șișuri fine,

    Dau ideilor un țel,

    Departe, enorm, de ”bine”,

    Sau de milă, sau de El:

  

  
    -Eu l-am văzut cu-a mea scumpă copilă!...

    -E, sigur, fiica unuia din noi!...

    -I-a dat și-o floare, fără pic de milă!...

    -E vinovat, ce, chiar ne crede boi!?...

  

  
    -E timpul răzbunării noastre crunte!...

    -El ne-a adus urgiile pe cap!...

    -Să-l sufocăm, cu ghiare cât mai multe!...

  

  
    Am încercat, cu vorba, să îl scap:

  

  
    -El e simbol de pace-n astă lume,

    Dar patima, vedeți, l-a răvășit,

    Și, plin de dragoste, a vrut să ”scurme”,

    Cu clanul vostru…

    -acum a ”ispășit”!

  

  
    Pe câmpul ars, cu viața ”blestemată”,

    Înfiorat de-un tainic clipocit,

    O ”pată” a rămas, de corbi, ”uitată”,

    Cu ochii-n Cer,

    și gâtul ”răsucit”…

  


  Credință ruginită

  
    -înmormântare pe ploaie-

  

  
    Lespezi, sufocate-n veacuri

    De indiferența crasă,

    Poartă, pașii de pe urmă,

    Către-o glie pântecoasă.

    Pe aleea-mpodobită

    Cu noi cruci, mai dichisite,

    Liniștea e tulburată

    De voci grave, plictisite.

    Rugăciunea e de formă;

    Sensul s-a pierdut de mult,

    Căci, credința ruginită

    S-a pierdut în traiul-cult.

    Preoți-n odăjdii scumpe,

    Sclipitoare în noroi,

    Par veniți din altă lume,

    În a noastră, de strigoi.

    Ploaia cade în rafale;

    Lacrimi diluate-n Cer.

    În șuvoiul vieții, crezul

    Și cu mila-n oameni, pier.

    În lacustră-mbrățișare,

    Bălțile, de cap, își fac.

    Nu mai pot fi ocolite;

    Calcă-n ele ”vii”, și tac.

    Un ”Amin!” încheie slujba,

    Delăsări-nebunite.

    Ochii regăsesc privirea,

    Pe sub pleoapele cernite.

    -Greu i-a fost! șoptește unul

    Dintre mulții ”fiecare”.

    -Poate o găsii, sărmana,

    Sus, un pic de îndurare...

  


  ”Crocodeștenii” noștrii

  
    Norii se răsfață;

    Fac numai ce vor.

    Plumburii la față,

    Ies și din decor.

    Lasă-n urmă pace

    Și pete de cer.

    Pe pământ se zbate,

    Viața-n cruci de fier.

    Nu sunt pe morminte;

    Prinse sunt în geam.

    Nu sunt nici prea sfinte;

    Puse sunt de ”neam”.

    Om cu om, ca lupii,

    Se poartă în tot.

    Dragi le sunt și stupii,

    Când se ling pe bot.

    Blănurile-țoale

    Le-asortează des,

    La cizme de ”piele”

    Și-interese-fes.

    Varsă, ”crocodește”,

    Și lacrimi fierbinți.

    Îmbrăcați de gală,

    Iau totul în dinți.

    Cruci își fac, pe față,

    Și scuipă și-n sân.

    Deocheați de faptă,

    Au sufletul ”spân”.

  


  ”Cruda” Toamnă

  
    Zilele își pierd ”nisipul”,

    căci, clepsidra nu-i potir.

    Norii udă, storși, pământul,

    scrijelit ca un martir.

    Frunze zdrențuite-ncearcă

    zbor de Icar, crunt curmat.

    Una vrea să se întoarcă,

    și-o ajut-un vânt turbat.

    Toamna și-a intrat în ”pâine”,

    și-o împarte cum vrea ea.

    Floarea nu mai are-un ”mâine”,

    oricât speră, și-oricât vrea.

    Undeva, printre vedenii,

    trece-o umbră șchiopătând.

    În genunchi, pe câmp, cocenii,

    cad, în ruga fără gând.

    Zările, scurtate-n pâclă,

    se apropie-a ”sfârșit”.

    Pier albinele din faguri,

    pe un drum ales greșit.

    Cu privirile pierdute,

    fără-un țel, și fără rost,

    clar, cu șansele scăzute,

    o potaie latră-a ”post”.

    Toamna asta nu-i decentă;

    goală, stă, la mulți, ”în gât”.

    Nimenea n-o ia în brațe;

    ”crudă” o percep, și-atât...

  


  Cu biletul în așteptare

  
    Rămâneți cu bine prieteni,

    Atât cât mai sunteți în viață,

    Căci bate din pinteni Năluca,

    Ce trage, în urmă-i, o ață.

    Cu Viața, dator, nu e nimeni,

    Cu-o Moarte, de regulă, noi;

    Nu știu dacă vre-unui din semeni,

    S-a-ntors, ca să fie strigoi.

    Acuz astăzi vorba mieroasă,

    Cu gust de cucută în sens,

    Și lumea ce-și face, câinoasă,

    Profitul mai des, și mai dens.

    Regretul nu-mi sfâșie vrerea,

    Cu-atâția străini prin pre-jur,

    Ascunși ca în jocul ”de-a piua”,

    Ce-așteaptă, decent, să-i înjur.

    Nu vreau, la plecare, urale,

    Căci drumul e numai suiș,

    Cu șansa incertă de vale,

    Dar plin de al sorții hățiș.

    În voia celestă Pământul

    Se-nvârte, și-aștept, ca în jos,

    Să cad, poate-n Cerul, pe care,

    Doar vântul l-alină duios.

    Nu vreau, așteptarea prea lungă,

    S-o fac pentru Cea de Mai Sus,

    Pornită, cu poftă, să ”strângă”,

    Pe cei cu biletul doar ”dus”.

  


  Cu dreptatea-n vârf de băț

  
    Îl urmam pe cel ce umblă

    Cu ”Dreptatea”-n vârf de băț,

    Gen drapel sfânt, ”tras în sfoară”...

    -Cum? E suliță?... Și hăț?.

  

  
    Ei se cred de multe-n stare,

    Chiar că ne iubesc puțin,

    Când ne ”pupă” în cuvinte,

    Și, ”în palme”, ne tot țin.

    Poate că greșesc, nu uni

    Sunt mai răi ca alții toți,

    Dar, mă-ntreb, cum de pot oare,

    Ca să ne zâmbească-n ”colți”?

    ”O”f, sau ”U”f, nu e totuna,

    Căci, put-erea, put-e rău,

    Cu pot-era pot-rivită,

    Să te pot-olească, zău.

    Cum să ceri apoi ”Dreptatea”?

    Un drapel nu-i dreptu-oricui.

    Poți s-o vezi doar fâlfâită...

    -Fâlfâind?...Cum zici tu?... Șui?

    Bine-ar fi să n-ai dreptate,

    Și să fâlfâie doar drept;

    -Nu se poate? E mișcare?

    Populară? Pentru ”Drept”?

    Numai unul? Le ajunge?

    ”Mulții” vor tot altceva.

    ”Dreptul lui”, vrea fiecare.

    Aaa! Lor ”aia”, ei, cumva.

    Nu se poate ”împărțeală”?

    Nici să-l dea din mâini în mâini?

    Se uzează la ”frecare”?

    Ce rămâne-i bun de câini?

    Aaa! Să-l dea numai din gură?

    Practica orală-n fond.

    Ca pe-o vorbă, care trece?

    Gen covrig, cu golul rond.

    Nu ginesc esența bine?

    Să gândesc atent nițel?

    La Dreptate, sau la ”faptă”?

    Ești cărunt, eu sunt vițel?

  

  
    M-a lăsat, c-am gura mare;

    El, la ”dus”-uri, era as:

    -N-ai noroc nici la Dreptate.

    Nu plusa, ci joacă ”pas”!

  


  Cu foamea-n blide

  
    -de primesc-

  

  
    Văd în jur ”resturi umane”,

    Nu sărace, ”barosane”,

    Ce-au ”sărit”, de prin gropane,

    ”Zdup”, în vile ”dolofane”,

    Unde burta-și pun la cale,

    Tolăniți pe-o pernă moale,

    Cu ”curcani” loiali la ușă,

    Deseori, cu ”capsa pusă”,

    Ce-și bat joc de oropsiți,

    ”Slăbănogi ne isprăviți”,

    Cum le spun ei cu mânie,

    Împroșcându-i cu ”hârtie”,

    Mâzgălită, cum vor ei,

    În legi ample, cu temei,

    Ca să poată lua ce vor,

    Cum se zice-n ”pofta lor”,

    Iar la ”fețele livide”,

    Să le lase ”foamea în blide”,

    Să mănânce, cât trăiesc,

    Din pomană... de primesc.

  


  Cu ”foamea”-n gât

  
    -dar, în rest, e bine-

  

  
    Chipuri, cu obrazul

    Din șorici ”ales”,

    Se strecoară-n față,

    La ”ospăț”, cam des.

    Guri prea-nesătule,

    Se înfig în ”tort”,

    Lumânarea-i luată,

    De la cap de mort.

    Buze, tot avide,

    Sug cu poftă tot.

    Adunați în haită,

    Se pupă în bot.

    Mâinile, prea multe

    Pentr-un singur om,

    Își ”croiesc” căldura,

    Cu viață de pom.

    Haine-buzunare,

    Poartă cei mai mulți;

    Sunt din pile, smulsă,

    De pe cei desculți.

    Interjecții ”sfinte”,

    Acute și reci,

    Poartă ”bunuri-simțuri”

    Spre un loc de veci.

    Nesătule fapte,

    Omenia sorb

    Și lasă în urmă,

    Croncănit de corb.

    Dar, în rest, e bine:

    Jale și pustiu.

    În vile-palate,

    Se-”ngrașă”-un meniu...

  


  Cu masca de trăire

  
    Pentru-o coajă de trăire,

    Căci miezul era vândut,

    Am dat ani la rând binețe,

    La servici, tăcut, pierdut.

    Pentru-o floare de ocazii,

    Cumpărată pe bani grei,

    Am trăit și printre razii:

    -Cui i-o dai? Nu spui? Nu vrei?

    Pentru-un strop de fericire,

    Căci, la litru, nu găseam,

    Mi-am pus masca de trăire...

    Doar acasă o scoteam.

    Pentru binele pe care

    Îl făceam cu chiu, cu vai,

    Eram ”tras la întrebare”:

    -Dar tu... interese... ce-ai?...

    Pentru-o viață-”mbelciugată”

    În nevoi, griji, și dureri,

    Ne-mbătam cu apă plată,

    Și serbam zile-n tăceri.

    Pentru cine poate crede,

    Am trăit pentru copii;

    I-am ferit de ”neagra noapte”,

    Și-au rămas puțin mai vii.

  


  Cu minte și fără

  
    Mi-am luat mințile în cârcă,

    Când ei încercau, în cap, (să-mi bage mintea-n cap)

    Ca să mi le bage-ntr-una,

    Chiar văzând că nu încap.

    Eu nu prea țineam, în toate

    Chiar prezent să fiu, morțiș, (nu eram în toate mințile)

    Fapt ce-i deranja, se pare,

    Căci prea mi-o spuneau fățiș.

    Chiar îi minuna și faptul

    Că vorbeam, chiar ”fără minte”,

    Da-mi ”treceau” și cu ”vederea”:

    ”E ca noi, ce bine simte.”

    Deci, cu ele calde-n spate, (înfierbântate)

    Să le vadă-o lume-ntreagă,

    M-am oprit, ca să m-ajungă,

    Mintea de pe urmă, bleagă.

    Vai, o auzeam, sărmana,

    Cum se vaită de durere, (te doare mintea)

    Plină de compasiune,

    Rătăcită prin trăire.

    Am cerut sprijin la unul,

    Ce-arunca cu piatra-n baltă, (nebun)

    Și, ”cu mintea odihnită”,

    Făcea Viața cât mai lată.

    M-a privit cu îndoială,

    Înclinându-se agale, (nu în toate mințile)

    Ca un simplu ”om de stradă”,

    Fără ”facultăți, mentale”.

    Nu mi-a spus cuvinte ”ample”,

    Căci, ce poate-”un dram de minte”,

    Decât să-ți arate fapte,

    ”Departe”... de cele sfinte.

    L-am crezut pe ne-văzute,

    Căci era ”cu mintea dusă”,

    Undeva-ntr-un Cer cam roșu,

    Și, pe om, ”cu capsa pusă”.

    M-am convins că e ”cu-minte”,

    Stând, în loc să se-nerveze,

    Ca un om normal, cu sine,

    Nedispus să ”vegeteze”.

    Mi-a șoptit că ”are-n minte”,

    ”Locul tentei de niciunde”,

    Unde, chiar și Libertatea,

    E acasă, orișiunde.

  


  Cu viața-n ”dinți”

  
    -cum mă vedeți-

  

  
    Tot rostesc cuvinte ”mari”:

    ”Cel mai cel” și ”mai...”

    Dar, când viața-mi dă în cap,

    Scot un sincer ”Vai!...”

    Cam ”atins”, mă iau de ea:

    -Ce-ai cu mine azi?

    C-am greșit, ieri, m-ai lovit,

    Dar, din nou mă ”arzi”?

    Parcă-aș fi unicul rob

    Ce scurmă în sus,

    Cu un sens nepriceput,

    De cel ce nu-i ”dus”.

    Nu mă plâng, că n-am găsit,

    În tine, un loc

    Mai ”călduț”, pe undeva,

    Mai pe lângă ”foc”.

    Am văzut ”pomeni”, cum ”sar”

    Prin furtul-formal,

    Dar n-am vrut ca să mă-nec,

    Ca prostul, la mal.

    E ciudat că tu, mai mult,

    N-ai ”băgat” în toți,

    Și mă mir că, pentru răi,

    Doar atâta poți.

  

  
    Curajos, am îndrăznit,

    ”Reproșuri” să-i ”dau”,

    Peste ochi, și peste bot,

    Știind cum s-o ”iau”.

    S-a uitat chiorâș, normal,

    Și-a făcut, scurt: ”Bau!”...

    M-a lăsat, ”cum mă vedeți”:

    Frumos... pe ghimpi stau.

  


  ”Cuca”

  
    -”om vera!”-

  

  
    Jimmy umblă iar prin sat,

    După una ”cucă”;

    Singurică, vreau să zic,

    Dacă mai apucă.

    Două zile a fost dus,

    Clar făcut ”grămadă”,

    Căci ploua, ”mocnit” de sus,

    Și băltea pe stradă.

    El era câine fidel

    Și chiar sta la coadă,

    Căci ”cucuța”, și-alt ”mișel”,

    Îl chema, s-o ”vadă”.

    S-a întors lihnit și blând,

    Plin de-”nvățătură”,

    Și mi-a mai cerut un ”rând”,

    Cam ”spurcat” la gură.

    Coada o avea sub el,

    Ca semn de izbândă.

    A făcut-o-n fel și fel...

    Chiar ”fufă flămândă”.

    -Vezi, i-am spus, ești ”tâmpițel”,

    Că umblă cu-o ”aia”!

    S-a uitat chiorâș nițel,

    Și-a –”nghițit” potaia.

    Mai ”sătul”, de cum era,

    Cred că de mâncare,

    S-a pus, cu un

    -”Om vera!”,

    Spre ea, în mișcare.

  


  Cum (de) se poate- i.a

  
    -fabulă fără morală-

  

  
    Plictisit de-atâta Stat,

    Un Măgar, la cap de sat,

    A luat problema-n mână,

    Și s-a îndreptat spre Stână.

    Dulăii îl tot lătrau,

    Cățelandrii-l alergau,

    Mai mulți Boi îl tot ”mugeau”,

    Vacile îl adulau,

    Chiar dacă nu-nțelegeau

    De ce, și Vițelul lor,

    Lătra, cu Pisica-n cor,

  

  
    Căci, mă jur, așa zicea

    Gaița, când treiera,

    Si-adevăr e, nu poveste,

    C-a mai fost, și că mai este.

  

  
    Deci, al nostru urechiat,

    În cruntat și în cordat,

    Se apropia d-un ”țel”,

    Să ”o facă” într-un fel.

    Să nu credeți, fără-a ști,

    Că dorea numai prostii,

    C-am uitat să spun, cu vină,

    Că avea și o Vecină,

    ”Luată”, ”dusă”, cum vreți voi,

    La Stâna din Codrii goi,

    ”Curățați” de Mari Strigoi,

    Dar cu Cioturi, mici de soi.

  

  
    Prăfuit și îmbâcsit,

    Lăudat, în mult hulit,

    L-a primit iubita-n prag,

    ”Pupăind-ul” cu mult drag.

    Și-n cuvinte ”meștugite”,

    Și idei cam ”amăgite”,

    L-a ”plimbat” de colo, colo,

    Sugerând că ea nu-i solo,

    Și că-n spate, pe din dos,

    Mai ar fi ceva ”de ros”,

    Gen Mândruțe ”mute”, multe,

    Prea gătite să-l ”asculte”,

    Căci, azi, Baciu-i obosit,

    De atâta plictisit,

    Și că doarme-ndurerat,

    Că Berbecii i-au ”mânat”,

    Fala lui, de Oi țurcane,

    Pe la Porcii din rădvane.

  

  
    Și așa, din pas în pas,

    Dus nițel, mai mult de nas,

    Bot în bot, ar spune unii,

    Coadă-n coadă, zic nebunii,

    S-a-nfruptat Măgaru-n toate...

    Iar o-ncurc?. Vai, cum se poate?

  

  
    Nu-i dreptate? N-ai habar

    Cam cât poate-un Șef- Măgar?

    C-am uitat, din nou, să spui,

    Că, chiar dacă minte nu-i,

    Șade bine, „SUS, chiar șui,

    ”Dobitocul”, de îl pui.

  

  
    A! Morală cereți voi...

    Stați să-ntreb vecinii Boi!...

  


  Dacă toți lingușitorii

  
    Dacă toți lingușitorii,

    Dintr-o dată, ar tăcea,

    Oare-ar fi viața mai bună?

    Adevărul ar plăcea?

    Dacă tot ”înapoiatul”,

    Ar ceda funcția sa,

    Oare ar putea guvernul

    Dreptate, la toți, să dea?

    Dacă și parlamentarul

    Ar fi pur, fără de ”fes”,

    Oare-ar fi bogat sărmanul,

    Și-ar mânca ceva mai des?

    Dacă am uita de ură

    Și-am zâmbi aproapelui,

    Oare am simți, din Ceruri,

    Răsuflarea Sfântului?

    Dacă am întinde mâna

    Să sădim, nu să zdrobim,

    Oare am putea, Natura,

    Chiar flămânzi, să o iubim?

    Dac-am fi, așa cum credem,

    Oameni, și umani, ca El,

    Oare am putea ajunge,

    Într-un viitor, la Fel?

  


  Dansând în turmă

  
    ”Hoardele” se înfrățesc, într-o horă largă.

    Muzica nu e la fel, dar toți trag s-o dreagă.

  

  
    Tot mai des, tobe se-aud, în ritm de paradă.

    Vânătoarea a-nceput. Urșii sunt de gardă.

    E ciudat că omul nu-i pe vre-o baricadă,

    Ci se pierde în desiș, ca un soi de pradă.

    Orchestranții schimbă-n mers, muzica și tonul.

    Se dansează tot mai des, după cum e zvonul.

    Vorbele, în melodii, sunt mai mult „cu cântec”.

    În prostie le-ascultăm, cam ca pe-un descântec.

    „Vraja” sună mai mereu, ca o păcăleală,

    Dar dansăm cu capu-n jos, mândrii de „scofală”.

    Chiar de n-am făcut-o noi, alții-o iau de bună,

    Și se bucură nespus, că dansăm în turmă.

    Că e bine, că e rău?... Binele îmi scapă.

    Laptele e tot mai rar; cofa-i tot cu apă.

    Cașcavalul e la vulpi; corbii stau pe cracă,

    Și ne croncăne-a priveghi... Greu cuiva să placă.

    Mult prea des ritmul e trist; nu-i a noastră hora.

    Cu un mire Continent, România-i nora.

    Cea bogată în nevoi, și săracă-n faptă,

    Cea bogată în copii, demni de altă soartă.

    Cea săracă-n bogății, scoase la tocmeală,

    Cea săracă în bătrâni și copii cu școală.

    Am golit izvoare vechi, de străbuni și ape,

    Brazii i-am tăiat, zglobii, pentru cozi de sape.

    Că și fierul, cât de rău, de n-ar avea coadă,

    N-ar lovi, atât de greu, trunchiul țării-pradă.

  

  
    Chiar mi-e dor, să mai zăresc, de-o opincă-o urmă.

    Fluierul se-aude trist... când dansezi în turmă.

  


  De-ar fi... ar fi... totuna(?)

  
    Fac pași mai mulți... se micșorează zarea;

    Lumina plânge-n blocuri lăbărțate.

    Orașul mi-a-ngustat, spre ”pom”, cărarea;

    ”Curg” oameni vii, cu pofte ațâțate.

  

  
    Îmbrac idei, din mers, cu rațiunea,

    Cam palidă, cu orizonturi șterse,

    Și nu mă uit la Cer, căci știu, ”minunea”,

    Păstrată e-n pocal, să nu se verse.

  

  
    Ar fi păcat, ca-n gloata cea pestriță,

    Un ”sânge nou”, de demn ”uman”, să cadă,

    Și-n prunc micuț, băiat, sau o fetiță,

    ”Orbiții” lumilor, ”Lumini” să vadă.

  

  
    Oricum, nu cred că le-ar păsa, că ”fapte”,

    Sunt altceva, decât ce știu, minciuna,

    Că, ce există,- a fi, chiar nu se poate,

    Și că, oricum, de-ar fi, ar fi totuna.

  

  
    În gemete lugubre ”trece” viața,

    De ”târtâturi”, ”târâtă”-n ”fel” și ”chipuri”,

    Ca omul bun, să nu-i mai vadă fața,

    Cu ochii-nlăcrimați, visând la ”zboruri”.

  

  
    Pe căi pavate cu destine smulse

    Din dreptul lor, de-a căuta o Cale,

  

  
    Bat pașii de paradă-ai ”minții tunse”,

    Ai ”gloatei”, îmbrăcată-n ”chingi” și ”zale”.

  

  
    Din lanțuri, se-aude zornăitul

    De creiere, spălate-n bani de leafă,

    Iar hamurile-ajută opintitul,

    Când biciu-alunecă, din spate-n ceafă.

  


  De ”carat”

  
    -vorbe din popor-

  

  
    Dup-un ceas de chef… ce tare,

    M-am trezit, din vis, flămând.

    O cam ”luasem cam la vale”,

    Pentru-al zilei trai, ”scurmând”.

    N-aveam ”liniște” în starea

    Sufletească, sau de-averi.

    Mă ”culcasem pe o ureche”,

    Că n-am de carat poveri.

    Cu speranța renăscută,

    Phoenix zilnic, ciufulit,

    Așteptam, ”ca para”, șansa

    Ce, mereu, m-a ocolit.

    ”Rupt de-o îndoială” crasă,

    Ce, spre apogeu tindea,

    Încercam să-mi ”vântur mintea”,

    Ce-mbâcsită, se-”dădea”.

    N-avea oase, dar, ”cuțitul”

    Îi cam ajunsese, vai,

    Undeva, pe lângă dorul

    De-a vedea și viață-n trai.

    Ce să fac? Doar cu sictirul

    O tratam; mă ocăra.

    Îi ceream ”s-o ducă” (mintea);

    Cu poftă, mă ignora.

    Detașat, ca după moarte,

    Mă priveam îngândurat:

    Mintea, hai, o ”duc cu vorba”,

    Trupul, însă-i de ”cărat”…

  


  De ce nu

  
    -animal de pace-

  

  
    De ce, fabulă cu om,

    Nu se poate face,

    Când lui poți să-i zici, lejer,

    ”Animal de pace”.

    Și atunci, ce simplu-ar fi,

    Cu morala frate;

    Aș ”cârpi”-o cum aș vrea,

    Fără oale sparte.

    Aș cam zice ce-am în cap,

    Fără ”chibzuială”

    Că mă ”aia” vre-un ”ales”,

    Scos curat din ”oală”.

    I-aș cam da, decent, la bot,

    ”Crude” adevăruri,

    Să le-nghită, de-o putea,

    ”Nefierte” în ”foruri”.

    N-ar mai trebui să pun

    ”Cuțu” la corvoadă,

    Și să dau în el, subtil,

    Ca alții să vadă.

    Braț la braț, cu el, oricum

    Nu merge potaia;

    Javrele? Da, mă gândesc,

    Împart des ”odaia”.

    E palat? Pentru popor?

    Nu e pentru câine?

    Și încap acolo toți?

    ”Urlă”?... Pentru ”(m)pâine”?...

  


  De ce Tată?

  
    Când ai puterea peste toate,

    De ce-ai permis, atâtea, Tată?

    E oare soarta vinovată,

    Sau numai omul, ”slab” în fapte?

    Tu l-ai lăsat, să facă drumuri,

    Din Calea larg deschisă-n față,

    Și-n loc de rugă, ca o cață,

    Să își înalțe, ”sieși”, imnuri.

    În milă, Tu i-ai dat exemplu,

    Ca să nu uite niciodată,

    Că fapta lui, chiar vinovată,

    Tu poți s-o ierți, și nu e simplu.

    Când i-ai ”tăiat” din fașă zborul

    Și l-ai legat, pe veci, de glie,

    Oare-ai știut ce va să fie,

    Și ce va face el, cu codrul?

    Cum poate el să Te respecte

    Și, pentru bine, azi, să lupte,

    Când ”varsă”-n foc ”destine-n lapte”,

    Și vrea, și Cerul, să-l ”îndrepte”?

    Prea liber, Tu ai vrut să fie,

    Să poată, totul, să aleagă,

    Să-i fie viața scurtă dragă,

    Și-apoi, la fel, și-n Veșnicie.

    De ce-ai permis atâtea, Tată,

    Când ai putere peste toate?

    Ai vrut?... Da... zile fără noapte,

    Pot face nemurirea ”plată”.

  


  ”De la beat vin cârciumă”

  
    -spre o casă ”plină”-

  

  
    Pe ”multiplele” cărări,

    ”Bătute” spre crâșmă,

    Mișuna, pe jos, ceva...

    Parcă dintr-o turmă.

    Calm, în patru labe sta,

    Chiar de-avea doar două.

    Și, din gură, tot ”dădea”,

    Doar cu vorba ”nouă”.

    Pe cea veche-o cunoșteam;

    Cu bun simț în gură.

    Dar pe asta n-o știam;

    Cam de cort, sau șură.

    De măgari m-am tot lovit;

    Știam cum ”răsună”.

    Asta-avea ceva cam șui,

    Cu iz, cert, de prună.

    Cu sătenii n-am nimic;

    Nici cu rromul tare.

    Semăna însă la chip,

    Și la ”cuvântare”.

    Rudă, nu cred că era,

    Chiar cu toți salcâmii,

    Dar, pe unul, îl iubea,

    Mai rău ca nebunii.

    Se ținea de el cu drag;

    Sau proptea? Se poate.

    De primate, cum să spun,

    Nu era departe.

    Nu s-a cățărat în el;

    N-a mai vrut să-l țină,

    Și, cu grijă, nu știu ce,

    Căuta prin tină.

    Luna se hlizea, pe cer;

    Seceră haină.

    L-a-nsoțit, până-a ajuns,

    Într-o casă... ”plină”.

  


  Demo cratos

  
    -craterul democrației-

  

  
    -Băi potăi intransigente,

    Ce-ntre voi vă tot ”mâncați”!...

    Vă purtați, de azi-nainte,

    Democratic, sau plecați!

    Nu vreau mârâieli nocive

    Bunei-înțelegeri sfinte!

    Este vremea demnității!

    Să vă intre bine-n minte!

    ”Demos”-”cratos” e puterea

    Celor ce sunt toți la fel,

    Care văd în Libertate,

    Ca și-n Bunăstare, țel.

    Le-am ”servit” cuvinte-”nalte”,

    Demne de un crez măreț,

    În picioare, cum se cade,

    Lângă casele-coteț.

    Jimmy a ciulit urechea,

    Semn pro fund c-a înțeles.

    Și părea, tot dând din coadă,

    C-o idee a ”cules”.

    -Ai dreptate-n toate cele!

    Simțim... foamea ne-a unit.

    Conștiința?... Se-odihnește...

    Burta însă s-a ”pornit”.

  


  Departe de Rai (tristă ironie)

  
    -preoți-(rari)

  

  
    Prinși în sfânta delăsare,

    ”Aburită” prin cuvinte,

    Preoți rari, de multe-n stare,

    Greu ne-aduc, de El, aminte.

  

  
    ”Seamănă, dar nu răsare”...

    Chiar ziceau țăranii noștri,

    Fără-a face vre-o prinsoare,

    Care, dintre ei, sunt proștii.

  

  
    ”Fă ce zice prea-slăvitul!”...

    Când citește, nu din minte,

    Și ia seama și la ”botul”

    Ce îl ”pune”, ”sub cuvinte”!

  

  
    Faptele îi sunt ”oglinda”

    Sufletului ”păgub-os”,

    Care, în ”ciolaniadă”,

    Calcă totul, pentru ros.

  

  
    Iartă-i Tu, de poți, Părinte,

    Ca, sărmanul cel de rând,

    Să nu Te mai pomenească,

    Lângă ei, nici chiar în gând!

  


  Depresivă toamnă i.a

  
    -pentru un ban-

  

  
    Orizontul nu se vede;

    Dac-o fi rămas și el el.

    Satul e-”nglodit” de zloată;

    Latră-un câine prost, fidel.

    Verdele-și boiește fața

    Cu un cenușiu-murdar.

    Doar un corb, pe ramuri ”roase”,

    Țopăie încă sprințar.

    Cârâie-ntr-o limbă ”acră”,

    ”Scârțâită” și acută,

    Prevestind, sau povestind,

    Despre lumea asta slută.

    O pisică, jigărită

    Ca mai tot ce e prin jur,

    Îl privește, de pe prispă,

    Și-l înjură c-un ”Miauuu!” dur.

    Nu îl sperie cu asta;

    Creanga-i sus, iar el vioi.

    Mâța e plouată bine

    Și-are poftă de-un cotoi.

    Ca o damă ”cultivată”,

    De un proxenet pe străzi,

    Se tot ”unduie”-n plimbare,

    În ”vederea” unor ”gărzi”.

    Doi cotoi, în pom, de strajă,

    Lângă curtea cu dulău,

    Flenduriți, holbați, visează

    Câinele dus la ”bulău”.

    Singuri, doar cu mâța-”ncinsă”,

    Să își facă ei de cap,

    Doar o zi și-o o săptămână...

    Ce contează că n-au pat.

    Corbu-i vede și-i pârăște,

    Guraliv, la cel cățel.

    Tremură inimile-n mâțe,

    La lătratul lui mișel.

    Ploaia-nvinge pasiunea;

    Pleacă, ”jinduind” în van.

    Fete mari se pupă-n case;

    Ce nu fac, pentru un ban...

  


  Despre Răbdare, în Foame

  
    M-am luat ”în colț” cu Jimmy;

    Tot cerea mâncare.

    Nu prea pricepea, potaia,

    Ce-i aia ”Răbdare”.

    -Rabd de foame-o zi întreagă,

    Și latru degeaba.

    Tu o ”soilești”, și-având păpică,

    Nu te-omori cu graba.

    -Aia e un fel de ”zică”,

    Nu răbdare pură.

    Uită-te la om, sărmanul,

    Câte mai îndură!

    Crezi că el ”ridică” glasul,

    Sau ”latră” ca tine?

    Rabdă totul, cu-ndârjire,

    Ca să-i fie ”bine”.

    -Ce prostie. Mie nu mi-e.

    Foamea mă subjugă.

    Ia fi domn și, după oase,

    Dă și tu o fugă!

    -Nu pricepi esența jertfei

    Pentr-un țel, chiar neștiut.

    Omul are-o minte ”suplă”;

    Rabdă-n ea, neabătut.

    -Cum spuneam, e o ”prostie”,

    Ca și prostul de pe drum,

    Ce-ncerca, cu îndârjire,

    Foc să facă și din fum.

    -Le încurci cu mintea-ți ”boantă”,

    Cam tocită-n înțeles.

    Ești ca omul, ce tot cere,

    Să aibă, ce n-a cules.

    -Vrei să rabd și eu ca tine?

    La hoție mă îndemni?

    Cum să ceri, celor ca mine,

    Să fie, în Foame, demni?!...

  


  Destin ”vărgat”

  
    -stol și cârd-

  

  
    Mi-a plăcut să scriu de păsări;

    Și de stol, dar și de cârd.

    Ce contează e ideea,

    Nu că-i Wogel, sau e Bird.

    Stolul e simbol de luptă,

    Crâncenă și necurmată,

    Pe o cale, ce înseamnă

    Zare-ntr-una strămutată.

    Cârdu-i subjugat de glia

    Ce îi ține zboru-n chingi;

    Deși-i frântă încercarea,

    Visul lui, nu poți să-l stingi.

    Stulu-nseamnă necuprinsul

    Neștiut și nou mereu.

    Cârdul suferă prezența

    Omului, și îi e greu.

    Primul, ochii-nseninează,

    Ca un zâmbet lung pe cer.

    Celălalt, doar întristarea

    Celor ce-n ”mâncare” pier.

    Stolul, cântul libertății

    Îl pictează peste nori,

    Cu lungi pensule-n mișcare,

    Și săgeți de vii culori.

    Cârdul, blestemat de soartă,

    Ca umanul alungat,

    Fâlfâie, în van, din aripi,

    ”Prins” într-un destin ”vărgat”.

  


  Dezafectați

  
    Un bătrân se întreba:

    -Oare-acum e bine?

    Zilele-și târa, decent,

    De răbdări prea pline.

    Cel avut se tot scuza:

    -Fur și eu cât ”ține”!

    Trepădușul jubila:

    -Aici e de mine!

    Când pe sus, și când pe jos,

    Se târa minciuna.

    Unul ”abuza” de ea;

    Se-ntrecea cu gluma.

    Incredulul, intrigat,

    Căci nu merge treaba,

    Tot punea, punea mereu,

    Întrebări degeaba.

    Cei mai mulți, clar ”pricopsiți”

    Cu nimic, ”pe bune”,

    Mârâiau, și cârcoteau,

    Vrând ceva a spune.

    -Ce le pasă lor de noi?

    Cugeta bătrânul,

    Căci vedea ”dezafectat”,

    Drumul și cătunul.

    Dar în rest, trai pe vătrai,

    Doar cu vântu-n sobe.

    De mâncare, ce să zic:

    ”Săturați”, de vorbe.

    Totu-n tot, în voia Lui,

    Scârțâia agale,

    Când se furișa, tiptil,

    Prea-mbuibata Jale.

  


  Din umbra cortului

  
    Ce se-ntâmplă cu cei care

    Viitorul și-l văd mort?

    Ei privesc la libertate

    Tot din umbra unui cort.

    Nu au locuri de ”origini”,

    Cu străbuni, părinți, copii.

    Nu au case cu neveste,

    Ci, doar peste tot, ”soții”.

    -Locul meu e nicăierea…

    Spunea ieri un hoț, cinstit.

    -Țara e unde mi-e bine…

    Simplu om, nu prea smerit.

    -Nu am altă variantă.

    Voi fura ca să trăiesc…

    Sau voi vinde iarăși fete.

    N-am pe cine să iubesc…

    -Închisoarea-i pentru mine

    Doar un scurt popas; sau lung.

    Să mă-ndrepte? Cui îi pasă.

    N-am pe ce umeri să plâng…

    l-ascultam fără cuvinte.

    Erau sinceri; ei, cu El.

    Din păcate-n traiul aspru,

    Rău-i însoțea fidel.

    Într-un fel, le dam dreptate,

    Într-un sens restrâns, mă rog:

    Când nu ai un loc de ”vatră”,

    Viața-o ”tragi” în piept, ca drog.

  


  Dincolo de ziduri

  
    -în Timp bocit-

  

  
    Dincolo de ziduri,

    Drame se ”înșiră”.

    Neștiuți de lume,

    Tot umani respiră.

    Sunt ”ciudații sorții”,

    Fii de Dumnezeu,

    ”Pătimași” cu traiul,

    Sau uitați la greu.

    Ziua, ca pe noapte,

    Zidurile-o strâng

    Grămadă, prin lege,

    Peste cei ce-o plâng.

    Din betoane-n zale

    Și armuri de fier,

    Se scurge rugina

    Peste vieți ce pier.

    Zile-nsângerate,

    Cu sensul ”tocit”,

    Trec, doar în ne-știrea,

    Timpului bocit.

  


  Doamne, dacă

  
    Doamne, de crezi că-n ”ființă”

    E și-o ”vrere” de căință,

    Ceartă-ne cu-ngăduință,

    Cât Îți este cu putință!

    Dă-ne șansa ca, din nou,

    Să cinstim numele Tău,

    Și stârpește ce e rău,

    Inclusiv din ”omul nou”!

    Doamne, dacă Te-ar simți în ei,

    N-ar mai fi atâți mișei,

    Cu ”credința” doar în ”zei”,

    ”Ridicați” din derbedei.

    Mulți, la Tine-n viața plină,

    Ar avea curaj să vină,

    Scuturându-se de tină,

    Și, cu ochii, spre Lumină.

    Doamne, dacă ne iubești,

    Și, în noi, de mai trăiești,

    Micii prunci, ia-i ca să-i crești,

    Fără teama că greșești!

  


  Doar cuvinte

  
    -ca un fiecare-

  

  
    Un om oarecare,

    ca un fiecare,

    cu puțină minte,

    doar să țină minte,

    cu un nobil țel,

    incorect ni-țel,

    în cuvinte sfinte,

    cât să treacă-o punte,

  

  
    își îngroapă visul,

    mai mereu, cu zisul,

    și fapta precară,

    făcută-ntr-o doară,

    ce vrea să ”trăiască”,

    nu să ”robot”ească,

    doar pentru ”suflare”,

    și-un pic de mâncare,

    ce mai bea, la jale,

    până-o ia ”la vale”,

    ca un fiu nedemn,

    de un tată demn,

  

  
    a ajuns, acum,

    la capăt de drum,

    și, puțin în pripă,

    ca atins de gripă,

    fără-a ști de ce,

    ”plătea” nu știu ce.

  


  Doi săteni, ce fac, ce pot

  
    Doi săteni, ”uniți” de soațe

    și prin reciproci copii,

    s-au pornit, gâtul, cu grijă,

    cu ”tărie”, a-l stropi.

    Căci simțeau ceva acolo,

    fără-a ști precis ce e,

    ca un câmp prea ars de soare,

    cu un lup ce face ”meee!”

    Cu ”udeala” potrivită,

    ca să stingă ”seceta”,

    Și-au făcut de cap, cu pofta,

    fără, ioc, a pregeta.

    Gura lor, ca gura lumii,

    se-auzea cam despre tot,

    cu ”bârfeala” cuvenită,

    celor ce, doar fac, ce pot.

  


  Dorul

  
    -munții-

  

  
    Platitudinea trăirii

    M-a ”gonit” mereu spre zări.

    În rutina ”neschimbării”,

    ”Jinduiesc” la munți, și mări.

    Să străbat nemărginitul

    Cu un crez: ”Mai e puțin!”

    Să ating și răsăritul,

    Chiar de nu pot să-l rețin.

    Cerul să îl iau în mână,

    Ca pe-un suflet pur, curat.

    Norii să îi strâng în brațe,

    Cu iubire, chiar ”murat”.

    Să revăd în urmă zarea

    Ce-am ”bătut”-o pas cu pas.

    Să simt iar fiorul nopții,

    Lângă foc, în tainic ceas.

    Din păduri s-aud și larma

    ”Viului”, verde, sau ”roș^”.

    Să adorm vegheat de munte,

    Blândul și iubitul ”Moș”.

    Din izvoare cristaline,

    Dragoste să sorb în zori.

    Să mângâi, doar cu privirea,

    ”Rogvaiv”-un fine flori.

    Să le fac buchet în minte

    Și, pe cer, să îl arunc,

    Ca s-apară Curcubeul,

    Din iubire, ca un prunc.

  


  Două Berze-nfometate

  
    Pe o baltă, cam secată,

    Două berze scotoceau.

    Lipăind prin apa mică,

    Cam așa, cred, că ziceau:

    -Ce să fac, măi surioară...

    Porcii-au turbat de tot;

    Fac odrasle la grămadă,

    Și-s cu mârâitu-n bot.

    Car, ca proasta, în tot satul;

    Obosită sunt, de mor.

    D-aia am venit aicea;

    Sunt flămândă, nu mai zbor.

    Tu ești doamnă căci, vezi bine,

    Doar la oameni, prunci, aduci.

    Ieri am auzit o bârfă,

    Că, spre alte zări, o-apuci.

    -Cam șomez. Sunt rari cei care

    Se încumetă, și azi,

    Să mai ceară, pentru soațe,

    Prunci micuți, plăpânzi și calzi.

    Ca urmare, cei din Ceruri,

    De mâncare, nu-mi mai dau,

    Și-am ajuns, de disperare,

    Chiar și broaște-n cioc să iau.

    -Crezi că mie-mi dau ”măgarii”?

    Doar jigniri și ”Fugi de-aici!”

    Porcu-i porc, îți spun eu fato...

    Omul e mai mult... Ce zici?

    A! Că seamănă, prea bine,

    Ca nărav și obicei?

    Poate te înșeli vecino...

    Stai puțin! Doi brotăcei.

    Părăsiți de mama, care,

    Se-ncurcase cu-n brotac,

    Două umbre mișcătoare,

    Au greșit, făcând doar ”Oac!”

  

  
    Liniștea, înfiorată

    De un plescăit scurtat,

    Se întinse-n lung de baltă,

    Lâng-un sat, de mulți uitat.

    Părăsit de cei ce, Viața

    O ”predau”, sec, anilor,

    Se ”vedea” blamat de tineri,

    Duși în febra banilor.

    Case părăsite, ”rase”

    De ”dulci” glasuri de copii,

    Ascundeau bătrâne ”forme”,

    ”Pierdute” în amnezii.

    Viața își oprise cursul

    Spre un viitor absent;

    Se ”stingea” încet, ca balta,

    Ce seca, în Timp prezent.

    Un prezent în alb și negru,

    Cu-adevăruri răsturnate,

    Într-o țară-n care zboară

    Două berze-nfometate...

  


  Dreptatea mea

  
    -în ”halal”-a soartă-

  

  
    M-am trezit că am,

    Chiar că am, ”dreptate”.

    M-am mirat, căci, de-obicei,

    Altul o împarte.

    Ce să fac cu ea acum?

    S-o pun la ureche,

    Ca pe-o floare, ce-n real,

    Nu are pereche?

    Sau s-o pun într-un tablou,

    Ca icoană sfântă,

    Să-mi aline sufletul,

    Când încep să mintă?

    Să o țin, ca pai, de drum,

    Înnecat în vorbe,

    Să m-agăț de ea-n final,

    Scufundat în ”ciorbe”?

    Să o-ascund în codrii rari,

    Pustiiți de ”fiare”,

    Și în sens de ne-umani,

    Dar și de topoare?

    Să o țin la piept, cumva,

    Oricât e de mică,

    Și să-i dau simțuri să bea,

    Căci mâncarea-o strică?

    Căci în lumea mea, acum,

    E ”mâncătorie”,

    Unde cei sărmani postesc,

    Des, pe datorie.

    Ce să fac cu Ea, mă-ntreb,

    De mă doare capul...

    Să scape de ea, au vrut;

    N-o mai vrea nici Statul.

    E pervers, căci, de-i la toți,

    Toți, cu toți, se ceartă,

    Care-i mai cu ”moț”, pe ”fes”,

    În ”halal”-a soartă...

  


  Dreptatea-n zdrențe

  
    ”Hoinărea”, prin S(t)at, Dreptatea

    Zdrențuită-n toga legii.

    O urmau doar ”cerșetorii”,

    Cum să spun, sărmanii, blegii,

    Simple suflete, din casa

    Unde foamea-i chiriaș,

    Iar plăcerea-i musafirul,

    Rar sosit la nevoiaș.

    ”Lotrii-nalți”, de Drumul mare,

    Au ”ciordit” tot ce avea

    Ea, mai scump, pentru umanul,

    Ce, ca ”sfântă”, o privea.

    ”Trepăduși”, cu ”școala vieții”,

    Și idei, din zbor ”culese”,

    S-au tot înfruptat din ”drepturi”,

    Tot cărând, la Curți ”alese”.

    Profitori, de joase spețe,

    Și ”Băieți deștepți”, în cor,

    Au ”slăvit”-o, și-au băgat-o,

    ”Drept” în ”buzunarul” lor.

    Asta-i, drept, nu e dreptate,

    Da-i principiu, atunci când taci,

    Și aștepți, ca ”mălăiață”,

    Ea să cadă de la ”draci”.

    Nu c-ar fi ei, mai ”cu coarne”,

    Ca să-i venerezi tacit,

    Dar, cu ”aurul” din suflet,

    ”Aura”, ei, i-au pocit.

    O vedem, azi, Umbră-n zdrențe,

    Prin gunoi, cerșind, ce-i ”drept”.

    Aaa! Cu ea sunt și românii,

    Ce se ”bat”, cu ea, în piept?...

  


  ”Dușmaneteni”

  
    Gânduri negre, gânduri albe...

    Colorate nu prea cred.

    Vieți furate-nchise-n fapte;

    Simple vise, ce se pierd.

  

  
    -Am visat, șerpi, o grămadă,

    Spune unul, resemnat.

    -Sunt dușmani, șoptește altul;

    Pare, sau e speriat.

    -Am strivit mulți cu piciorul;

    Guri flămânde m-atacau...

    În tăcerea prelungită,

    Amintiri îi ”sfârtecau”.

  

  
    De dușmani e lumea plină;

    Nu îi cauți, da-i găsești.

    Te retragi, sau stai cuminte;

    Blând, cu ei, iar te trezești.

    Bine-ar fi ca, doar în vise,

    Ei să ne-amărească traiul,

    Căci sunt scurte, iar coșmarul,

    Poți să-l uiți și, gata ”vaiii!”-ul.

    Din păcate-n lumea noastră,

    Ei, adesea-s întrecuți,

    De alți ”șerpi”, primiți la ”sânuri”,

    Ca prieteni prefăcuți.

    Poate vina e comună;

    Vreau să-i ”judec”… mă abțin.

    Am ajuns, să-mi fie teamă,

    De dușmani, mult mai puțin.

  


  Ea

  
    Fac un pas, cu grija dusă

    după umbre-n asfințit.

    Masca stacojie-i pusă;

    am uitat că-s însoțit.

    O aștept, chiar de-i ciudată;

    nu-i grăbită fără rost.

    Poate fi oriunde-ndată,

    și să facă-un ”este”, ”fost”.

    Nu mănâncă, căci, cred, astăzi,

    nu îi place ”felul meu”.

    Are-n jur ”esențe” fine,

    ce se-nghesuie din greu.

    Unul chiar se bagă-n față,

    s-o sfideze cu ce are.

    Nu c-ar vrea s-o ia de soață,

    ci, doar să se ”dea” el mare.

    Cine-i ea? Nu am cuvinte

    s-o descriu ”pe înțeles”.

    De-aș avea un pic de minte,

    n-aș mânca, ce n-am cules.

    Este unică, și moare

    lumea după ea, în draci.

    Nu-i mereu cea care pare,

    și-n prezența ei, doar ”taci”.

    O privesc cu întristare;

    trece și îmi face semn.

    Va veni curând, se pare;

    O aștept... cât pot de demn.

  


  Eu, prostul

  
    -Prostule! I-am spus odată, unui om în față.

    S-a uitat chiorâș la mine, mai să mă și bată.

    -Ești un prost, căci tu te iei, după lumea toată,

    Ce vorbește doar prostii, despre biata fată.

    Dacă vrei să iei soție, și în puf, și-n zloată,

    Nu mai întreba-n vecini, dacă-i prea-curată.

    C-a vorbit și ea, pe seară, cu-n băiat, în șoaptă,

    Asta nu înseamnă frate, c-a trecut la faptă.

    Au scornit că s-a culcat, cu uni-n brigadă

    Și că noaptea se lua, cu alții... la sfadă.

    Au bârfit-o că, mai mulți, îi călcau ograda,

    Ba că unul chiar stătea, zile-n șir cu mândra.

    Răi, cu suflet egoist, au făcut-o fufă,

    C-au zărit-o, vezi mata, cu unul prin tufă.

    Sigur este că mințeau, și vorbeau aiurea;

    Unul zice că e lan, altul că-i pădurea.

    Babele chiar chicoteau, scormonind în pungă:

    ”E borțoasă. Uite, zău, poartă rochia lungă”.

    Cum ziceam, ești prost sadea, că te-ncrezi în ele.

    De invidie, prea mulți, scot zvonuri mișele.

  

  
    Îl vedeam pierdut în sine, răvășit, tăcut.

    S-a uitat mirat la mine: Cum? Nu știi? Ieri a născut.

  


  Exaltați docili

  
    -”lumea”-

  

  
    Cu gândirea terfelită,

    De un crez îngurgitat,

    Cuvânta o capră-n stare

    De ceva necugetat:

    -Libertatea e o toană,

    Simplu moft, de modă-adus.

    ”Domnu”-a spus asta de-”asemeni”;

    Ea ”tindea”, spre om, spre ”sus”.

    Îmbâcsitele cuvinte,

    Cu sensuri de ”Uite, eu...”,

    Împroșcau auditorii,

    Exaltați, docili mereu.

    Ea era ca o regină,

    ”Despuiată”, rău, de ”vatră”,

    Ce-ncerca, ca să-i aducă,

    Chiar în epocă, la piatră.

    Toți, în tot, erau o ”lume”,

    Chiar de, ”de golani” părea,

    Ca o oaie ”rătăcită”,

    Și la minte, și de ea.

    Dar avea și-o calitate:

    Credea, fără-a cerceta,

    Și se îndrepta, ca turmă,

    Unde degetu-arăta.

  


  Experiența ”scării sociale”

  
    -pentr-un dram de minte-

  

  
    ”Dezbrăcați” de caracter,

    Mă priveau cu milă:

    -Iartă-l Doamne! Vai de el!

    N-are nici o ”pilă”!

    Încercasem, cam de jos,

    ”Scara socială”

    Să o urc, înspre ”ceva”,

    Bun, la ”socoteală”.

    M-am ”lovit” de ”mărunței”,

    Trepăduși de vază,

    Ce stăteau, ca ”ornament”,

    De mită, și pază.

    Am trecut cu greu de ei,

    Dând mărunt din coate,

    Și-am pornit, înspre ”aleși”,

    Cu un... brânci în spate.

    M-am tot poticnit pe drum,

    În percepte ”sparte”,

    Rămășițe de la cei,

    Ce știau și carte.

    M-am lăsat, ca prostul, ”prins”,

    În ”lațuri de lege”,

    D-am ”închis ochii”, căci, de,

    Totu-așa se ”drege”.

    Am rămas, cu chiu, cu ”vai!...”,

    Undeva, aiurea,

    Departe de ce ”visam”,

    Că-mi va fi menirea.

    M-au primit cu-n: ”Hai sictir!”

    Și-o mască hilară,

    Sugerându-mi, scurt, să plec,

    De nu-s ”de povară”.

    Ei ”coteau”, din când în când,

    De la ”calea dreaptă”

    Și mă ”Băăă!...”, când mă vedeau,

    ”Abătut” de faptă.

    -Ori cu noi, ori unde vrei,

    Dar în altă parte!...

    Și mi-au dat, ca să răspund,

    Doar de ”oale sparte”.

    Am ieșit discret din rând,

    Mergând înainte.

    Am rămas cu ce-am avut,

    Plus un dram de minte.

  


  Fabula porcului

  
    Mă-ntâlni, mai ieri, în sat,

    Cu un Porc... Ce mai bărbat!?...

    Mândru, țanțoș, îngâmfat...

    Dumnezeu... cum l-a lăsat”?...

    Și se lăuda, măi frate,

    Că purcelele, mai toate,

    Le-a trecut prin râtul lui...

    Vreți detalii? Nu vă spui.

    L-am făcut, cu greu, să tacă.

    L-am lăsat în șanț, să zacă,

    Cu regret, că „domn” era...

    Dar și șanțul... mai ceva.

    Ieri m-a suduit, pe stradă,

    Înc-o soață, cam pe grabă.

    Era cea ce-n râtul lui,

    Se-ncurcase puțin „șui”,

    Cam pe fugă, rar, dar dens...

    Cam mă-ncurc în acest sens.

    De morală, ce să zic?

    Mă gândeam și eu un pic...

    Nu vă pun la încercare.

    „Pofta” e, prea des, „mâncare”.

  


  Fir de viață

  
    -cascada-

  

  
    Singură-n genune,

    nu putea a spune

    cine-i sunt părinții,

    doar că-s Sus, cu sfinții.

    Auzise asta

    în lumea de umbre,

    când venea spre viață,

    din tenebre sumbre.

    Ajunsă-n lumină,

    ca esență fină,

    s-a oprit din cale,

    și ofta, cu jale:

    -Ce-ai cu mine stâncă?

    De ce mă oprești?

    De ce-atât de ”dură”,

    tu, cu mine, ești?

    Soarta mea e ”crudă”:

    nu mi-a dat trecut.

    Nu mă pot întoarce,

    pe unde-am trecut.

    Am ieșit din tine,

    lacrimă de dor.

    Am sperat că norii,

    mă vor lua în zbor.

    Dar, acum, vezi bine,

    zac, și o duc prost.

    Viața asta-mi pare,

    sincer, fără rost.

    -Nu plânge micuț-o!

    Eu sunt doar un prag.

    Vei avea, ca șansă,

    orizontul larg!

    Cât aș da, cu tine,

    codrii să-i străbat,

    și să las în urmă,

    crivățul turbat...

    Dar te rog, din mine

    ia un fir micuț!

    Fă-i, când poți, la vale,

    și lui, un pătuț!

    -Vai, nu pot! Durere

    cum să îți provoc?

    Cum să-l las aiurea,

    așa, la noroc?

    -Să nu-ți faci probleme!

    Asta-i soarta mea.

    Vântu și cu gerul,

    mi-o fac și mai grea.

    Tu ne mângâi trupul

    de Timp încrețit.

    Țelul tău e marea,

    sau lacul iubit.

    Vulturul, ce cuibul,

    în mine-a făcut,

    povestea, deunăzi,

    chiar că le-a văzut.

    Tu, cu toți nepoții,

    veți fi la un loc;

    nu pentru Vecie,

    căci aveți un ”foc”:

    Vreți, Nemărginitul,

    din nori, să-l priviți.

    Prea puține, însă,

    ”calea” o găsiți.

    Voi sunteți ”esența”,

    ”lumilor” de ”vii”.

    Asta presupune,

    să ”pierdeți” mulți fii.

    Cred că-i timpul, dragă!...

    Vocea-i se ”pierdea”,

    rămânând în urmă...

    Ea, plângând, cădea.

  

  
    Priveam la cascadă,

    lăcrimând, ușor;

    amintiri, ”trezite”,

    de-un fior de dor.

  

  
    Ea era simbolul

    de ”trăiri” ce mor.

    Firul, fin, de viață,

    ”zbura”... nu spre nor.

  


  Flămânzi de viața lor

  
    A fost odată, ca și-acum,

    Dreptatea ciopârțită

    De cei ce-aveau mai mult în pumn:

    Puteri, averi, sau mită.

    Se spune că, acel prezent,

    Se-nghesuia în zile,

    Cu bunul simț, ca azi, absent,

    Dar proslăvit în ”file”.

    Cutume, legi, și norme ”blegi”,

    Cu grijă revocate,

    Îți permiteau, de gard să legi,

    Moravuri retardate.

    Cu teama că oricum greșești,

    Erai copilul sorții,

    Cel osândit să aibă tot,

    Dar, după pragul morții.

    Cei ce credeau, se resemnau,

    Convinși că El-i-ncearcă,

    Dar cei ”flămânzi de viața lor”,

    Erau, de lacrimi, leoarcă.

    Căci doar nebuni-și mai făceau

    Iluzii ”deșănțate”,

    Mizând pe dreptul rătăcit

    În timpuri depravate.

    Cei pesimiști, mai optimiști,

    Gândeau: ”Mai rău se poate”,

    Și-n spirit sincer, utopist,

    Se-nghesuiau... spre moarte.

  


  Fulgii lacrimei divine

  
    Fulgii se rotesc ușor

    Și mă prind în jocul lor;

    Printre ei, ”pas-călător”,

    Tot încerc, ca ei, să zbor.

    Au și ei un singur dor,

    De când au căzut din nor,

    Să ne cânte-ncet, în cor,

    Imnul vieții, până mor.

    Ca la lebăda sublimă,

    Cântul lor e ”stins” de tină,

    Iar micuții, fără vină,

    Pier, ca lacrimă divină.

    Au urcat, la Cer, din mare,

    Puri, curați, și fără sare,

    Aburi calzi, atrași de Soare,

    Răsfățați, duios, de-o boare.

    Ce-au trăit acolo, știe

    Doar Lumina, ce învie

    Câte-o stea, ca o făclie,

    Pe un drum înspre vecie.

    Ei, căzând, ne-au arătat

    Calea, spre un El uitat,

    Ce, în lacrimi, ne-a iertat...

    Răi, noi spunem: ”Ne-au udat!”...

  


  ”Grevist-uța”

  
    -Grevă! strigă gloata.

    -Grefă? Dar la ce?

    -Vrem ”asta”... și ”aia”!

    -Pare ”oareșce”!

    -Nu pricepi ”domniță”?

    În piept ei ne ”trag”.

    -Vai, am țâțe fine,

    Dar le-arăt cu drag.

    -Of, ce minte ”creață”

    La un păr buclat!

    -Mi-a spus unul, tainic,

    Că am și ”eclat”.

    -Da, se vede, ”țipă”

    Și-n mintea cu-n gând!

    -Mă bucur că-ți place.

    De ce-s mulți la rând?

    -Cum spuneam, e grevă;

    Nu luăm, ci stăm.

    -Vai, asta îmi place!

    Din picioare dăm?

    -O să ”batem” piața

    Și în lung, și-n lat.

    -Știi, eu, cel mai bine,

    Mă descurc la pat.

    -O idee bună,

    Remiză, firește.

    -Merge, fiindcă, bine,

    Pe ea se ”trăiește”.

    -Vai ce-ți ”zburdă” mintea!

    Vin-o! Stai cu noi!

    Și-a rămas ”văcuța”,

    ”Doamnă”, printre boi.

  


  Haltă într-un alt târziu

  
    -Străin-o!-

  

  
    Într-un alt târziu, apoi,

    Am gemut; îmi pasă.

    Nu e logic, totu-i gol;

    Dorul nu e fașă.

    Te-ai oprit puțin din drum;

    Am fost doar o haltă.

    Ai plecat fără suspin,

    Lăsând totul baltă.

    -Nu mai stai? am întrebat.

    -Pot să plec? -Da, pleacă!

    Mâna s-a mișcat puțin,

    Rămas bun să facă.

    Când am vrut să te opresc,

    Erai prea departe.

    ”Pasul”, îți era alert,

    Zorind spre ”departe”.

    Nu ai șovăit de loc;

    Chiar doreai ”schimbarea”.

    Halta, tren, nu ține-n loc;

    El iubește zarea.

    Orizonturi largi, ce fug,

    Tot deschid o lume,

    Cu ”poieni”, în care ”pasc”,

    Și nefaste ”turme”.

    Locul tău, pretinsă ”floare”,

    Nu-i pe pajiște, în fân.

    Poate, poate, într-o ”glastră”,

    Cum zic unii, la alt ”sân”.

    Într-un alt târziu, acum,

    Mai șoptesc: ”O, vin-o!”

    Cine-n ușă-mi va bătea?

    Ea, sau tu, străin-o?

    Fi-va Ea, nu-mi va păsa;

    Golul îl va umple,

    Și în sensul de pământ,

    Și de ”tobe-n tâmple”.

    De ești tu, voi încerca

    Să nu plâng... Dar vin-o!

    Încă n-am putut să uit,

    Ce-am iubit.. Străin-o!

  


  Iar despre Foame iar i.a

  
    -fel și feluri-

  

  
    Urlă vântul, urlă lumea,

    Urlă-un câine, ca și ea;

    Doar sărmanul, când i-e sete,

    Trage aer... și îl bea.

    Foamea e cam ”nesărată”,

    Da-i ”dusă cu zăhărelul”;

    Cu răbdare îndopată,

    Nu știu cum să-i ”facem felul”.

    Și în sensul de bucate,

    Și de ”să se curme”, zău.

    Burțile, de gol umflate,

    Nu-s la modă...-mi pare rău..

    Falnice, subtil, se scuză

    Că-și ”dau aere”-n sughiț:

    -Pofta e de vină frate!

    Mi-a rămas în gât... S-o-nghit?

    Dar, stomacul, bun de tobă,

    Să bați darabana-n el,

    Se vrea plin, și ”pus la cale”:

    -Dă-mi ce-o fi! Fă într-un fel!

    Nu știu cum, în ”fel... și chipuri”

    Vreau-nu-vreau, ajung ”la fel”,

    Cam ”flămând”, de ”ce mi-e bine”,

    Și de ce-n noi, a ”pus” El.

    Totodată, gându-mi zboară,

    Că, și ”felu”-i după ”chip”:

    Are ”față” de bucate,

    Papă mult, iar eu doar țip.

    Și atunci, chiar că îmi vine,

    Chiar de nu sun rău ”de fel”,

    Cu pro-fundă-ndreptățire,

    Peste bot, să-i dau ”alt fel”

  


  Împărat în țara umilă

  
    -burta-

  

  
    Locurile s-au vândut;

    Și multe din ”restul”.

    Căci așa-i la noi, pe bani,

    Cumperi ce n-ai dreptul.

    Mai rămân cele de veci;

    Nesăpate încă.

    Mare-nghesuială-n mare;

    Mama plânge-o pruncă.

    Hoții-”nalți” își fac de cap;

    Burta e de vină.

    Ea e țap ispășitor,

    Pentru-o viață ”plină”.

    Prin orașe, mor copii,

    Nebăgați în seamă;

    ”Canaliști”, ce prea arar,

    Mănâncă, cu teamă.

    Frică l-e, c-un obicei,

    Masa-o să devină,

    Și că pofta, de hrănit,

    Zilnic o s-o țină.

    Cei din parcuri, de-au noroc,

    Lumânări au... stele.

    Trupuri goale n-au nimic,

    Ca să ia cu ele.

    Cimitirul, carnivor,

    Se tot umflă-n ”burtă”,

    ”Îndopat” cu alt cavou,

    Din lumea ocultă.

    Crud, își ”crește”, din ”strânsuri”,

    Din averi adică,

    Sanctuare gen mormânt,

    Ce, ”vederea”, strică.

    Ghiftuit de cei cu bani,

    Scârțâie a jale,

    Când cedează-un peticuț,

    La cei fără țoale”.

    Bunul simț, cert rușinat,

    Se retrage-n silă.

    Burta, azi, e împărat

    În țara umilă.

  


  În ”culoarea de tristețe”

  
    Toamna își întinde ”voalul

    Rătăcirii” peste flori;

    În tăcerea-”nfrigurată”,

    Încep zile fără zori.

    Vine Timpul, și le ”bate

    Ceasu”-n plină frumusețe,

    Iar Lumina, nimb le face,

    În ”culoarea de tristețe”.

    Gingășia se destramă,

    Ca parfumu-n miez de zi.

    ”Umbrele” sufoc-un verde,

    Ce se ”stinge”, fără-a ști.

    Soarele nu mai hrănește

    Viața-n frunzele de jar.

    Din copaci se scurge jalea,

    Ca din ruguri ce dispar.

    Oamenii, grăbiți, ridică,

    Rar privirea din pământ.

    Nu văd flori, nici ploi acide,

    Ce-”ngroapă”, fără mormânt...

  


  În jocul ielelor

  
    -detașarea-

  

  
    Detașarea-mi cere,

    Jocul, să-l privesc.

    Nu mai vreau nimica;

    Simt doar că plutesc.

    Transformarea-i vie,

    Și trăiesc în ea.

    Fără de impuneri,

    Nu există-”A vrea”.

    Fără de cuvinte,

    ”Zbor” în joc de iele.

    Spiritul îmi cere,

    Să mă ”simt” ca ele.

    E o lume-aparte,

    Doar de energii.

    Totul se transformă,

    Pur, fără ”regii”.

    Nu există forme

    Și nici timp labil.

    Nimic nu acceptă,

    Un real stabil.

    Totul e dorință,

    Și, ea, te subjugă.

    Dar ”Nimeni” nu-ncearcă,

    Ceva să distrugă.

  


  În mormântul suferinței

  
    -iarna-

  

  
    Vine vremea pentru toate;

    Fulgii mari, în lac se sting.

    Unda fină-n mal se zbate;

    Alta-n larg, luptă ca-n ring.

    Vântul, veștejit în vară

    De un soare nemilos,

    S-a înzdrăvenit și cară

    Aer rece, ticălos.

    Norii plumburii de-aseară,

    Azi se-ascund în cer lăptos

    Și, să scape de povară,

    O aruncă, toată, jos.

    Ruginit, stuful în maluri,

    Flendurit, deloc voios,

    Nu acceptă ”puritatea”,

    Și-o tratează cam tăios.

    Sălcii, prea-plecate-n plete,

    Unduind ca spicu-n lan,

    Își sting bocetul în foșnet,

    Într-o rugă clar în van,

    Lângă ele, pâlcul straniu

    De salcâmi goliți de ger,

    Își înalță-n ceruri trupul,

    Neștiind că-n glie pier.

    Ca ofrandă, par s-aducă

    Cuiburi agățate-n ram,

    Însoțind gestul cu imnul,

    Croncănit de-un negru neam.

    Nimenea nu-i bagă-n seamă;

    Ceru-i mort, sau se ascunde.

    La a Vieții șoaptă, astăzi,

    Nici ecoul nu răspunde.

    Pâcla-nchide orizontul

    Și așa redus, ca zare.

    Giulgiul alburiu se-așterne,

    Peste-un sat, ce-n faptă, moare.

    Brusc, un chicotit se-aude,

    Și un chiot îi urmează.

    În mormântul suferinței,

    Viața pare, încă, trează.

  


  În orașul searbăd

  
    -construind trecutul-

  

  
    Un prezent cam jalnic, parcă ”pus pe foc”,

    Își dădea silința, să se miște-n loc.

    Cu încetineala melcului rănit,

    Se-nvârtea în jurul timpului grăbit.

    Piua de trăire îl tot sfârteca,

    Și-n pustiul faptei, gol, îl arunca.

    Moara de cuvinte, sfărâma idei,

    Pentru ”ciorba” scrisă, fără de ”ardei!”.

    Concasoare scumpe, cizelate-n minți,

    Pregăteau și piatra, de-aruncat în sfinți.

    Gredere, alese, pentru nivelat,

    Muntele ideii, îl făcea mai plat.

    Macarale-nguste tot urcau spre cer,

    Cuști înzorzonate, cu gratii de fier.

    ...

    În orașul searbăd, cu ziua ca seri,

    Tremură umanul, într-un azi ca ieri.

  


  În tăcerea cea prelungă

  
    Luna își ascunde chipul

    Dup-un norișor plăpând;

    În tristețea-i înghețată,

    Are, pentru Viață-un gând.

    Umbre străvezii încearcă

    Un tablou de vis să facă,

    Presărat cu doruri calde,

    Ca s-o mângâie, să-i treacă.

    Vraja nopții se întinde

    Ca un voal fin, nevăzut,

    Iar din razele trezite,

    Culori tremură, plăcut.

    Liniștea e-nfiorată;

    Aripi freamătă în zbor.

    Ochii se deschid în teamă;

    Mici ființe mai și mor.

    Buha-n cuibu-i se întoarce;

    Pentru viață a ucis.

    Puii au primit o șansă;

    Soarta, astfel a decis.

    Înc-un foșnet; ”cade”-un țipăt;

    Altă viață geme ”stins”.

    Lanțul trofic se animă;

    Undeva, și omu-i ”prins”.

    Lacrimi curg din Cer senin;

    Nu se văd, ci doar se simt.

    Îngerii nu plâng, se știe;

    Poate doar un simplu sfânt.

    În tăcerea cea prelungă,

    Nu sunt rugi, sau nu se-aud.

    În instinctele primare,

    Foamea, tot rânjește, hâd...

  


  În țara lui Nucalanoi i.a

  
    Cu ardoarea românească,

    Cărând apă-n ciur, la puț,

    S-a pus, un nebun, să vândă,

    Adevărul gol-goluț.

    Fetele nemăritate,

    Atrase de goliciune,

    S-au grăbit, de preț, să-ntrebe,

    Cu precară-nțelepciune.

    ”Reci” femei, de stat degeaba

    Nopți la rând, cu soți ”uituci”,

    Se ”codeau”, chiar gânditoare:

    ”Bun ar fi... când dorm butuci...”

    Babele, deja ”trecute”

    Prin ”trăiri” de fel-de-fel,

    Se-ntrebau cam câr-cotașe:

    ”Ce să facem, noi, cu el?

    Țațe, ”încălzite”-n palme,

    ”Cu, sau fără de cuvânt”,

    Și în sensul de tăcere,

    Și de-a spune vorbe-n vânt,

    Căutau în el, golașul,

    Și ceva-ceva mai sfânt.

    Se gândeau, cum poate crește

    Din mic prunc, un ”te-miri-ce”,

    Care suge, din trăire,

    Întrebările: ”De ce?!...”

    Mulți din ”omenirea simplă”,

    Asta-n sensul de bărbați,

    Se-ndoiau, de ”goliciune”,

    Fiind, de trai, în fond, curbați.

    Cei puțini, cu mintea-n dodii,

    Obsedați de ”ne-moral”,

    Învârteau, în certitudini,

    Îndoiala: ”E real?”

    Cel cu ”mintea odihnită”,

    Pre gătită pentru start,

    Le explică, ”populește”:

    -De-i real, capu-i e spart.

    Și apoi, cu mâna-n tâmpla

    Cam albită, doar de ani,

    Rostește o cuget-tare:

    -Ca valoare-i de doi bani.

    Deci, e-un ”ăla” fără șanse,

    Ce foloase nu aduce,

    Și, de-l lași să te con ducă,

    În necazuri, cert, te duce.

    Vânzătorul îi ascultă

    Și-i întreabă-ngândurat:

    -Ce să fac cu ăsta-atuncea?

    Ce păcat că-i pur, curat.

    Să-l dau gratis, nu-mi convine;

    Minți am cheltuit cu el.

    Să îl țin, mă-nebunește;

    Vrea să fiu, cu el, la fel.

    Ascultați umani ”de față”,

    Căci, la spirit, nu mă bag,

    De nu-l vreți, eu ”o las baltă”,

    Plec și ”linia o trag”!

    Să-l ”îmbrac” nu îmi convine;

    N-am minciuni de nasul lui.

    ...

    Să-l vopsesc ”partinic”? ... Merge!...

    -Poți să-l pui, cu pofta-n cui!

  


  În țara lui ”Vaidenoi”

  
    Treburile merg, ”pe roate”,

    în țara lui ”Vaidenoi”;

    au crescut ”rotițe”, scumpe,

    în ”mașinării” de soi.

    ”Unse” bine, ”cum-se-cade”,

    cam cât trebuie, și-n plus,

    îți vopsesc viața, în rozul

    jucăriilor de pluș.

    ”Păpușari” aleși cu ziua,

    căci atât muncesc pe an,

    ”inversesc” avutul țării,

    în ”sfori”, ”trase” pentru ”Ban”.

    Ele au multiple ”funcții”,

    și pe ”sus”, dar și mai jos.

    Bune-s și la ”legătura”

    dintre cei de-un ”soi”, prin dos.

    Cele ce-s legale, ”leagă”

    libertatea de-a vorbi,

    și se ”dau”, ca ”pumn în gură”,

    când îți vine a ”crâcni”.

    Roata-”nvârte”, sfoara ”trage”,

    carul cară proști de ”rând”,

    și în sens de sunt ”la coadă”,

    și de ”mototoi” în gând.

    Dar, în rest, pe ”șest” e bine;

    cei ce ”trebuie”, au tot.

    ”Mulți-ceilalți”, cinstiți în fapte,

    de n-o ”iau”, ”se ling”, pe ”bot”.

    Nu-i plăcere sexuală,

    ci ”per-versiuni” ”color”,

    de partide, ce-i convinge,

    c-au ”în mână”, soarta lor.

    Gurile, ”înlăcrimate”

    doar de apă, tot poftind,

    ca și ochii, ce, în ”negru”,

    văd cam totul, doar ”tânjind”,

    sunt forțate, ca să facă

    poze ”de panou”, rânjind.

    Ce frumos se văd toți ”colții”,

    uniți strâns, în fond, formal,

    cu-n sonor ”tăiat”, vezi bine:

    scrâșnetul e a(u)normal...

  


  În Timp prohibit

  
    Tremură de frig și geamul.

    Fierul urlă-ncrâncenat.

    Contractat ca o cătușă,

    Cam de toate-i acuzat.

    Aburi-n condens, afară,

    Gheață dură-au devenit

    Și-au lipit, ca o sudură,

    Fieru-n geam încremenit.

    Țurțuri mici, ca niște cuie,

    Totul au crucificat.

    Un reflex de chip se stinge

    Pe sticla-nstelată mat.

    Unghia lasă o urmă;

    Nu e cruce, nici simbol.

    Linia se scurge, cade,

    Renunțărilor obol.

    În lumina străvezie,

    Umbre-n sensul ”morți de vii”,

    Ochi-n pâcla de cristale,

    Rătăcesc… cu-n dor… de-a fi…

    ”Ce mai fac cei dragi de-acasă?”

    Anul Nou a și sosit.

    ”La mulți ani!” nu e o urare,

    Când ai Timpul prohibit.

  


  În toana poftei

  
    Cu mândria terfelită,

    Și cu coada-ntre picioare,

    S-a întors, spre ziuă, Boby,

    Arătând a ”arătare”.

    -Ce-i cu tine, minte-n dungă?

    Vii de la înmormântare?

    -Vai de mine!... O, stăpâne!

    Mi-am pierdut, cred, din valoare.

    -Parcă-ai fi avut vreodată,

    Fleac de câine orișicare.

    -Poți să mă jignești, dar totuși,

    Ieși cu blidul de mâncare.

    -Demnitatea-ți stă în burtă;

    Dar de ce mă mai mir oare?

    -Bie-mi cer și scuză-adâncă

    C-am lipsit. Vezi? Sunt în stare.

    -Vorba-i goală și anostă;

    Nu văd pic de remușcare.

    -Da, că nu știi adevărul

    Poftei, ce în viață doare.

    -Ooo! Să nu-mi spui c-o ”codană”,

    Te-a lăsat cu ochii-n soare?

    -Ea vroia, dar ceilalți, gloata,

    Chiar urlau c-or să m-omoare.

    -Iară tu, cel făr-de-frică,

    N-ai lăsat-o să îți ”zboare”.

    -Dacă-ai ști ce ”poamă” este,

    N-ai vorbi de renunțare.

    -Deci, să înțeleg că, ”trufaș”,

    Ai sărit cu gura mare...

    -Cam așa, dar tot degeaba;

    M-a-”ncolțit”, cred, fiecare.

    -Iară ea privea turnirul,

    Ca prințesa, zâmbitoare...

    -Nu, căci se-ncurcase-n coada

    Unui altui oareșcare.

    -Și-ai fugit... convins de ”trupă”,

    Sau, că-n ”trup”, ea nu-i o ”floare”?

    -Ba am stat, căci toana poftei

    Greu, ca-n voi, și-n noi, zău, moare...

    L-am ”cinstit” cu-o masă ”lungă”,

    Și-am golit două pahare.

    Nu că i-aș fi dat dreptate...

    Dar, nici cotul, nu mă doare...

  


  În traiul cu miros ”stătut”

  
    Pestrițe vorbe-mpovărate

    De sensuri bine-ascunse-n legi,

    Fac astăzi viața mai ”ușoară”,

    În dublu sens, doar pentru ”blegi”.

    De nu-nțelegi, și crezi aiurea,

    C-așa și trebuie să fie,

    E și firesc, ca-n timp, trăirea-ți,

    Un altu-abil, în hăț, s-o ție.

    Te simți chiar bine fără grija,

    De-a lua, cumva, uman, decizii,

    Ca-n trupul unei vieți ”bolnave”,

    Să faci, cu fapta, mici ”incizii”.

    Să ai puterea de-a ”cârpi” o ”rană”,

    Sau de-a tăia un an de muritor,

    Pentru-a putea, copiii, să apuce,

    Să-și vadă prunci-n viitor.

    Comoditatea e la rang de cinste,

    Și gândul doarme, obosit de ”stat”,

    Când indolența tot întinde ”lumii”,

    Cel mai comod, și iluzoriu, pat.

    Treptat, și vrerea-n timp abdică

    De la statutul de ”putut”,

    Căci ce contează-i doar ”păpica”,

    În traiul cu miros ”stătut”...

  


  În umbra Luminii

  
    În umbra Luminii

    Zac oameni ca voi.

    Greșit-au cu vină:

    De lux, sau nevoi.

    Uitarea îi ține

    Departe de toți.

    O lege îngroapă,

    Și buni, printre hoți.

    În umbra Luminii,

    Cu ochii ”legați”,

    Se zbat în cătușe,

    Sărmani și bogați.

    Când unul visează

    Ce poate ”mânca”,

    Un altul decide,

    Cât poate ”toca”.

    În umbra luminii,

    De zid aruncată,

    Se vede doar raza,

    De fier reflectată.

    Confuză e calea

    Ce pot s-o urmeze.

    În rău, doar învață,

    Lumini să trădeze.

    În umbra luminii,

    Cu toții sunt oameni,

    Cu drepturi depline,

    Și rude ca semeni.

    Le-ai luat libertatea,

    Dar totuși sunt vii;

    Ce rost are-atuncea,

    În cușcă să-i ții?

    De ce Demnitatea

    E-o cârpă de șters?

    Și chiar, bâta-n spate,

    Ajută la mers?...

  


  În viață mai și mori

  
    Să nu încerci, Clepsidra,

    Cu Timpul răvășit,

    Cu inima-ndoită,

    S-o-ntorci la infinit!

  

  
    A fost o ziș în care,

    La tot am renunțat.

    Ploua tăcut în zare,

    Din norul răsfățat.

    Spre Soare, Curcubeul

    Era-n culori de flori.

    Pierdusem apogeul;

    În viață mai și mori.

    Rătăcitoare umbre,

    Prin palide simțiri,

    Treceau tăcute, sumbre,

    Retrase din trăiri.

    Tăcerea, destrămată

    De-un ticăit bizar,

    Părea cam resemnată

    Pe cerga de hotar.

    De-o parte Veșnicia,

    De alta Dor curent.

    Se-aprinde-n van făclia;

    Trimisul e absent.

    Ceva-l reține-n poarta

    Cu clipe numărate.

    Incertă este soarta;

    Destinele-s sortate.

    Trist, Timpu-nchis se zbate,

    Aiurea, fără loc.

    Clepsidra e pe moarte;

    Nisipu-i ars de foc.

    Lumina se răsfrânge

    Pe reci pereți, pictați

    Cu lacrimi ca de sânge...

    Obol pentru: ”Iertați!”

  


  Încleștare

  
    Un miracol se destramă;

    Noaptea, obosită, geme.

    Feeria înstelată,

    De lumină, chiar se teme.

    Soarele, stăpânul zilei,

    Vrea doar umbre, mișcătoare,

    După propria-i voință,

    Căci, în noapte, umbra moare.

    Zorii fac, tot ce se poate,

    Să-l împace; slab succes.

    O mai târâie oleacă,

    Amânând doar alt deces.

    Zilnic se repetă jocul

    De a fi și de-a nu fi,

    Cu norocul îndoielnic,

    Ce-amăgește, fără-a ști.

    Zi, și noapte... ce-ncleștare.

    Oare, unde au greșit?

    Au Stăpânul ce le ”joacă”;

    Mult mai au de ispășit.

    El, ce haosul domină,

    Ca Sublim și Ideal,

    Le permite, să se poarte,

    Ca o barcă, prinsă-n val.

    Sus și jos, și iar, și iar,

    Fără mal în depărtare.

    Timpul, fără hăț, sau legi,

    N-are poftă de iertare.

  


  Înrăiți în rău

  
    -”mari haini”-

  

  
    Din umbra zidurilor vechi,

    Cu gratii la ferestre,

    Vă scriu acum, iubiți ”umani”,

    Despre trăiri terestre.

    Nu vreau să-i scuz pe cei sărmani;

    O viață au… Și-un mâine?

    Căci sunt prea mulți ce și-au jertfit

    Lungi ani, pentru o pâine.

    Cu foamea-n gât și pruncii goi,

    Lipsiți de ”mai de toate”,

    Ca să trăiasc-au fost siliți

    Să facă ”ce se poate”.

    Cu ochi de tină, sau de cer,

    Cu tenul pal, sau negru,

    Zadarnic au bătut la porți,

    Cu bunul-simț integru.

    Speranțele, în trai decent,

    S-au subțiat ca supa,

    În care carnea s-a văzut

    Arar și doar cu lupa.

    Cu mințile-nrăite-n rău,

    Tot îngroziți de burtă,

    Întins-au mâna, ca să ia,

    Un colț, din Viața-turtă.

    Când alții tot furau cu trenul,

    Mulți au rămas tot la ”găini”,

    Sau mărunțișuri de prin curte…

    Dar azi plătesc… ca ”mari haini”.

    Îi văd cu chipuri încruntate…

    Afară, foamea e în toi.

    Pachete nu primesc de-acasă.

    Depind, în viitor, de voi,

    Căci vor ieși, de-aici, odată,

    Cu ochii stinși, la fel de goi…

  


  Înțelepciune populară

  
    -în rime

  

  
    Din focul stins în vatră,

    Scânteile nu sar.

    Din trunchiuri putrezite,

    Lăstarii nu răsar.

    Cu simpla lumânare,

    La Soare nu te uiți.

    Cu liniște, tăcerea,

    Nu poți s-o împrumuți.

    În apă curgătoare,

    Nu poți să faci un șanț.

    Pe moarte benevolă,

    Nu vrei să dai un sfanț.

    Să împrumuți durerea,

    E-un lucru chiar ușor,

    Dar nu-i așa de simplu,

    S-o faci și cu un dor.

    În inima zdrobită,

    Iubirea greu rămâne.

    Un câine-l ții alături,

    Și cu un colț de pâine.

    Dreptatea greu o afli,

    Bătând la porți străine.

    Când nu ai nici o șansă,

    E bună și-o minune.

    Nu te baza pe altul,

    Când poți s-o faci cu tine!

    La rău nu ai prieteni,

    Dar îi câștigi la bine.

    Nu te baza pe soartă!

    Te ”face” cum vrea ea.

    Când te ”îneacă” viața,

    Abține-te de-a bea!

    Când cauți doar plăcere,

    Plăcut nu e de fel.

    Și omul mai greșește;

    Că l-a creat, și El.

    Nu astupa izvorul,

    Știind că nu ți-e sete!

    Privește, până-n nuntă,

    Femeile din fete!

    Când te-nsoțești cu altul,

    Respectă-te pe tine,

    Căci greu își schimbă omul,

    Părerea despre sine,

    Și fii atent la cela,

    Ce-ți vrea, doar ție, bine”

    Speranța e balsamul

    Nevoilor umane,

    Ce-anunță, în furtună,

    Și zile mai senine,

    Când ”greul” te îneacă,

    Speranța-i încă trează,

    Dar ea e numai ”paiul”;

    Voința te salvează.

    De te-nsoțești cu Dracul,

    Când puntea vrei s-o treci,

    Poți fi, o clipă, șmecher,

    Dar, rob rămâi, pe veci.

    Când pleci de dimineață,

    Departe poți s-ajungi;

    Depinde ce-ai în minte:

    Să umbli, sau să ”strângi”.

    Nu îți întoarce fața,

    Când vezi un om căzut!

    Ce faci să te-nspăimânte,

    Nu numai ce-ai văzut!

    Nu judeca pe presupuneri,

    Căci, orice faptă ne-nțeleasă,

    Murdară poate fi, cu vină,

    Sau sufletească, și ”aleasă”!

  


  Ispita

  
    Doi Măgari stăteau de vorbă,

    Ghiftuindu-se cu-o ciorbă,

    După ce-au ales, pe bani,

    Noi stăpâni, țărani-ciobani.

    -Să tot ai d-ăștia, măi frate!

    Îi votăm și mai departe,

    Căci stau blânzi ca niște sfinți,

    ”Înălbiți” bine cu sfanți!

    -Nu-nțeleg? Sunt prespălați?

    -D-apoi cum. Sunt învățați

    Să stea-n ”sluj” când strigi la ei,

    Că-s miș-ei, dragi derbedei,

    Și-a costat destul, mă jur,

    Să faci ”om” din jegul pur,

    Căci și eu am dat ceva,

    Să ”ungem” pe undeva,

    Iar amicii mei, copita,

    Au bătut-o cu ”Ispita”,

    Ce în umbra ei îi ține

    Și îi ”suge ” cum e bine,

    Nu în sensul de porcos,

    Ci de cel de ros un os,

    Și de cel de ”Faci ce vreau!

    Căci, din coate, vezi eu dau,

    Să te fac Cioban de soi,

    Peste Vaci și peste oi,

    Peste Boi și ce mai vrei…

    Dar Măgarii, sunt ai mei”.

    -Deci putem sta liniștiți…

    -Patru ani n-om fi lihniți,

    Și ne-om îmbuiba din toate…

    -Când faci jocul ca la carte…

    *

    Vreți morală? N-o mai spun.

    Luați și voi ce e mai bun!

    Aoleuu!… Din vorba mea.

    Piei ispită! Viața-i grea…

  


  Jimmy, filozof ratat

  
    Tolănit, ca omul

    Mulțumit de sine,

    Fâlfâindu-și coada,

    ”Măcăia” spre mine:

    -Sunt sătul, și ”poama”

    Din sat s-a ”stricat”.

    Tu te dai la mine,

    Dar parcă-s ”secat”.

    Lasă-mi, tu, odihna

    Azi, în pace, zău!

    Ești prea dur cu mine;

    Nu sunt câine rău.

    Știi că latru bine,

    Nu numai la ”doamne”.

    Ca și voi, pesemne,

    Mai am și eu toane.

    Ce dacă vecinii

    Ți-au furat din curte?

    Prea ții cont la toate;

    Ai și-așa, prea multe.

    Trebuia să hămăi?

    M-am gândit atunci,

    Dar, ca tine-n muncă,

    N-o prea dau în brânci.

    Am greșit, pesemne,

    După mintea ta,

    Dar știi, că-n credință,

    Nu sunt haimana.

    Eu nu sunt, ca alții,

    Pupăcios în bot.

    Spun ce am în gușă,

    Chiar de nu chiar tot.

    Sigur nu ți-ar place,

    Ce mai gândim noi,

    ”Morfolind” la oase...

    Și, la carne, voi.

    Dar, în mare, merge:

    Răi sunteți, ca noi;

    Buni, mai rar, pesemne,

    Când dă boala-n voi.

    Deci, și în concluzii,

    Căci una-i puțin,

    Când latru la oameni,

    Mai mult mă abțin.

    Fă și tu, ca mine!

    Scrie cu ”perdea”!

    De ”muști” cu blândețe,

    Stimă vei ”vedea”.

    Vei avea de toate,

    Să-mi ajungă mie.

    Nu-s hain la suflet...

    Oase-ți las și ție...

    L-am făcut, cu ”poftă”,

    ”Filozof ratat”.

    Prea credea, că omul,

    E mult prea ”pătat”.

  


  Jimmy, versus om

  
    -mai altfel-

  

  
    Cu privirea rătăcită,

    Undeva, prin capul gol,

    Jimmy se-odihnea de lene,

    Cuibărit, decent, pe sol.

    L-am chemat, așa, cu-o vorbă,

    Fără să-i arăt vre-un os.

    M-a privit, chiorâș... ”Adică?”

    Și s-a-ntors, să-l văd din dos.

  

  
    Cugetam că, și umanul,

    Face-adesea tot la fel:

    Dă-i, și vine-ntr-o clipită;

    Cere-i, și-ai ”uitat” de el.

    Căutam, cu-ncetineală,

    Neconvins că bine fac,

    Alte trăsături comune,

    Și-am găsit... mi-e greu să tac.

    Fură ca majoritatea:

    Decât să se piardă, ia.

    De-i flămând, ca tot sărmanul,

    Ce să facă, stă, și bea.

    Mârâie când nu-i convine

    Un ceva, sau cineva.

    Criticat, se uită-a ploaie,

    Și îl doare undeva.

    Latră, bucuros, la bine

    Și se gudură frumos.

    Face sluj, aport, și restul,

    Dacă-i dai, destul, de ros.

    Umblă-n haită și își mușcă

    Fratele, ieri, părăsit.

    Când aleargă după fufe,

    Uită și că- obosit.

    Cât pe ce să-l ”trec” la ”oameni”,

    Fără-alt ”pro”, pentru potaie.

    Mi-am dat seama-n plină minte,

    Că puteam s-o fac ”de oaie”.

    Nu ghiciți?... Credința frate!...

    Chiar flămând, și chiar lovit,

    Moare în ”loialitate”...

    Se vrea, poate, doar iubit.

  


  La mormântul crucilor

  
    Mă joc puțin cu-n bețișor,

    Și scurm ceva în tină;

    Și-o groapă fac... ce goală e...

    Pun cruci... și-acum e plină.

    Căci, ce mi-am zis, să-mormântez

    Azi, crucile, pe toate,

    Și, pe mormânt, să desenez,

    O Viață, cât se poate.

    O pun, să le păzesc de cei

    Ce au credința moartă,

    Căci poate ele-or învia,

    Mai demne de-altă soartă.

    Le-am dat, o șansă-acum, și lor:

    Pământul să le țină.

    Născuți din el, făr-de-păcat,

    În el intrăm, cu vină.

    Nici prea adânc nu am săpat;

    Doar lung... cât să ajungă.

    Și-am pus și-un dor, să plângă-ncet,

    Când bate vântu-n dungă.

    Am mai sădit ”mărețe” flori,

    ”Nu mă uita”, plăpânde,

    Cu-n simplu gând, de-a se vedea,

    Din Cer... sau de oriunde...

  


  Lacrima din lapte

  
    Limpezi, ochii de copil,

    Cerul îl scrutează:

    -Vin-o Domnul nostru sfânt,

    Mama de-mi creează!

    Mie-așa, Buna mi-a spus,

    că Tu ești Cuvântul

    ce creează orișice,

    lumina, și vântul.

    Nu vreau mult! O vreau pe ea!

    Tata nu-mi mai place.

    Eu Te rog, umilă-acum,

    pe ea, de-o poți face!

    Ea, să fie, cum era:

    blândă, iubitoare.

    N-am puterea să aștept,

    viața viitoare.

    Cam atât. Bani mai avem,

    pentru-o pâine-două.

    Mama veche, eu o vreau,

    și nu una nouă.

    C-a venit un om din sat,

    cel cu case-nalte,

    să ne spună că, pe bani,

    are mame, multe.

    Dacă poți, mai vreau ceva:

    Să nu plângă-n noapte!

    Ea credea că, eu nu simt,

    lacrima din lapte...

  


  Lacrima târzie

  
    -scâncete de sentiment-

  

  
    Cu privirea-ncețoșată,

    De o lacrimă târzie,

    Încercam, o încheiere,

    Să găsesc, la poezie.

    Nu erau gândite vorbe,

    Scrise pentru ”ornament”,

    Ci, ieșite din străfunduri,

    Scâncete de sentiment.

    Le-am lăsat să se strecoare

    Cu discreție, decent,

    Și am pus, pe amintire,

    Cu iubire-un mic accent.

    Lung priveam goluri rămase...

    Loc aveam ca să mai scriu...

    Dar, când sufletul se ”rupe”,

    Suferi c-ai rămas tu viu...

  


  Lăcrimând, valul

  
    Baraca se certa cu valul:

    -Stai pe loc!

    -Ba, ia, nu vreau!

    -Lasă-mă, că dau la pește!

    --Nu te vezi?! Ești goală! Bau!

    Lacul se-amuza în taină;

    Lui, de barcă, îi plăcea.

    Își lăsa ”puiul” s-o salte,

    Și, din spate-l îmboldea.

    Tremurând încrâncenată,

    Se răsti, din nou, cu ”foc”.

    Nu-i plăcea că, ancorată,

    Nici nu se urnea din loc.

    -Stai tu ”piciule”, diseară,

    Liberă voi fi, din nou,

    Și te-oi sparge- ritm de vâsle,

    Ca pe coaja unui ou.

    -Ha, ha, ha! Ești chiar glumeață.

    Crezi că stau să mă atingi?

    O! Te pedepsim îndată!

    Poți, în scânduri, să te strângi.

    -Stai cuminte, măi nebune!

    Umbre se zbăteau pe lac.

    Zeci de valuri-”frățioare”,

    Bărcii, îi veneau de hac.

    Zbuciumată rău de unde,

    Neavând ce a mai face,

    Le cerea, înnebunită,

    Să o lase, doar, în pace.

    Din păcate, se-”ncurcase”,

    Fără-a ști că e meschin,

    Cu-n prieten îndoielnic;

    Vântul rece, crunt în chin.

    I-a promis c-o protejează,

    Venerând-o ca pe zei,

    Dar acum, ca o paiață,

    Bate, aliat cu ei.

    Lacrimi mici, de valuri sparte,

    Se preling pe bordu-i lung;

    Ca și ea, pe lacul mamă,

    Sălcii prea-plecate, plâng.

  


  ”Lanțul” munților

  
    Timpurile se-nfioară:

    Trec oameni grăbiți spre Iad;

    Râul, răsuflarea-și ține;

    Picuri de tămâie cad.

    Brazii, lumânări de viață,

    Tremură în gol decor;

    Și-au pierdut ”puiuții”-n vară;

    Cu rășină, plâng de dor.

    Stânci semețe, prăbușite

    Pentr-un drum scurmat cu fier,

    Nu mai amintesc eroii

    Care, ca legende, pier.

    Văi pierdute-n rugăciune,

    Cu poteci de căprior,

    Pustiite sunt de roată

    Și de focul ”săritor”.

    Mici izbucuri plâng în soare,

    ”Ruginite” de-n nou ”cui”,

    Și-n cascade tot revarsă,

    ”Restul” scurs din lumea șui.

    Piscuri îmbrăcate-n nouri,

    Se ”îneacă” în gunoi,

    Și își pun pe cap plăcuțe,

    Cu slogan de oameni noi.

    Pajiști, transformate-n pete

    De picior slinos și cai,

    Amintesc, cu greu, de –”odată”,

    Timpul florilor de mai.

    Tăuri mici, oglinzi de suflet,

    Sparte sunt, de ”vorbe reci”,

    Aruncate cu tărie,

    Ca decizii: bune-s ”seci”!

    Culmea-n culme azi se leagă

    Într-un marș lung de protest;

    Munții ”lanțurile”-și ”sună”,

    S-auzim, că mai trăiesc...

  


  Lătrături

  
    Cu o nonșalanță care

    L-ar face, precis, gelos

    Și pe cel ales, ce minte,

    Jimmy se plimba ”fălos”.

    -Ia-n te uită! Mă vezi bine?

    Râzi și tu, nu mai rânji!

    Eu, de azi, renunț la oase;

    Sunt sătul a le ”strunji”.

    Nu-ți mai cer nimic de-acuma;

    Lăfăie-te-n pacea ta!

    Eu voi ”păpa” la Partide;

    M-am înscris în șapte, da.

    Ne-au promis ”marea cu sarea”;

    Facem baie-n ea, când vrem.

    Soli vom fi, de libertate,

    Chiar de steagu-i un alb-crem.

    Facem pace cu Natura,

    Și cu ce mai are-n ea.

    O vom lua la sânul nostru,

    Chiar cu forța, de nu vrea.

    Vom avea un pic din toate,

    Și vom fi-n haleală-avuți;

    N-are unul, îmi dă altul,

    Că-s în toate pricepuți.

    Dacă vrei, te iau cu mine;

    La nărav umbli puțin.

    Mergem la partidul... ăla;

    Numele nu-l mai rețin.

    Și așa, aproape-o oră,

    Mi-a făcut capul ”pătrat”.

    A-nțeles că pierde timpul,

    Când m-am pus eu pe ”lătrat”...

  


  Legea și ciorba

  
    Mi-am luat la rost potaia,

    Ferm decis să o educ

    Și, pe calea ”uman-bună”,

    Fără furt, să o aduc.

    -Deci, mâncarea-i pe măsura

    Muncii pe care-o prestezi.

    -O pot face solo-singur,

    Sau stai tu să mă veghezi?

    -Fără furt, de-acum în colo!

    Faceți doar ce facem noi!

    -E cam greu căci, vezi, stăpâne,

    Noi umblăm desculți și goi.

    -Furtu-i interzis de lege!

    Să îți intre-odată-n cap!

    -Dar cei mari, cu vile scumpe?

    Sapă-n câmp, tot dup-un nap?

    -Vina lor nu-i dovedită;

    N-are cine... și nici cum.

    -Deci, se poate, poate, spune,

    Că-s tâlhari de mare drum?

    -Asta-i pură calomnie;

    Pâini nu fură, ca să-i prinzi.

    -Fără supărare-atuncea,

    Vorbe-s, legea ce mi-o ”vinzi”.

    -E înscrisă în cuvinte;

    Sensu-n literă-i cuprins.

    -Dar e bună? Dă mâncare?

    Sincer, nu prea m-ai convins.

    -Ea asigură dreptatea

    Pentru toți ce sunt la fel.

    -Înțeleg, puțini cu ”totul”,

    Restul-mulți, cu-n singur fel.

    -Nu pricepi spiritu-n sine,

    Cel legat de omul bun.

    -Îmi dă șansa ca, pe coadă,

    Șirul de covrigi să-mi pun?

    -Offf, potaie amețită!

    Judecă și tu ce zic!

    -Burta mea, prin cap gândește,

    Și e goală, mult și-un pic.

  

  
    Am tot încercat, cu vorba,

    Să îl duc unde vroiam.

    A-nțeles: ”E gata ciorba?”

    Asta-i lumea...-n ea trăiam...

  


  Liber pentru ”mai departe”

  
    Cerul pare supărat;

    Flutură din nori întruna.

    Vântul geme-năbușit.

    Palidă, la chip, e Luna.

    Stele, nici n-apar, că pier,

    În vâltori de neființă.

    Umbre lungi dreptul își cer;

    Totu-n jur, e neputință.

    Oamenii se pierd, pe drum,

    Adumbriți de întristare.

    Câinii latră a alean,

    Un șir mic, străin, de care.

    În ilogicul, calp timp,

    Spart, cu ore rupte-n clipe,

    Mă ”trezesc”, c-am ațipit,

    În freamăt de flori și ape.

    Ochii, rătăciți în vis,

    Doritori din nou să vadă,

    Mă îngroapă în culori...

    Curcubeul stă, să cadă.

    Cu voința fără sens,

    Soră bună-a neputinței,

    Mă tot pierd în focul dens,

    Ca un fiu al ignoranței.

    Că nu pot, nu e nimic.

    Că nu știu, nu-i nici atâta.

    Nu îmi pasă că exist,

    Nici că-n jur zburdă Urâta.

    În Vecia prinsă-n joc,

    Moartea nu mai e stăpână.

    Fără noțiunea loc,

    Ambele se țin de mână.

    Mă provoacă, să le strâng,

    Doar o dată-n brațe...

    Nu-nțeleg, dar ele plâng...

    Lacrimi curg, chiar de n-au fețe.

    Poate, ne-ar dori să fim,

    „Trăitori” și-apoi, în moarte,

    Să ne „simtă”-n ele vii,

    Liberi, pentru „mai departe”?...

  


  Lupul păcălit de Vulpe

  
    În cotlonul ei, Roșcata,

    șireată ca nimeni alta,

    cugeta, cam ce să facă,

    pe cine să păcălească:

    ”Ursul e pățit, vezi bine,

    că se va feri de mine;

    Iepurilă cel supus,

    de nas, eu, cam des, l-am dus;

    a rămas lupul fălcos...

    Ia să văd, scot vre-un folos?

  

  
    -Vai cumetre Blană Sură,

    ce frumoși ai dinți-n gură,

    da-i păcat c-un prinț ca tine,

    coada-ncovoiat-o ține!

    -Ce-i cu ea, Cucoană Mare?

    Că nu-i dreaptă, ți se pare?

    -Vai cât ești de perspicace!

    Ai carismă, asta-mi place!

    -Ce e aia? E din coadă?

    Dreaptă, crezi, bine-i să șadă?

    -Dar desigur, faci ce-ți place!

    Proștii râd. Te las în pace!

    -Stai puțin, că ies la tine!

    Cine-și bate joc de mine?

    -Ei, un tont, zălud Cocoș,

    de Dulău păzit, de-un moș,

    ce ”se dă” bățos și tare,

    c-are-n grijă trei mioare.

    -Ce oițe? Eu nu știu.

    Unde sunt? Așteaptă! Ptiu!

    -Osul ăla-i mic și-uscat;

    cred că-i vechi... prea degresat.

    -Da de unde, e de ieri.

    Zi mai bine, tu, ce ceri?

    -Eu? Nimic. Doar răzbunare

    pe zăluda zburătoare.

    Când te duci, după mioară,

    din poiată, dă-l afară,

    că-l învăț eu, să se poarte,

    cu respect de tine, frate!

    -Dar ziceai și de un câine...

    -A! Greu roade-un colț de pâine.

    -S-a făcut! Mă duc pe dată!

    -Vin și eu! Te-admir la faptă!

  

  
    În ogradă, pe din spate,

    Lupul a intrat, în noapte,

    dar, oricât a căutat,

    de oițe nu a dat,

    iar pe când ”frigea” ogoare,

    cu ”picioarele-n spinare”,

    urmărit de câini haini,

    Vulpea ”culegea” găini.

  

  
    Cu morala stau cam prost,

    pentru mulți, e fără rost,

    căci ei sunt umani cinstiți,

    ce suflă-n iaurt, pățiți.

  

  
    Tu nu faci așa ceva...

    Cum, să minți pe cineva,

    ca să-ți ”afli interesul”?...

    Știți, altul, îi poartă ”fesul”.

  


  Mă refer la om

  
    Nu ucide cât mănâncă;

    Mă refer la om.

    Când nu poate, foc să pună,

    Dă cu barda-n pom.

    I se ”fâlfâie” de-”aproape”;

    Învățat de mic.

    Capul face, fundul trage;

    L-a durut un pic.

    Sapă cu plăcere-o groapă;

    Nu mereu a lui.

    Se ”leagă” de orișicine;

    La rană să-l pui.

    ”Treptele” le suie-n fuga

    De răspundere.

    Îl ajută-n faptă, forța

    De pătrundere.

    ”Trece” iute peste toate,

    Fără a ierta.

    Că mai cade câte unul,

    N-are a conta.

    Prea des umblă cu ”ulciorul”,

    Prea dispus să bea.

    Mâna ia, cât e, și poate;

    Nu știe să dea.

    S-a-nhăitat cu cei de-o teapă,

    Că-i, din fire, snob.

    Fură, mult de tot, odată;

    Proștii, bob cu bob.

    Țelul lui e să ajungă

    Bine și mai sus.

    Face, dacă e nevoie,

    Și-un cadavru-n plus.

    Sus, pe piedestal e-acuma,

    Aclamat de toți.

    Cum să dai jos o ”stat-uie”,

    Păzită de hoți...

  


  Mama ei

  
    -de viață-

  

  
    Sfârtecat în orizont,

    de crengi rare, roase,

    Cerul a căzut pe jos;

    stă-n noroi, nu-n case.

    Cu un pas ”înnămolit”,

    o umbră se zbate;

    alta o urmează greu,

    cu-o desagă-n spate.

    E o Mamă cu-n Copil;

    gara e departe.

    Se întorc de la oraș;

    cizmele sunt sparte.

    Sunt țigani, sau romi, cum vreți;

    ”cerșetori” prin ”soartă”.

    N-au găsit, mult, de ”bătut”;

    blocuri ”reci”, n-au poartă.

    Trupul slab, de zdrențe ”plin”,

    se apleacă-n față.

    Tremură... ”Mamă!”... un glas.

    Mama ei... de viață.

  


  Marele Os

  
    Fără griji , dormea pe coadă,

    și visa, rânjind, o pradă,

    de prin curți, sau de pe stradă.

    l-am trezit cu-n os, plimbat,

    pe la nas, și s-a sculat

    de parcă n-ar fi mâncat,

    de când Fifi la-nțărcat.

    -Numai unul? s-a-mbufnat,

    când la os el s-a uitat,

    și părea chiar supărat,

    când în gură-ncet l-a luat.

    -Ce-i cu tine? M-am mirat.

    Mulțumiri n-ai exprimat,

    nici dim coadă nu ai dat,

    cum făceai tu altădat.

    M-a privit îndurerat,

    și mi-a spus, cam răspicat:

    -Os cu carne am visat,

    iară tu, cu-n os uscat

    vrei s-auzi laude-n sat?

    Nu-s ca tine resemnat,

    să iau doar ce mi s-a dat,

    după ce i-am suportat

    și-n minciuni am fost scăldat...

  

  
    S-a uitat, chiorâș, să vadă,

    dacă mai am chef de sfadă,

    și rozând, zicea duios:

    -Mare-a fost... dar ce folos?...

  


  Mielușei pufoși

  
    Pe plaiuri celeste,

    Norii-și fac de cap;

    Zburdă ca mioare,

    Înghiontiți de-un ”țap”.

    E pornit ,”pe bune”,

    Ca să facă rău.

    Ar vrea, și cu piatră,

    Să arunce-n hău.

    Fulgere, din ochii

    Încruntați, se varsă.

    Tunetul se-ntinde

    Peste viața ”arsă”.

    Nu se înțelege

    Din ce zic, nimic.

    Nor cu nor se ceartă,

    Care-i mai voinic.

    Din înghesuială,

    Sare, brusc, un strop.

    Să te ții vâltoare...

    Cerul n-are dop.

    Vuietu-apoi cade

    Într-un vaiet lung.

    O cam ”fac”, iar, ”lată”;

    N-am de ce să-i plâng.

    Vine și pedeapsa

    Pentru ”ticăloși”;

    Rămân, dup-o oră,

    Mielușei pufoși.

  


  Mierea Statului

  
    ”Dus cu pluta”-n sens de ”cuget”,

    Adevăr prea cuoscut,

    Dar ”omis” cu-ngăduință,

    Ca orice necunoscut,

    S-a ”trezit”, ”pompat” în ”sfera”

    Lumi-lor ”ce fac”, ce vor,

    Unde se răspunde-n ”voie”:

    ”Să trăiți!”, ”O, Da!”, și ”Zbor!”.

    Nu l-au ”pus”, să ”știe” multe,

    Căci, oricum, nu pricepea,

    Dar, pe documente ”scumpe”,

    Semnătura-și ”încropea”.

    Timpul s-a tot scurs, cu plata

    Consistentă, pe nimic,

    Și cu lauda de sine,

    Că-i, cu ”ștabii”, bun amic.

    ”Dus” cu mintea, și cu vorba,

    Și, desigur, cu bani buni,

    Nu s-a ostenit să vadă

    Jaful ”hoardelor de huni”.

    Căci, când furi ”pe îndelete”,

    Singur, nu poți căra tot,

    Și atunci, te-”ntinzi” în haită,

    Și îți pupi ”aleșii”-n bot.

    Da, dar legea nu permite,

    Decât furt ”documentat”,

    Nu în sensul, ”Ptiu!”, de probă,

    Ci de act, corect ”lucrat”.

    Și atunci, ”deșteptăciunea”,

    Din ”băieții buni”, s-a scurs,

    Și-au pus ”țapul”, să-mpartă,

    Mierea Statului, la urs.

    Ce-a urmat, norml, firește,

    Va urma și-n viitor,

    Chiar de vorba pop-orală,

    Zice de-un ”ispășitor”…

  


  Minte de câine

  
    Ca de obicei,

    prost de bună seamă,

    m-am certat cu Viața,

    curvă, și nu doamnă.

    I-am spus câteva,

    să mă țină minte,

    și-am făcut-o ”varză”,

    fără luare-aminte.

    Mă vedeam în lume,

    deja ca martir,

    și mi-a fost chiar milă,

    când i-am zis ”Sictir!”

    Stau acum, chiar mândru,

    cu botul pe labe,

    cu ”aleasă” Soartă...

    dintre cele slabe.

  


  Momeala Traiului

  
    Traiul s-a-nhăitat cu Iadul,

    sub un Cer, pe drept, uimit.

    Ca să-l las, m-apucă dorul,

    dar, cu Viața, m-a momit.

    Caut umbra stătătoare,

    năzuind spre infinit.

    Umblă și ea, răbdătoare,

    sub un om, ”neomenit”.

    Liniștea mă înconjoară,

    ca un giulgiu de noroi.

    Simt că-ncepe să mă doară,

    șirul sumbru de strigoi.

    Căile-s în mlaștini duse,

    și ascunse-n patimi reci.

    Firele se-nvârt pe fuse,

    ”îngrășând” locuri de veci.

    Apa e băltoacă pură,

    chiar și-n norii rătăciți.

    Prin trăire dau o tură,

    dar văd anii peticiți.

    Viețile strivite-n fapte,

    se târăsc, privind în sus.

    Liniile drepte-s curbe,

    și, la flăcări, foc s-a pus.

    Un nebun își drege glasul,

    îngrozind oameni ce zac.

    Fac, ca prostul, primul pasul

    Și m-apuc, cu el, să tac.

  


  Mormăieli

  
    -dus pe-un gând-

  

  
    Mormăia deunăzi Jimmy:

    -Ce ciudați sunt oamenii...

    ”Pe față” o fac pe snobii,

    Da-și ”îngroapă” semenii.

    Ca să văd, bun, ce îl ”roade”,

    Doar l-am incitat un pic:

    -Ți se pare, ”Iau-ce-cade”.

    Ia mai fă tu ”botul-mic”!

    -”Trageți” pentru gușa plină

    Și, la câini, dați ”cât puteți”.

    ”Hal”, cu ”hal”, vă luați de mână;

    Hal-all/toți/ oameni, deci sunteți.

    -Ia-n te uită!... ”Nătăflilă”

    Face ”jocuri de cuvânt”.

    Omu-i om, tu ține minte,

    Nu-i ca tine-un ”Urlă-n vânt”!

    -Râzi tui râzi, dar eu cu milă

    Te privesc și când încerci,

    Să-ți ”îneci” viața amară,

    Dând pe gât, ceva din beci.

    M-a ”blocat compătimirea”

    Căci, dreptate vrând-nevrând,

    Îi dădeam, dar nu pe față,

    Ci cu-o masă, dus ”pe-un gând”...

  


  Munții Retezat

  
    -tărâmul ”uitat”-

  

  
    Din Peleaga la Păpușa,

    De la Jude-n Retezat,

    Ochii-și ”vântură” privirea,

    Peste un tărâm uitat.

    Nu de Dumnezeu, sau dacii

    Cer-n Zamolxe au crezut,

    Ci de omul, ce splendoarea,

    S-o distrugă n-a putut.

    Stânci, pe creste încrustate,

    Ca safire- n mușchi pierdute,

    Tăuri cristaline-n cupe

    De titani, de Cer umplute,

    Praguri îmbrăcate-n falduri

    De cascade-nfiorate,

    Și izbucul, ce, la soare,

    Sufletul, din hăuri scoate.

    Totul se răsfață-n poala

    Unor văi, în timp săpate,

    De ghețari, pe care soarta,

    I-a cam dat, cu greu, de-o parte.

    Pantele, pudrate-n joacă,

    De un geniu, în culori,

    Își oferă, îngâmfate,

    Fețe fine-n blânzii zori.

    Din poieni răzbate șoapta

    Florilor, ce viață vor,

    De la susurul cel tainic,

    Fiu de munte, și de nor.

    Ca un tot, tabloul pare

    De vecie însemnat,

    Să rămână ca o șansă,

    Pentru omul vinovat.

    El, splendoarea n-o păstrează,

    Imuabilă în zi,

    Mulțumindu-se s-o ”roadă”,

    Doar cu dreptul de ”a fi”.

    Muntele, doar o privire,

    Și un zâmbet, vrea, atât,

    Mulțumit că, cap nu are,

    Ca să-i stea, umanu-n gât.

    ***

    Lacul Bucura

    -fiu de Cer-

  

  
    Pasul s-a oprit, pe seară,

    Pe un mal de lac ”întins”,

    Să vorbească iar cu norii,

    Ca un ”fiu de Cer” distins.

    Reclama, probabil, sincer,

    Călătorii obosiți,

    Ce, deunăzi, îi rănise,

    Jepii mici, cu greu ”dosiți”.

    Focul lor gonise noaptea,

    Și cu ea, și stele mii,

    Ce-n străfundurile-i calme,

    Le simțea-n reflexe, vii.

    Glasuri aspre, infectate

    Cu ceva de nedorit,,

    Sfârtecaseră tăcerea

    Ce, cu drag, le-a oferit.

    I-am cerut iertare-n șoapta

    Ce-nsemna poate orice,

    Dar, în minte-aveam o rugă:

    ”Lasă-l Doamne-așa cum e!”

    Ne-a iertat, sunt sigur asta,

    Și a râs, senin, în zori;

    Pentru noi răpise-un soare,

    Ce se ascunsese-n nori.

    Îl ținea sub luciul apei,

    În cleștarul cel mai pur,

    Și-oferea, lumina sfântă,

    Crestelor ”crescute”-n jur.

    El credea că el e ”mama”

    Piscurilor îndrăznețe,

    Ce-ntindeau steiuri-mânuțe,

    Spre-un Cer tată, cu finețe.

    Nu i-am spus că se înșală,

    Din respect pentru ”sublim”,

    Locul unde, Viitorul,

    Ne așteaptă să venim...

  


  Ne ”stingem”

  
    În Umbra Luminii,

    Ne ”stingem” în noi.

    Ce trist este Cerul;

    Cad lacrimi, prin ploi.

    Paloarea Luminii-n

    Cenușa de zi,

    E umbra pierdută-a

    Voinței de-a fi.

    Căzută în tina

    Cuvântului gol,

    Ea-și pierde valoarea;

    Vândută-i pe-un pol.

    În mintea smintită

    De ”eu”, unic gând,

    Pătată-i de patimi,

    Și pofte de rând.

    În fapte proscrise,

    Simt plumbul în zbor.

    Căzute-n uitare,

    Luminile mor.

    Iubirea tardivă-n

    Vacarm de iertări,

    E-o umbră fugară,

    A bunei purtări.

  


  Neam de traci

  
    -vieți adolescente-

  

  
    Despărțiți de ”traistă”,

    Cu șansa în băț,

    Plimbă o căruță;

    Alții trag de hăț.

    Cam sfrijiți, cu hrana

    Oferită-n vrac,

    Au străbuni de vază:

    Sunt din neamul trac.

    Au, să-și piardă timpul,

    Un ținut de vis.

    Mulțumirea-i crasă;

    Oare nu v-am zis?

    Prin păduri, nedemne

    De-ași crește copacii,

    Pășesc, printre cioturi,

    Spre progres, ca racii.

    Câmpurile goale,

    Zările deschid.

    Vise-adolescente,

    În pământ se-nchid.

    Pe ape cernite,

    Viețile se scurg;

    Multe se scufundă,

    Abia date-n pârg...

  


  Neliniști

  
    Silnice, zilele,

    Cu surori nopțile,

    Rumegă idei,

    Despre derbedei.

    Acrite, mamele,

    Ca, la sân, laptele,

    Cresc zadarnic miei,

    Prăpădiți de zei.

    Întoarse filele,

    În joc, ca ielele,

    Joc își bat de cei,

    Azi, uitați de Ei.

    Retrase mările,

    Aprinse zările,

    Pomenesc de piei,

    Luate când nu vrei.

    Palide, faptele,

    La fel ca altele,

    Toacă fin ardei,

    Petru covrigei.

    Covrigei câinele,

    În coadă legile,

    Îți vine să iei,

    Glasul cu să piei.

  


  Noi, fiii țări... i.a

  
    Jimmy mă lătra de zor;

    Nu pentru mâncare.

    Clar, dorea să discutăm

    Despre împăcare.

    -Știu, ești supărat, pe drept;

    Am cam ”flendurit”-o.

    Soarta a făcut ceva,

    De am întâlnit-o.

    -Ia nu te mai fofila,

    Cu soarta în gură!

    Ai lipsit zile la rând,

    Nu c-ai ”dat o tură”.

    -Din păcate, nu sunt om,

    Să muncesc, pe pâine.

    Conștiință am, dar e

    Numai... cam de câine.

    -Credincioși sunt mulți din ei;

    Nu ”lingăi”, ca tine.

    Nu în sens de ”periat”,

    Ci de blide pline.

    -Gata sunt ca să postesc,

    Dacă îmi ierți vina.

    O s-alerg, să te păzesc,

    Până-mi crapă splina.

    -Și-unde o s-o faci, mă rog?

    Curtea nu e mare.

    Doar de mult ”prea-vorbărit”,

    Tu ești, cert, în stare.

    -Ce să fac să te conving?

    Să fac sluj, ca omul

    Ce se-”nfige”-ntr-un servici,

    Mai ceva ca pomul?

    -El măcar știe ce vrea...

    -Încotro, nu are.

    -Pentru bunăstare, cred...

    -Nu prea mi se pare.

    -Din necesitate-atunci...

    -Vezi, mai ”vii pe-acasă”.

    -Ca să aibă și ai lui...

    -Doar ce pun pe masă.

    -În mormânt nu iei averi...

    -Rabzi puțin... o viață.

    -Cinstea-i mai de prețuit...

    -Eu prefer o rață.

    -Burtă ai în capul gol...

    -Da, dar e sătulă.

    -O întorci ca la Ploiești...

    -Foamea-i cam fudulă.

    -După tine, ”razi” cât poți...

    -Tu nu-ți vezi ”fârtații?

    -Nu toți cei ”murdari” sunt hoții...

    -Știu, ”spălați” ”pătații”.

    -Trebuie ”aleși”... pe ”loc”...

    -Să conducă ”turma”!

    -Legile-s ”făcute”-așa...

    -Să se piardă ”urma”?

    -”Trag” cu toții la un crez...

    -În haită, ca noi?.

    -N-au nărav de lupi turbați...

    -Asta-o credeți voi.

    -Pe ”criterii” sunt aleși...

    -Ca la noi... ”puterea”.

    -Democratic...sau... ce-o fi?...

    -”Alfa”... și plăcerea.

    ...

    Nu m-am împăcat cu el;

    Prea ”subtil”, cu ”fleanca”.

    Chiar mi-a zis că ”fiii”-s miei,

    Și că, Țara-i vaca.

    Că suntem cam ”ce-o-fi”,

    Cu minți de ovine,

    Și c-alegem lupii baci,

    Să mulgă bovine.

  


  Nopți goale

  
    Când toamna suspină în ziuă,

    Dureri, și în noapte străbați.

    Răbdarea nu-i bună-vestire,

    Nici clopot în dungă să-l bați.

  

  
    Icoana prea-sfântă se stinge,

    Pe zidul stingher și sărman.

    Lumina nu-ți umple privirea,

    Iar zâmbetul flutură-n van.

  

  
    Plecată e clipa trăirii,

    Ca vorba-aruncată în vânt.

    Răstoarnă iubirea azi sfinții,

    Rămași, ca și noi, ”de pământ”.

  

  
    Lumina nu curmă tăcerea,

    Din inimi străine și stoarse.

    Un nimb se-arcuiește agale,

    În fața privirii întoarse.

  

  
    Azi noaptea își schimbă menirea,

    Odihna-i din goluri și chin.

    Trezită, uitarea de sine,

    Încearcă un ultim suspin.

  


  Nu te pui

  
    -nopte”albă”-

  

  
    Pe-un crâmpei de ziuă,

    Aninat de cer,

    Se zbate-o lumină,

    Cu sclipiri de fier.

    Zorii-i dau cu tifla;

    N-au chef să apară.

    Oricum, sunt anemici,

    Chiar în primăvară.

    Noaptea-ntunecată,

    Lungă ca pomana,

    Lăfăită-n ore,

    Sughite sărmana.

    Gălăgia-i mare

    Și în plină ”floare”.

    Vecini-și dispută,

    Tona de mâncare.

    Cine-s ei? O șleahtă

    Gen oricine vrei,

    Cam ca rromi cu stare,

    La chimire grei.

    Au întins o noapte

    Și-au făcut-o lată,

    Cu o nesimțire

    Fără pic de pată.

    I-au rugat sătenii,

    Cei mai curajoși,

    S-o lase mai moale...

    I-au gonit... fricoși.

    Nu te pui cu unul

    Ce bea ”bărbătește”,

    Înnecând și bruma

    De minte, firește.

    Dup-o noapte albă,

    ”Murați”, ciuciulete,

    Harnicuți, pe ziuă,

    Dorm pe îndelete.

  


  Nu uman de vază

  
    -”cauza”-

  

  
    Liniștea e tulburată

    De-un oftat prelung, din greu.

    Îi răspunde, trist, un altul...

    Oamenii mai mor... mereu.

    Cine-a fost? Ce mai contează.

    Amintirile se șterg.

    Nu a fost uman de vază;

    Lacrimile curg, nu merg.

    Palide figuri încearcă

    Vii să pară; reușesc.

    Cu îngălbenite flăcări,

    Lumânări ard, chiar firesc.

    Rugile s-au stins; tăcere.

    Ochi închiși privesc în sus.

    ”Văd” în Ceruri o ”scăpare”?

    Pe Pământ, cam totu-i ”dus”.

    Lumea, ”adormită”-n gânduri,

    Se trezește-ncet, plecând.

    Lasă-n urmă-un ”strop de viață”:

    Doi căței, la os, visând.

    Ca și un ”sărman cu suflet”,

    Au și ei o ”cauză”:

    De la ”el”, nu de la Ceruri,

    Cerșesc fără pauză...

  


  O fătucă de ”ispravă”

  
    O fătucă, de ”ispravă”,

    Căci ”făcea” ceva de ”soi”,

    Dar bârfită, ca ”otravă”,

    De soții cu soții-n ”toi”,

    Oferea, totul, ”focoasă”,

    Clar adeptă-a ”focului”,

    Și băga-n ”călduri” bărații,

    Ca o ”dată dracului”.

    Să o laud, ”cum-se-cade”,

    Greu îmi vine să m-abțin,

    Căci era gimnastă-n ”salturi”

    La ”sol tea”, și nu-i puțin.

    De asemenea, la ”bară”,

    Și ”asă”, la ”paralele”,

    Se-”nvârteaaa”... copilă încă,

    Căci poftea și ”acadele”.

    Ca sportivă, ”bunăăă”-n toate,

    Cu adevărată ”școală”,

    Îi plăcea, pe față, șahul,

    ”Remizând”, ” partide”-n ”boală”.

    Îi plăcea și ”păhărelul”

    Și, modestă, -n ”felul-ei”,

    Se-”ntindea” cu orișicine,

    La vorbă și... ce mai vrei?

  


  O penultimă dorință

  
    Nu vreau mormânt cu ”fiare”!

    O piatră e de-ajuns;

    Simbolizează Terra.

    Oprește-te din plâns!

    De vei dori, o cruce,

    Din ramuri poți să faci!

    De-s verzi, sau sunt uscate,

    Le pune-așa, și taci!

    Nu le lega cu sârmă!

    Știi, fierul îl urăsc.

    Să-ți dea o coajă lungă,

    Lăstarii ce trăiesc!

    Nu vreau nici flori ucise,

    De tine, sau de alții!

    Plantează numai bulbii,

    Ce se-nmulțesc ca frații!

    Din iarbă, fă-mi căciulă,

    Și haină, din pământ!

    Și scrie; ”Aici zace

    Un simplu om, nu-n sfânt!”

    De trece unul, altul

    În loc să nu se-oprească,

    Și lasă buruiana,

    În voie să domnească!

    La fel, ea, ca și omul,

    Sufocă ce-i frumos,

    Da-și apără urmașii,

    Cu țepi, nu-n ”stil câinos”.

  


  O prostie ”trează”

  
    Farmece, iluzii,

    lumini și aluzii,

    totu-amestecat,

    pentru vindecat,

    răbdătoare clipe,

    la prețuri cam scumpe,

    chip încătușat,

    într-un glob tărcat,

    umbre-mbârligate,

    vorbe răsuflate,

    prorociri de soi,

    în vârtej de doi,

    spirite încinse,

    în descântec prinse,

    chemări surde-n șoapte ,

    rătăcite-n noapte,

    totul sugerează ,

    o prostie ”trează”,

    ce trece prin viață,

    în pas de paiață.

  


  Oare cine e nebunul?

  
    Într-un fel de ironie,

    Plânge râsul sugrumat.

    Zâmbetul e de fațadă;

    Sufletul e zbuciumat.

    -Ești nebun de tot! îmi zice

    Sănătosul promovat.

    E convins c-așa e viața;

    Nu se simte vinovat.

    Oare cine e nebunul?...

    Eu, sau el, în lumea lui.

    Se complace-n adevărul

    ”Oului născut din pui”.

    Nu e bine? Invers poate?

    Pui n-a fost la început?

    Mă dărâmă întrebarea;

    Fac și eu ce n-am putut.

    Cu o mutră, nefirească,

    Cel nebun nu m-a lăsat;

    Ne-am privit în ochi, iar mâna

    În oglindă doar am dat.

  


  Oare cine-i prost?

  
    Când prostia-i fără leac,

    Ce îmi sugerezi? Să tac?...

    Cum de poți, și hoți, iubi?

    Sunt ai Tăi, orice ar fi?...

    Dar nu-i vezi, nu-Ți vine greu,

    Când se-nghesuie mereu,

    Ca să-”apuce”-un loc în față,

    Cu promisiuni de cață,

    Cu minciuna crez mai sfânt,

    Decât ești Tu pe Pământ,

    Călcând totul în picioare,

    Suferind, că-n cot, îi doare,

    Cu o poftă ”îndulcită”,

    Doar când viața l-e ”răcită”?

    ...

    Oare cine-i prost? Nu știu...

    Unul are tot, și-i viu.

    Restul, noi? Dacă dorești

    Veșnicia s-o trezești,

    Poți să ne ”oferi” curați,

    Demni, cu rele învățați,

    Obosiți de cugetat,

    De dorit, și de răbdat.

  


  Oi,oi!... mis ei

  
    -văleu...-

  

  
    Vorbăria e în toi,

    Cu o temă, ”wau”, de soi,

    Despre cei aleși, ca noi,

    Puri, curați, și.. vaidenoi.

    Căci au ”pofte” mari, în toi,

    Și-umblă, pentru ele-n roi,

    În perechi de mulți, sau doi,

    C-altfel cum s-o ”aia”... Păi?

    Nu mai am rimă la ”oi”,

    Poate doar... că nu doar noi,

    Că ne plouă--n gât, la ploi,

    Și punem capul apoi,

  

  
    Că ei se dau pui de zei,

    Dar noi zicem ”dumnezei”,

    Prostuleți ca blânzii miei,

    C-asta e, de vrei nu vrei.

    Ce mai știu de-aleșii mei?

    Au și rimă: derbedei,

    Și în sens de... știți voi, cei,

    Dar și-n cel că, ei, mis-ei.

  


  Omul, pomul? Pomul, omul? i.a

  
    -bani-s bani-

  

  
    -Ce- cu tine, om nebun,

    De sapi cu cazmaua-n drum?

    Unde-ți sunt opincile?

    Cine-a dat poruncile?

  

  
    Pe asfaltul osândit,

    Să ”bată”-n lung câmpul,

    Un țăran se străduia,

    Să planteze ”plopul”.

    Încercase-ntâi prin gropi;

    Erau mici și sparte;

    Fățiș, astupate-n ”scris”,

    Se hlizeau în spate.

    Șeful șefului, și-un șef,

    ”Cățărat”, ”ales”, și ”pus”,

    L-au trimis să-nsămânțeze

    Drumul lung, în sens de dus.

    ”Dus încolo, sau încoace?”

    S-a-ntrebat nedumerit,

    Și-a decis: ”Îl pun pe mijloc!”

    Și-n hârleț s-a opintit.

    Groapa nu voia și pace,

    Loc să-și facă în pământ.

    Cred că proteja și banii

    Îngropați ca în mormânt.

    În final, cam într-o rână,

    Om și pom s-au regăsit.

    Supărat, cu-nverșunare,

    Să-l ”îndrepte” s-a căznit.

  

  
    Omul, pomul? Pomul, omul?

    Multe-n țară sunt cam ”câș”.

    Ce importă e ”comanda”;

    Bani-s bani, nu sunt ”de râs”.

  


  Optimist, în viitor

  
    Mă ”vedeam” în viitor,

    Optimist, în sur decor,

    Cu pădurile-negrite,

    Și câmpurile ”istovite”.

    Ochii, parcă-n vis boceau,

    Auzind guri ce răcneau,

    Și un tropot de picioare,

    Printre lucitoare ”fiare”.

    Admiram, de geam strivite,

    Simple suflete-ofilite

    În figuri, ce-au fost odată,

    Adevăruri fără pată.

    Pomii ”în jos iți” de care,

    Putrezeau în lung de soare,

    Lăsând umbra lor să cadă ,

    Peste flori pictate-n stradă.

    Domuri, fără cruci pe ele,

    Ascundeau patimi mișele,

    Iar palate ”ample”-n vină,

    Sufocau morții sub tină,

    Totul sugera oroare,

    Consfințită-n legi-”splendoare”,

    Cu un ”mâine” mai meschin

    Decât ”azi”-ul în declin.

    ”Îmbătat” de viitor,

    Ca un simplu trecător,

    Mi-am văzut de viața mea

    Bună,-n ”creștere” spre rea.

    Căci, și-n viața viitoare,

    Viu-i viu, doar până moare,

    Cu regretul c-a pierdut,

    Bunătate de trecut.

  


  Paloarea Vieții

  
    -simbolul-

  

  
    Din zborul ei, o pasăre cernită,

    Un Cocostârc, ca Cerul, cenușiu,

    S-a coborât, în salcia plecată,

    Cu trupul ”ars” de vreme, încă viu.

    O pată de culoare-a-mpodobit-o

    Pentru o Clipă-n viața de tumult;

    Părea lumina oarbă, din tunelul,

    Unui trecut, cam prăbușit, de mult.

    Nu scânteia, nu strălucea pe creanga

    Ce se-ntindea, uscată, peste lac,

    Da-n nemișcarea ei dumnezeiască,

    Era simbolul Vieților ce tac.

    O formă se-ntrupa, fără cuvinte

    Care să schimbe-n sensuri, un normal;

    Era doar ea-n suplețea fericirii,

    Un fulger cenușiu, oprit pe-un mal.

    În apă se vedea, ca-ntr-o oglindă,

    Tablou-n gri deschis, și verde-nchis,

    Cu-o pasăre, ce încerca să zboare,

    De pe un val, și-alt val, ușor, ca-n vis.

    Acolo a găsit-o și apusul,

    În feeria-”ncinsă” de culori,

    Când ea-și schimbase, trisă-nfățișarea,

    Ca viața adumbrită de ”palori”.

  


  Pâlpâiri de geți

  
    Trecătoare umbre,

    Trecătoare vieți.

    În orașe sumbre,

    Pâlpâiri de geți.

    Granițele-ntoarse,

    După-un ”vânt” hain,

    Strâng în chingi poporul,

    Sub un bici străin.

    Neamuri după neamuri

    S-a ”cernut” prin el.

    Greu e să se spună,

    Ce-a rămas la fel.

    O schimbare-n bine;

    Alta poate-n rău.

    Viețuirea-i dură,

    Când n-ai tot al tău.

    În furtuni, torente,

    Au săpat alt curs.

    S-au luat, căprioare,

    La trântă, cu-n urs.

    S-au pierdut izvoare,

    Pe un prund uscat.

    Sub urgia-n roșu,

    Codrii s-au uscat.

    Au rămas vechi umbre,

    Pâlpâiri de geți.

    Europa ”soarbe”

    Tinerii mai ”beți”.

    Îmbătați de vise,

    Bieți cocori, la zbor,

    Au deschisă zarea...

    Vor pleca. Cu dor?...

  


  ”Părerologi”

  
    Domnilor ”părerologi”,

    Ce vă dați, des, cu părerea,

    N-o impuneți ca pe-o lege,

    Mai plecați și voi privirea.

    Jos, sub soclul vostru-nalt,

    Mișună-n devălmășie

    Gloata plină de umani,

    Căutând ceva-n ne știre.

    Ce vor ei, e greu de spus:

    Milă, pace, libertate,

    Și mâncare, și plăcere,

    La grămadă, sau în parte.

    Alții au puterea sfântă

    Și fac totul, pentru ea.

    Fericirea lor e banul,

    Fie fapta cât de rea.

    Binele, ca raritate,

    E închis, deci protejat

    Și, de-i adulat, în vorbe,

    Printre fapte-i încurcat.

    Deci, ca amator, părerea

    Cu-o-ntrebare mi-o susțin:

    Dacă-ar dispărea ”puterea”,

    Ce-ar fi viața, fără chin?

  


  ”Parla-n van”-ul românesc

  
    ”Parla-n van”-ul cel ales,

    de ”cinstiți”, în sine,

    ne-a dat, ”peste ochi”, la toți,

    cu ”gogoși” de bine.

    Camerele de ”putuți”,

    în sens de put ere,

    s-au umplut de par veniți,

    să facă... tăcere.

    Flecuștețe, scurte-n fuste,

    cu, sau fără de-de-supt,

    au ajuns și ele-n față,

    cu un simț, cel bun, cam rupt.

    Cei mai mulți, mai toți aproape,

    obligați să poarte ”fes”,

    se confruntă-n vorbe aspre,

    ”colorați” de interes.

    Domni, în poze lăbărțate,

    și pe ziduri, și pe străzi,

    ”vânturi” fac în parla-van-ul

    dormitor, păzit de gărzi.

    Au și legea la-mnde mână,

    și o freacă cum dor esc,

    ca să-și savureze ”pofta”,

    cel puțin, cât mai trăiesc.

    Totu-n fond, la ei, e bine,

    chiar și foarte, poți să spui,

    de se roagă tot sărmanul:

    -Vino Drace!... Ia-i!... și du-i!...

  


  Păsări călătoare

  
    -depărtarea-

  

  
    Depărtarea ”stinge” zborul

    Unor ”păsări călătoare”.

    Ce rămâne-n urmă-i dorul,

    Unor mame iubitoare.

    Norii lumilor trecute,

    Vineți, plumburi, și reci,

    Lacrimile-și scurg, pe viața,

    Rătăcită pe poteci.

    Ploaia cade printre chipuri

    Impregnate de dureri,

    Ce zâmbesc numai în vise,

    Cu gândul la primăveri.

    Vocile răsună ”strâmbe”,

    În cuvintele de dor,

    Când, în ”focurile” vieții,

    Tremură ”stăpânii” lor.

    ”Reci”, mai au, cu jenă, unii,

    Dreptul sacru de-a ”simți”,

    Și, cu-o marjă de eroare,

    Poate și cel de-a iubi.

    În zadar ”ridică”- n suflet

    Rugi aprinse către Cer;

    ”Depărtarea” tot disipă...

    Păsări călătoare pier.

  


  Pe lințoliul sărăciei

  
    Pe lințoliul sărăciei,

    Geme-o pată de Lumină.

    Lângă ea, o lumânare,

    Pâlpâie, sau doar suspină.

    Palidă, ființa suptă,

    N-are lacrimi, să mai plângă.

    Simte că, la fel, se stinge,

    Dup-o agonie lungă.

    N-are cine s-o mângâie;

    Fiul e de mult ”stricat”.

    Sfântul, pe icoană-apare

    Cu haloul sfârtecat.

    Trece-o zi... și trec mai multe;

    -N-ai văzut-o?

    -Sunt plecat!

    Pe lințoliul sărăciei,

    Chiar și mila a secat.

  


  Pelerin pe plaiuri scumpe

  
    -un ”cuvânt”, atât, să duci-

  

  
    Pelerin pe plaiuri scumpe,

    M-am ”crucit” și-am ”înlemnit”,

    Și la mănăstiri sublime,

    Și când omu-am întâlnit.

    Pe pereți, icoane ”scumpe”,

    Nu în sens de bani, ci țel,

    M-au făcut să ”plec” privirea,

    Peste-un neam... Cu noi la fel?

    Răsfirate printre codrii,

    Și pe văi cu ape pure,

    Aminteau de suferință

    Și de vremuri aspre, dure.

    Lacuri limpezi ca tăcerea

    Și poieni cu flori de foc,

    Întregeau tabloul ”Vieții”,

    Ce-n răstriștii-a stat pe loc.

    Mici făpturi, cu suflet mare,

    Unui crez, au ”oferit”,

    Și credință, și iertare,

    Chiar cu neamul cucerit.

    Domnitori pe care plebea

    I-a slăvit, buni, sau trufași,

    Au ”sădit”, prin mâini de meșteri,

    ”Slove” pentru-ai lor urmași.

    Nu sunt ample-n măreție,

    Dar sublime-n sensul sfânt,

    Mici biserici, ce ”îndrumă”

    Vii, prin morții din pământ.

    Cimitire-n care piatra,

    Nu-i de dale, ci de cruci,

    Scrijelesc în glia rece,

    Trepte, ca la El, să urci.

    Morți, prea mulți, nu-s în morminte;

    Poate, Cel de Sus i-a luat.

    Viața, ei, cu împlinire,

    Pentru viitor și-au dat.

    Cruci micuțe, multe sparte,

    Nu se plâng, rămân tot cruci;

    Te așteaptă și pe tine,

    Un ”cuvânt”, atât, să duci.

    Nu vor jerbe înflorate,

    Nici slogane de minciuni;

    Le ajunge ”pomenirea”

    Unor sfinți martiri străbuni.

  


  Pentr-un ”pui de om”

  
    Am visat, că am văzut,

    Umbra-Ți aplecată,

    Peste-un leagăn de copil,

    Undeva, odată.

    Nu era Fiul cel Sfânt,

    Ci unul din ”plebe”,

    Și-i zâmbeai, și-l ”îmbrăcai”,

    În duioase vorbe.

    Din cuvinte-i făceai scut,

    Pentru ”rău” și ”noapte”,

    Și-n Lumină îl hrăneai,

    Chiar cu Duh în lapte.

    El era un ”Pui de om”,

    La-nceput de Cale,

    Și-i croiai, cu alt cuvânt,

    Din iubire, ”zale”.

    Nu Te auzeam, speram,

    Doar că am dreptate,

    Și că-al lui ”puiuț de om”,

    I-oi veghea în noapte.

  

  
    (Pt. Alex și Maria)

  


  Pentru pământ

  
    -Morții sunt de vină!

    Vorba-i ca de foc.

    -Dar de ce ”Alese”?

    -Ocupă mult loc.

    -Da, dar cimitirul

    E cam potopit.

    -Să-i tăiem din colțuri;

    S-a cam lăfăit.

    -Da, dar tot mor oameni...

    -Oricum, vii-s mulți.

    -Ce să zic, e gloată...

    -Să-ngropăm doar ”culți”.

    -Da, dar sunt străbunii...

    -Vremea lor s-a dus.

    -Și sărmanii, țara?

    -Grămadă, în sus.

    -Rar, căci doar la Ceruri

    Se urcă, să știți...

    -Poate-i noua Cale...

    Să ajungă fripți.

    -Da, dar crematoriul?...

    -Focu-i va uni.

    -Ca purificare?

    -Bravo! Vezi că știi?

    *

    -Băi române, slujbaș bun,

    Fă-mi o socoteală,

    Câte cimitire sunt,

    Și baza legală!

    Vezi că s-au cam tot întins!

    Vreau, la zi, măsura!

    De te-ntreabă, ce mai vrem,

    Dă și tu cu gura!

    -Bine... las... găsesc ceva...

    De progres... și stare.

    -Ei au vrut mereu pământ...

    Vindem, noi, ogoare.

    -Cata șefu-am reținut!

    Au morminte multe.

    -Cimitiru-i pământ bun;

    Să-i îngroape-n curte...

  


  Petic mic de Rai

  
    Ciucașul și-nalță domul,

    Într-un curcubeu de munți;

    Împreună cu Zăganul,

    Către Cer, sunt parcă punți.

    Sfinxul Bratocei, bătrânul,

    E, de ploi și vânt, albit.

    Steiuri zburdă prin fânețe,

    Și prin codrul mult iubit.

    Pe azur, ”curge” un nour;

    Chiar și corbii sunt frumoși.

    ”Îmbătată” e simțirea,

    De brăduții ”languroși”.

    Se alintă-n briza ”dulce”,

    Cam înghesuiți, ce-i drept,

    Cu-o ”morală” sfântă-n fire:

    Vor să crească-nalți, și drepți.

    Din păcate ”înălțimea”

    Îi ”apasă”, -i ține jos,

    Iar ”eroii” ce-o sfidează,

    Zac în grohotișul ros.

  

  
    Dar e Mai, și-n plaiuri ”suple”,

    Rododendronu-și arată,

    În divină feerie,

    Fața roză, bucălată,

    Ce zâmbește-a fericire,

    Și te lasă fără grai,

    Cu privirile ”pierdute”

    Peste-un petic mic, de Rai.

  


  Plânge un izvor

  
    Vuietul, ce înfioară,

    loc își face printre pomi.

    Vijelia mulți doboară,

    ca topoarele de gnomi.

    Crivățul lovește-n ”viață”

    cu amarnică putere.

    Totul s-a schimbat la față,

    într-o crâncenă durere.

    Brazi bătrâni, ce-au atins veacul,

    sau cu mult l-au depășit,

    își înclină-n moarte trupul,

    peste-alt frate prăbușit.

    Turbioane desfrânate

    smulg, din rădăcini, mici prunci

    și orbite, ca turbate,

    îi aruncă peste stânci.

    Fagi trufași, ce mai ieri, tainic,

    Ceru-l sprijineau, prin nori,

    își pierd creștetul cel falnic

    și rămân doar cioate-n zori.

    Soarele tardiv doar țese

    umbre-n codrul răvășit.

    Plânge un izvor, ce udă,

    vârf de brad, mort, prăbușit.

  


  Plicticoasa morală

  
    -dulci odoare-

  

  
    Cu riscul de-a fi ridicol,

    Deși nu știa ce-nseamnă,

    Ieri, s-a întors Jimmy acasă,

    Cum să spun... cu-o ”fufă-damă”.

    -Asta-am găsit! Știu, nu-ți convine

    Din punctul tău, de vederi scurte,

    Dar e și ce voiai, căci astfel,

    Am ”dragostea”, la noi în curte.

    N-o să mai umblu noaptea-aiurea,

    În rele companii canine,

    În căutarea vre-unei ”dive”,

    Propice ”poftelor divine”.

    N-o să lipsesc mai mult de-o oră,

    Să dau o raită la vecină,

    Ca să-mi mai ”fac” laba și botul,

    Ca-antrenament, cu vre-o ”galină”.

    Îți iau, vezi, și corvoada mesei

    Suplimentare și pe care,

    Tu o uitai, ca orișicare

    Stăpân pe propria-i mâncare.

    Deci, comentează doar ”ideea”

    Și partea ei ”înălțătoare”,

    Și lasă baltă nesimțita-ți minte,

    Cu care mi-ai tratat alte ”odoare”!

    Ce-i pasă ție că, ”de muscă”,

    O ”una”, sau mai multe-s rele,

    Căci , doar nu tu le ții în brațe,

    Să simți ”fiorurile”-n piele?

    Știu, prost stai și cu-experiența

    ”Trăirilor” vieții depline,

    Și-ntr-o ”morală plicticoasă”,

    Respingi ”preceptele” canine.

    Căci noi percepem greu iubirea

    Dacă o fi, în cea plăcere,

    Pe care-o simte numai ursul,

    Cu botu-adânc băgat în miere.

    Ca voi, nu credem în ”credință”,

    Și nici în ”legături” cu acte,

    Și vrem consoarte credincioase,

    Cât nu se-ntâmplă alte fapte.

    Pare vulgar, doar în cuvinte,

    Un sex descris, de ”scris”, departe,

    Privit prin prisma vrăjilor simțirii,

    Dar ce să-i faci, noi ”n-avem carte”.

  

  
    Și uite-așa, mi-a ”scos în față”

    ”Morala”, care parcă doare,

    Privind a noastră ”închinare”,

    La legi, și nu la ”dulci odoare”.

  


  Poiana mănăstirii

  
    -umbre de vieți-

  

  
    La margine de codru,

    O mică mănăstire.

    Din brazi curge tămâia

    Ce plânge-n ”bună-știre”.

  

  
    E cruntă amintirea...

    Sunt smulși copaci în ea.

    În golul de-altădată,

    Poiana-i ca o stea.

    Acum e răvășită

    Ca omul de nevoi;

    Zdrobite flori, ”ridică”

    O rugă... către noi.

    N-a răscolit-o vântul,

    Nici gerul, și nici ploi;

    Au ”siluit”-o-n tihnă,

    ”Copitele de boi”.

    Covorul de verdeață,

    Călcat cu nepăsare,

    Nevinovat, osânda

    Primește cu-ndurare.

    Brândușe-nsângerate,

    Îi iartă, rând pe rând;

    Cuvintele nu-s vorbe,

    Ci sensuri aspre-n gând.

    Cu ”pofta”-ndestulată,

    De pure frumuseți,

    ”Cornutul” se întinde

    Pe ”umbrele de vieți”.

    Un ochi se-nchide leneș;

    Un altul rătăcește;

    Culorile-l îmbie;

    Ce piere, nu-l privește.

    E-un ”animal” cam simplu,

    Departe de ”uman”;

    Distruge ce îi place,

    Să facă, an de an (pentru ”ban”).

  

  
    (om, sau bou, aceasta-i întrebarea)

  


  Poteca fără loc

  
    Când omenii se plâng

    Că nu mai au nimic,

    În sensul de speranță,

    De țel și de vechi sfinți,

    Se vede-n depărtare,

    Sub Cerul strâns în chingi,

    Copaci uscați, în franjuri,

    Ce-i scot pe toți din minți.

    Potecii, printre haturi

    Și câmpuri ofilite,

    Ce scurmă în țărână

    O pagină de carte,

    I s-a întins o coajă

    De pâine-ntinsă-n sare,

    Și-un chiup de apă rece,

    Și-un ban, obol de moarte.

    Gemând, ea rătăcește

    Prin țarini răvășite,

    Și lasă-n urmă sate,

    Lăsate la ”uscat”,

    Ca stogurile-n câmpul

    Pudrat arar de grâu,

    Bătut și de necazul

    De om străin, turbat.

    În urme răvășite,

    Lăsate de copii,

    Se-ascund și pași de mame

    Ce și-au pierdut ”odorii”,

    Scurmând în lung tarlaua,

    Avizi, ca să întreacă,

    În zborul lor, cocorii.

    -Privește-mă străine

    Cum curg și mă strecor,

    Ca o ființă vie,

    Cu gând nemuritor,

    Ce-și sapă-n trai mormântul,

    Tivindu-l cu plăceri,

    Și-ngrămădind, prin trudă,

    Birou și dormitor!

    Cu răbdătoare vrere,

    Exagerând un pic,

    Urmez ca pe-o osândă,

    Fâșia ce, în tină,

    În fâlfâiri de ață,

    Cu viața des curmată,

    Mă chinui, ca să pară,

    Impresia mai bună.

    Priveam lung depărtarea;

    Poteca n-avea loc.

    Prin buruiană, zarea,

    Sclipea, sub harnic foc.

  


  Prea mult, ei

  
    -bagă-ți... mințile-n cap-

  

  
    Jimmy mă-”ncolțea” cu ”vorba”,

    Ca un prea ”sus-pus” ales,

    Ce voia să-”nchidem ochii”,

    La mandatu-i de ”cules”.

    Javra, mă refer la câine,

    Nu era calică rău,

    Vrând să ”dea”, nu ”ia”, o raită,

    Dup-un pui mai nătărău.

    Fără voie-n mintea-mi ”strâmbă”,

    Cârcotașă, vă spun eu,

    Comparam două ”ființe”,

    Gen ”plebe” și, Doamne, ”zeu”.

    Pe cel ”venerat”, de soartă,

    L-am ”ales” cu ”mâna” mea,

    Căci, la vot, cu siguranță,

    Mintea-n leagăn se dea.

    I-am dat șansa, ca să-”nșface”,

    Și pe față și prin dos,

    Tot ce ”pofta”-i își dorește,

    Nu ca Jimmy, doar un os.

    Deci, eram într-o dilemă:

    ”Să dau voie la furat?”

    O făcusem cu ”alesul”,

    Dar, la câine, m-am blocat.

    De-acceptam ”foamea” potăii,

    Încălcam o lege-a Lui:

    ”Să nu furi!”... Mde, conștiință;

    La jăvreișen?... E, sau nu-i?

  

  
    Adevărul e la mijloc,

    Mediocru, cum se spune.

    E, la fel, Democrația:

    Prea mult, ”falși”, în ”post”, ea ține.

    Bine, am votat ”greșitul”,

    Dar de ce, chiar patru ani?

    Nu-i cinstit? Hai, pa, la ”jude”!

    Democratic ”smuls”, din ”bani”.

    Lipsa lui nu se observă;

    Doar ce-a ”luat”, în Stat normal.

    Să se facă ”socoteala”

    Și, la ea, să-l ”tragi”, formal!

    L-am votat ca, ”cap-de-listă”;

    Alții-așteaptă; poate-s buni.

    Hai s-alegem pentru ”fapte”,

    Nu pe ani, și nici pe luni!

    Nu le-am da răgaz, să ”tragă”

    Sfori”, și nici să țese-n ”trai”,

    ”Pânze de păianjen”, care,

    Chiar ne lasă ” fără grai”.

    Vai, am deviat, chiar bine,

    Și-au ”sărit” prea mulți la fel:

    -Dacă-n cap, nu-ți ”vine” minte,

    Îți ”bagăm” ”pluralu”-n el!

  


  Prevestea trecutul

  
    -viața vie-

  

  
    Prevestea trecutul

    Ce va să ne vie,

    Cu regretul sincer

    Pentru ”viața vie”.

  

  
    Un cristal când crește,

    Are oare viață?

    Viu e tot ce-”naște”,

    ”Preschimbări” la față?

    Adevărul, însă,

    E mult mai departe;

    Omul e-o eroare,

    Ceva mai aparte.

    El ignoră legea:

    ”Totul se transformă”,

    Și-o interpretează-n:

    Totul se ”diformă”.

    La-nceput, să ceară,

    S-a-nvățat, cu frică,

    Dar astăzi, cu forța,

    Ce nu ia, chiar strică.

    Simplu clovn pe scena

    Morții ”trecătoare”,

    Are două fețe;

    Una-i zâmbitoare.

    Când e bun, ca fire,

    Râde la străin;

    Când e rău, cu sine,

    Cu alți-i hain.

    Ăsta e umanul,

    Cu-n sfârșit prescris,

    Ce, de ”viața vie”-i,

    Declarat proscris.

  

  
    Un nebun cu minte,

    Simplu ”trecător”,

    Prevestea trecutul,

    Altui viitor.

  


  Propteaua de țară

  
    Oamenii s-au întrebat,

    Doar așa, de formă,

    Și răspunsuri, ei și-au dat,

    Cu, și fără, noimă.

    Supărați, că n-au ce vor,

    Fără-a ști ce-anume,

    S-au încins, la vorbe-n cor,

    Făcând ”bici”, și ”spume”.

    Că mai una, că mai alta,

    Se-ncurcau în gânduri,

    Și-o bosiți, și resemnați,

    Se țineau de scânduri.

    Gardurile se-ntindeau,

    De la birt, spre casă;

    Era bine căci aveau,

    O ”proptea” de clasă.

    Că în cot îi mai durea,

    Ca pe orișicine,

    Era cuiul vinovat;

    -Să-l îndoi vecine!

    Viața roză le părea;

    Venea sticla plină.

    Se grăbise-alt ”megieș”,

    De urât să țină.

    Gardu-abia mai suporta,

    Cei ”câțiva” în ”nouri”;

    Paru-n rână aplecat,

    Se-ncurcase-n găuri.

    Un lănteț crucificat

    În piroane negre,

    Se crăpase bine-n lung,

    Și gemea că piere.

    Scârțâită, vbocea lui,

    Îi lăsase ”rece”.

    -Iar se vaită. Îl auzi?

    -Lasă, că ți trece.

    Au plecat, ”grămadă” toți;

    Sticla se sfârșise.

    Parul a rămas pe loc;

    Alt cui îi sărise.

    Ei simțeau că au trait;

    Se-”nfundau” în case.

    El, sărman, ținea un gard;

    Țară? Cui să-I pese.

  


  Pseudo balada ”Mâțelor blonde” i.a

  
    Două ”flori” cu țâțe,

    după unii ”mâțe”,

    se plimbau pe stradă,

    lumea să le vadă,

    ”înțepate”-n toate,

    după cât se poate,

    călcând ”reținute”,

    de fuste ținute.

    Chipurile pale

    te băgau în ”boale”,

    căci erau boite

    în culori ”țicnite”,

    păru-n lațe strâns,

    era chiar de plâns,

    iar gurile-n șoapte,

    tot bârfeau turbate,

    din ce-aveau în ”minți”,

    boabe mari de ”linți”,

    ce, idei precare,

    tot ”scurgeau” la soare.

  

  
    Dintr-o dată, mute,

    căci erau cam tute,

    s-au privit cu milă,

    ca să nu zic silă:

  

  
    -A!... Tu ești cu mine?...

    -Rochia-ți vine bine!...

    -Ce picioare fine!...

    -Nu vorbeam de tine...

  


  Pseudo-divă versus troian i.a

  
    Iarna s-a-”nmuiat” și, iată

    plâng troiene-n miez de zi,

    ca o Divă ”pre-făcută”,

    din ”ceva”, sau ”ori-ce-ar-fi”.

    Bălțile-și arată fața,

    făr-un țel, ci doar ”de-a-fi”,

    ca și ”Alea”-n indolență,

    ce se-”ntind”, cu ”cine-o-fi”.

    Ce contează e ”căldura”,

    care le tot ”lăbărțesc”;

    încălzite-n ”pupă-cisme”,

    ”limbile” le ”învârtesc”.

    Se topesc, ne-rușinate,

    întinând totul în jur;

    seamănă în toate cele,

    exceptând ”sub-stratul” pur.

  

  
    Gura lor, cam ”lipicioasă”,

    cu ”obrazul” vai de el,

    plescăie, fără de jenă,

    mojici de orice fel.

    Cam cu trăsături umane,

    ”freamătă” din ochi firesc,

    și se laudă la alta:

    -Vezi? Ca Divă ”clipocesc”!

  

  
    ”Supt” de glie, și de Soare,

  

  
    s-a cam ”mocirlit” troianul,

    ca și ”Diva”-n reflect-oare,

    și-n ”gloata” ce-aduce banul.

  


  Pseudo fabula Demnității

  
    L-am luat la rost pe Jimmy,

    Căci, de, îi cam sunt stăpân.

    Îl învăț că, Demnitatea,

    Și la câini, e-un lucru bun.

    -Te ”cobori” la ”mârâiala”

    Unui ”oricui” îndrăcit.

    Ce te ”doare”, demn, acuma,

    Să-l tratezi, ca ”rătăcit”?

    Să-i arăți, clar, prin purtare,

    Că te doare-n cot de el.

    Căci, tâmpiți, dacă pot spune,

    Sunt, pe lume, fel de fel.

    Să-ți înalți fruntea, sau capul,

    Deci, ce ai, dar cât mai sus.

    Prin ținuta-ți, să se simtă,

    Că, la locul lui, e pus.

    Cum? Ele e Dulău de Stână?

    Mare, zici, ca un vițel?

    Nu-i nimic, cu demnitate,

    Poți să fugi și tu nițel!...

  


  Puicuțe bune

  
    -pseudo fabulă-

  

  
    Jimmy, câine aiurit,

    Dar în lume pripășit,

    Ronțăia un os micuț,

    Consolat cu: ”E finuț!”

    -Vezi ce ”curbulițe” are?

    Parcă-i un boboc de floare,

    Gingaș, fraged... și gustos...

    Parcă nu vorbea de-un os.

    Cu ochi tandrii, languroși,

    De pisică, nu ”câinoși”,

    Încerca, ceva, să-mi zică...

    Pricepu-i: lui, ce-i mai ”pică”?

    -Măi ”jăvreișen”, ești un leneș,

    Da-l alergi zilnic, pe ”peneș”

    Și consoartele-i galine!...

    Numai gura e de tine.

    -Ce să fac, gândirea mea

    Sclavă e, la burta rea,

    Ce tot cere ne-ncetat...

    Deci, nu sunt eu vinovat.

    -Foamea nu te-ndreptățește,

    Să poftești, la tot ce crește,

    La vecină, prin cotețe!...

    Nici la puicile răzlețe!

    -Vrei, ca tine, eu să fac,

    Să nu văd, și să tot tac,

    Chiar când ”grasa” aia-n lac,

    Caută, ca proasta, mac?

    -Ironia ta subtilă,

    Demnă e de râs, nu milă,

    Căci eu nu-s hain, ca tine,

    Să mușc din ”puicuțe bune”.

    -Bune poate pentru tine,

    Dar vecina-n ”Marș!” mă ține,

    Și în sens de ”corcitură”,

    Dar și de alergătură.

    -Dar o meriți. Fii cinstit!

    Nici trei ani n-ai împlinit,

    Și-ai ajuns, prin sat, vestit...

    Ce te dai acum smerit?

    -Vai! O! Vai! Cine vorbește...

    Hai, ia piatra și lovește!...

    Fii tu primul om corect!...

    N-am făcut-o... cu regret.

  


  ”Pupă-zeaua”

  
    Pupă-zeaua e-o „fecioară”

    Ce nu are Cuc.

    Căci el umblă ziu-ntreagă

    Singur, cam năuc.

  

  
    Pu-pu-pu și cam așa,

    Ea se plânge-ntruna,

    C-a rămas cu ouă „grea”,

    Iar el e cu „una”.

  

  
    S-a rugat de el o noapte,

    Să mai stea o zi,

    Că apoi ea are treabă:

    E cu alți-n vii.

  

  
    Nu prea mult, vre-o șase zile,

    Cert pe săptămână;

    Căci de-i pupăza măiastră

    Mulți o iau în mână

  

  
    Pupăzeaua a țipat,

    Și chiar rău s-a supărat,

    C-a rămas fără bărbat,

    Chiar o zi, ca niciodat.

  


  Răscumpărarea Cerului

  
    Retras în umbra neamului din urmă,

    Cu dorul dat, străbunilor, ca dar ,

    Încerc cu pana, fier de slovă-n coală,

    Prin stilul vechi, al binelui, să ar.

    Nu răscolesc, ca vântul, decât marea

    Uitărilor ce se afundă-n gol,

    Și-n care-n clipocitul trist de lacrimi,

    Înoată peștișorul-om, ca-n bol.

    În limita impusă de Vecie,

    El și-a-ncrustat, în trup, poftele seci,

    Și-a renunțat, orb, la Lumina firii,

    Trăind în umbră, protejat, în beci.

    Încerc, cu sufletul născut din tină,

    Să dau un sens iubirii de pământ,

    Și-a celei de aproapele-oricare,

    Și cât trăim, și în mormânt.

    ”Și Milă...” îmi răsună-n conștiință,

    O șoaptă de bătrân însingurat,

    ”Căci doar cu ea, în suflet, renăscută,

    Poate fi Cerul, sper, răscumpărat!”

  


  Saltimbanci

  
    -Lume, lume! Bâlciul vieții!

    Nu vă-nghesuiți!

    Locu-l are fiecare;

    Doar în el trăiți.

  

  
    Cam așa suna îndemnul

    La un Circ de Țară.

    De plăcere, se-așteptau,

    Toți, în sus, să sară.

    Cum prea mulți cam cârâiau,

    Tot cărând samare,

    Au decis, ca să le dea,

    Câte-un drob de sare.

    Au acum la ce gândi:

    Cade, ori nu cade…

    -Te păzim noi, azi, de el!

    Tu doar ”joacă”, bade!

    Ori pe sârmă, ori în sfori,

    Sau și sluj, încearcă!

    Noi, covrigi, punem din plin…

    Cum? E Țara bearcă?...

  


  ”Sărman cu ziua”

  
    ”Îmbibat” cu neputință,

    Un țăran, la birt, ce bea,

    A ajuns să vadă dublu,

    Viața, ce-o ”târa-trăgea”.

    Închidea un ochi, ca prostul,

    Ca să n-o mai vadă rea;

    -Este stângul poate dreptul...

    Dar ea, tot așa era.

    Mai ceru o vodcă dublă,

    ”Îndoită” de barman.

    -Apa-i să-mi clătească gura...

    Murmură bietul sărman.

    O bău, cu socoteală,

    Savurând gradele-n plus.

    -Oare unde o fi Domnul?

    Ne-a lăsat, sau numa-i dus?

    Își privea palma ”bătută”

    De o coadă de cazma,

    Cugetând la ”mâine”, care,

    Ca și ieri și azi, urma.

    -Oare vine de la ”caznă”...

    Se-ncruntă, privind în sus;

    -Și făcută-i pentru ”groapă”?...

    Capul, doar atât l-a dus.

    N-acuza Divinitatea;

    Întrebarea doar și-a pus.

    El venea din Cimitirul,

    Unde, altă cruce-a pus.

    Că-i bărbat, sau că-i femeie,

    Nu conta pentru pământ;

    I-a-nghițit, cu lăcomie,

    Și sudoarea, în mormânt.

    El era ”sărman cu ziua”;

    Banii, greu îi câștiga.

    Dar conta, în viața-i dublă,

    De prășea... sau îngropa.

  


  Sat destrăbălat

  
    Cam destrăbălat, pe coaste,

    Satu-ajunge până-n crâng.

    Ordinea-i aleatoare;

    Case, rar, în grup se strâng.

    Gardurile-s o poveste,

    Cu, și fără început.

    Stâlpii, otânjiți de vreme,

    Au făcut ce au putut.

    Scânduri, plase, lănteți, ramuri,

    Se-nghiontesc cu-n scop profund:

    Vor să țină fermă poarta,

    Care-a cam căzut în fund.

    Case vechi, cu dor de ducă,

    Sprijinite-n te-miri-ce,

    Nu-și mai pun, demult, speranța

    În cârpeli cu ori-și-ce.

    Printre ele, câte-o vilă,

    Lăbărțată-n voia ei,

    Îți arată, că se poate,

    Să ”te-ajungi”, de ști, să ”iei”.

    Viața crește-n șuturi omul,

    Slăbănog, uscat și blând,

    Ce își iartă Dumnezeul,

    Înjurând, decent, în gând.

    Asta-i ”țara”, ca oricare.

    Multe-ar fi de povestit ,

    Doar de jale, căci, de bine,

    Parcă-parcă-am amintit...

  


  Sat dunărean

  
    -timpuri noi-

  

  
    Țipăt, ”varsă” pescărușii,

    Ce pe Dunăre-au venit.

    ”Semn” al vremurilor noastre,

    Le răspunde-un croncănit.

  

  
    Spre un Cer uscat și vânăt,

    Se înalță-o turlă mică;

    E biserica din sat,

    Ce, din glod, umani ”ridică”.

    Strânse ghem, case bătrâne,

    Istovite de prost trai,

    Își exprimă ”îndoiala”,

    Între ”Off!”, și între ”Vaii!”

    În grădini se vede urma

    Unor ”lucrături” de Mai,

    Un bătrân repetă ruga;

    Nu contează în ce grai.

    Suferința nemiloasă,

    L-a făcut, din mic actor,

    Chiar în piesa lui, a vieții,

    Doar o parte din decor.

    Peste el, și peste toate,

    Cerul pare prăbușit;

    E de om, El, mai aproape,

    Sau, cu el, l-a-năbușit?

    Sfinții au ”căzut” din slavă,

    Și-au găsit doar oameni ”goi”,

    Lâng-o iesle părăsită,

    Ca simbol de ”timpuri noi”.

  


  ”Sclipitoarea” la TeVe

  
    ”Strălucirea”-i te orbește,

    De la unghii pân-la toc.

    Cu sictir, când ”alți” servește,

    Gura-i-ia, parcă, și foc.

    Ea e ”Doamna cultivată”,

    Nu pe câmp, pe trotuar.

    Are-un neuron, ce zburdă,

    Fericit, ca-ntr-un hambar.

    Tenul înnegrit îi face,

    Ochii mari, sticloși și goi.

    Bunul-simț o lasă-n pace,

    Cu limbajul ei, de ”soi”.

    Buzele, clar sfidătoare,

    Cu-aroganță, se ”con-plac”,

    Și-ntr-o ”sângeră” culoare,

    Par a fi date cu lac.

    Nasul, ”cioc-îrliu”, nu glasul,

    Doar pe sus se semețește.

    Toată-n tot ”reflectă” falsul,

    Dar, prostia-n ea, ”sclipește”.

  


  Scor cotidian cu viața

  
    Se aud cum urlă lupii;

    Mai ales, des, la TeVe.

    Câinii mârâie-n ziare;

    Revoltați, tot rod ”De ce?!”

    Omul simplu înțelege

    Că nimic nu e ce e,

    Dar că-i bine ca, în turmă,

    Să facă frumos, doar ”Bee!”.

    Grija de-a gândi i-au luat-o,

    Sau furat-o, marii hoți.

    Să tragi leul rău, de coadă,

    Mai încearcă, dacă poți.

    Ursuleții se răsfață,

    Hârjonindu-se prin legi,

    Și cu peștișori de pradă,

    Târnosesc gâștele blegi.

    Cățelușe-mbârligate

    De clinchet de bani-peșin,

    Chițăie cu încântare,

    Lâng-un contuleț mai plin.

    Dar, în rest, e numai bine,

    Urlă toată lumea-n ”dor”.

    Viața joacă-un meci pe ”cinste”:

    ”Bate” plebea... și la scor.

  


  Seara de Crăciun

  
    Fumul din coșuri cade pe casă;

    Tinde spre ceruri; gerul nu-l lasă.

    E ca și omul, legat de pământ;

    Speră la stele, până-n mormânt.

    Vântul nu bate; parcă s-ar teme.

    Aerul arde plămânul ce geme.

    Pata de nor, stingheră-i pe sus.

    Brațul de lemne-i micuț, și s-a dus.

    Frigul nu iartă frântura de viață.

    Zâmbește-a chin, și râde-a paiață.

  

  
    E noaptea în care, Crăciunu-i la poartă.

    ”Vine o stea”, ce-a vrut altă soartă.

    Ieslea-i sărmană; simbol de nevoi.

    Flacăra vie-i pornită spre noi.

    Lumina-i e caldă, și blândă, și pură.

    Moartea nu-i moarte; ideea ne ”fură”.

    Mintea-i ticsită de ”vreau”, nu de sfinți.

    Credința se-aprinde, mai mult în părinți.

    Copiii se-agită, sub brazi, rugători.

    ”Simt” lumea îngustă; de azi până-n zori.

    Cadouri dorite, cerute, rar vin.

    Se bucură însă, cu chipul senin.

    Cu ochi sclipitori, primesc și puțin.

    Crăciunul e astăzi, și-n viață îl țin.

  


  Seara de Moș Nicolae

  
    -06.12.2013, cu Alex, la trei ani-

  

  
    La ghetuța neagră,

    Curățată bine,

    Pusă-n colț, la ușă.

    Oare vine? Cine?

    Mama și cu tata,

    Doar ți-au povestit;

    Este prima oară,

    Când aștepți uimit.

    Cum să vină Moșul,

    Fără să îl vezi?

    Să nu dormi la noapte?

    Nu-ți vine să crezi.

    Inima-ți tresaltă;

    Tot va fi ceva.

    Prea vorbesc în șoaptă,

    Cei din preajma ta.

    -Sigur îmi aduce?

    Îi întrebi, cu-n ”foc”.

    -Gheata e cam mică;

    Multe nu au loc.

    Am și cizmulițe,

    Mamă, nu-i așa?

    Cele lungi, frumoase;

    Mi le-a luat nașa.

    Le aduc îndată!

    Eu le curăț, zău!

    Cred că sunt pe-acolo,

    Prin dulapul tău.

    Îți promit, de mâine,

    Voi fi ordonat.

    Merg la grădiniță...

    Pari cam resemnat.

    -Uită-le-amândouă!

    Erau pe sub pat.

    Crezi că Moșul are,

    Jucării de dat?

    Dacă dorm și vine,

    Mă trezește el?

    Poate e mai bine,

    Să n-adorm de fel.

    Aaaa! De-s treaz nu trece...

    Pleacă supărat.

    Eu mă culc atuncea...

    Mă vede și-n pat?...

  


  Sensuri stricte la ghișee

  
    -2-

    La ghișeu, o doamnă,

    Tot cârpea, cârpea,

    Semn clar că, de lume,

    ”I se cam rupea”.

    Alta, cu pudoare,

    Rochia netezea;

    Ca și la colegă,

    ”I se fâlfâia”.

    Un slujbaș tot umblă,

    Cu un os, pe grabă,

    Fiindcă i-a zis șeful

    ”Să-l pună la treabă”.

    Lumea cârcotește

    Că nici drepturi n-are;

    Plâng slujbași-n hohot,

    ”Că în cot îi doare”.

    La fel, penitentul,

    Geme, ”lăsat baltă”.

    A rămas, săracul,

    ”Cu buza umflată”.

    Un client, mai harnic,

    De cârpe-ntreba,

    Că-i zisese șeful,

    ”Spală putina!”

    Cu-o batistă, altul,

    Ștergea urmele,

    Căci funcționarul

    ”Scuipa vorbele”.

    Cu dureri, un unul,

    Ce venea de-o lună,

    Se ținea, ca omul:

    ”O luase-n mână”

    Ca o ironie,

    Unul, cred, corect,

    Muncea în picioare;

    ”Îl durea în rect”.

    Un șefuț, la care

    Nu-i găsești perechea,

    Lăcrima, pe bune:

    ”Frecase ridichea”.

    La ghișeu, clienții,

    Ochelari purtau,

    Căci funcționarii,

    ”Ochii le scoteau”.

    Un slujbaș, cert obosit,

    Tot ștergea orarul,

    Căci el și-l păta mereu;

    ”Îi sărea muștarul”.

    Un alt șef, călcat pe nervi,

    Cu obraz ca scândura,

    Se tot oțăra la toți;

    ”Îi sărise țandăra”.

    Șchiopăta un altul,

    Târând Viața grea,

    Că-și ”băgase prostul,

    Picioeul în ea”.

    Un sărman încărunțise,

    Tot stând pe la rânduri,

    Și de-abia se mai vedea,

    ”Copleșit de gânduri”.

    Zi de zi, veneau la poartă

    Pentr-un drob de pâine;

    -Azi, e azi, ce căutați?

    ”Doar v-am zis că mâine”.

    Crăcănat, un șef cu burtă,

    Pomenind de ”dumnezei”,

    Părea ”zburător” de baltă,

    ”Rățoindu-se la ei”.

    Prin birouri, mai prin dos,

    Trepăduși grămadă,

    Tot ”trăgeau”, ca la edec,

    ”Sfori, să nu se vadă.

    Șefuleți micuți, cu rât,

    Sau ceva pe-acolo,

    ”Puneau botul”, la bani buni,

    Dați discret și solo.

    Alții se uitau în sus,

    Făcând gura mică,

    Căci știau și ei ceva:

    ”De nu curge, pică”.

    Într-o Yoga, percepută

    Greu chiar și cu gândul,

    Unul se chircea pe jos:

    ”Gura bătea fundul”.

    Vre-o câțiva, întinși pe jos,

    Unul peste altul,

    Chiar ”dormeau pe ei”, căci, de,

    Bun de tot e ”Statul”.

    O Fudulă, cum să spun,

    Suflet de artistă,

    ”Se-nvârtea” pe lângă proști,

    ”Cu cioara vopsită”.

    Lipicioși și-alunecoși,

    Șefii Mari pe viață,

    Se simțeau ca-n Raiul Lor,

    ”Unșii”, bine, pe față.

    Foarte mulți, să nu zic toți,

    Cu ”dureri și-n coate”,

    Își legau și feșe mari,

    Mai ”în jos de spate”.

    Cei din rând, luau Nurofen,

    Ca să-și stingă ”setea”

    De-a-njura, căci e normal,

    ”Să îi doară mintea”.

    Aruncată, cult, pe jos,

    Roasă, clar, cu dinții,

    Căci ”erau certați cu ea”,

    Zăcea ”Cartea Minții”.

    Unul, acuzat că-i prost,

    ”C-a schimbat macazul”,

    Rușinat, se tot văita;

    ”Îi crăpa obrazul”.

    Vre-o câțiva, tot țopăiau,

    În birou, pe paturi,

    Căci erau dintre cei noi,

    ”Ce munceau în salturi” ,

    Prin birouri circula

    O fantasmă slabă,

    Ce se-mpiedica de tot:

    ”Era Legea oarbă”.

  


  ”Ser viciul”

  
    -Pe cuvântul meu, vecine!...

    Nu că am, dar e o vorbă.

    Eu îi cred, căci nu se poate,

    Să nu iasă și de-o ”ciorbă”.

    Caută ”isteți” ca mine,

    Ce fac tot, de capul lor,

    Asta-n sensul că, adică,

    Fac ce ei decid, să mor.

    N-ai nevoie de nimica;

    Să pricepi, nu-i treaba ta.

    Doar reciți sloganuri faine

    Și, deștept, vei arăta.

    Și să știi că au dreptate:

    Adevăru-i în cuvânt.

    Nu contează că rămâne

    Din promisiune vânt.

    Tu nu minți, repeți doar vorbe;

    Ei răspund de tot ce fac.

    Cum? Progresul e aiurea?

    Ăsta-i mersu-n ”pas-de-rac”.

    Ce contează, dacă burta,

    Azi ți-o pui la cale bine.

    Te gândești și la un mâine?...

    Clar, ”ser viciul” nu-i de tine!...

  


  Sfârșit de toamnă

  
    -ce-a mai rămas-

  

  
    Vedeam departe, în Apus

    Cum soarele coboară;

    Pe dealul ars, din Răsărit,

    Păștea doar o mioară.

    Spre Sud, doar norii atârnau

    De zarea-acum uitată;

    Doar Nordul rămânea ascuns,

    În liniștea ciudată.

    Mă învârteam, fără de zel

    Prin Ora măcinată;

    Răbdau și Clipele, la fel,

    Tăcerea zbuciumată.

    Loveam cu bățul, ca un orb,

    Convins că e o sapă;

    Pășeam în timp, în glas de corb,

    Spre-un viitor de groapă.

    Din șirul lung, ce nu-l vedeam,

    De oameni fără minte,

    Tot auzeam, sau doar credeam,

    Cuvinte reci, nu sfinte,

    Luat la rost, de-un câine sur,

    Pierdut și el de gloată,

    Am tresărit, privind în jur,

    În scârțâit de poartă.

    Doar vântul a intrat pe ea,

    Subțire ca o pânză;

    Se abătuse, ca să ia,

    Ce-a mai rămas... o frunză.

  


  Și în ziua fără zori

  
    A fost o clipă-n care, nebunia,

    Sau plictiseala de prezent,

    A pus, plăcerea, mai presus de multe,

    Și-”acolo”, m-a trecut, prezent.

    De ”plec”, și voi ”lipsi”, o știe soarta,

    Ce, zarul, la-ntâmplare-l dă,

    Când doar Tăcerea, întrupată în durere,

    La capul meu, ca bună soră, stă.

    Regretele tardive-s avalanșe

    Ce lasă-n urmă totul șters,

    Cu amintiri noi, nedorite,

    Ce-și schimbă sensurile-n mers.

    Doar sufletul se chinuie și geme,

    Dar nu-n chin fizic, ci moral,

    Când, din realitate, îmi parvine,

    Un mic ”aranjament-floral”.

    Coroana e prea mare pentru creștet,

    Și nu-i din lauri, ci din flori,

    Simbol de legătură cu pământul,

    Curând, și-n ziua fără zori.

  


  Și totuși umani

  
    Cu răbdarea-ncărunțită,

    De atâta stat la ”coadă”,

    Și cu inima-ndoită,

    De tot ce-a putut să vadă,

    Un uman, de speță ”joasă”,

    Cum era privit de ”sus”,

    Și-a luat traista cam roasă,

    Și, în ea, obidă-a pus.

    A înghesuit-o bine,

    Cam cu greu, căci n-avea loc,

    De prea multele suspine,

    Și de fluierul de soc.

    Nu dorea să-și uite neamul,

    Viu în doine și în cânt,

    Chiar dacă-l rosese hamul

    Traiului, arând pământ.

    S-a decis s-o verse-n poala

    Prea-lățitului Guvern,

    Ca să vadă, și el, soarta

    Celui ce-i hulit ”patern”.

    Tată vitreg, soața Țară,

    Și pe fiii ei, țărani,

    I-a ”tratat” cu ”jos-nicie”,

    Chiar uitând că sunt umani.

  


  Simfonia codrului

  
    -drumul dorului-

  

  
    Pasul mângâie cărarea

    Ce se zbate printre stânci

    Și-”ncolțită”, zdrențuită,

    Urc-un prag, mai mult pe brânci.

    Umbre mici, săpate-n stâncă

    Ca o urmă de picior,

    Sugereaz-o coborâre,

    Până la un mic izvor.

    În fisura strânsă-n piatră,

    Bucle cristaline sar

    Și, în pură desfătare,

    Susură încet și rar.

    Povestește de urcușul

    Din genune la lumină,

    Despre mama lui închisă

    În străfunduri, fără vină.

    Nu acuză, nu blestemă,

    Totuși fapta înfioră,

    Chiar când prinde-n undă-o rază,

    Ca arcușul de vioară.

    Muzica e vizuală

    În splendoarea de cleștar;

    Vântul ”freamătă”-o corolă,

    Cu-o albină la nectar.

    Vii culori, din flori discrete,

    Solo, sau în coruri ample,

    Se oferă, încântate,

    Simfonia ca s-o ”umple”.

    Ochii sunt captați de vrajă;

    Armoniile-i seduc.

    Pomii-n foșnetul de verde,

    Noi nuanțe-n ton aduc.

    Pleoapele se-nchid, să țină,

    Întunericu-n tăceri.

    Sufletul percepe taina

    Și-o transpune în plăceri.

    Clipele, înfiorate

    De mici stropi, ce fac ”pic-pic”,

    Se întind ”aprinse”-n patul

    Mușchiului cu sporul mic.

    O ferigă, răsfățată

    De lumină cam prea mult,

    Le tot zgândăre-nciudată,

    Căci se vrea, doar ea, sfânt cult.

    Se consideră, prostuța,

    Sau isteața, dacă vreți,

    Scară înspre Cerul care,

    E-mpânzit cu norii creți.

    Supărată-i și pe bradul

    Ce aproape, lângă ea,

    Și-a ”plantat” puiuțu-i jalnic;

    N-a-ntrebat-o dacă-l vrea.

    Dar, în rest, frumos răsună

    Simfonia codrului,

    Chiar de-un mic izvor suspină,

    Luând ”drumul dorului”.

  


  Spectatori la viața lor

  
    Cu o grijă personală,

    Învățată pe de rost,

    Cald zâmbesc, când pun cucută,

    În blid, la poporul ”prost”.

    Nu că e lipsit de minte,

    Ci credul, de-ajunge tâmp,

    Ce accept-un bob de linte,

    Pentru că-a săpat un câmp.

    Restu-l iau, cum se cuvine,

    Cei ce-n vorbe au învins,

    Și, că numai pentru sine

    El muncește, l-au convins.

    Mulțumiți, că nu au grija,

    Că devin mult prea obezi,

    Își ”scurg” viața-n ”boala dulce”,

    Căci, prostia, n-o tratezi.

    Lângă ei, și eu, netotul,

    Mă înfrunt din amăgiri.

    Chiar de mârâi, mai ”pun botul”,

    La speranțe-n prelungiri:

    -Gata! Le ajunge! Alții!...

    Tot ei vin; e ”jocul” lor.

    Au , ca ”noi”, mintea ca câlții:

    Binele, la toți, îl vor.

    Piesa-n acte multe-i ”bună”,

    Pentru cei ce o scriu, cum vor.

    Vine-n turmă și mulțimea...

    Spectatori... la viața lor.

  


  Sporturi și ”sporturiști” i.a

  
    -joc de glezne-

  

  
    ”Sporturiștii” sunt ”la modă”,

    Sporturile sunt cu ”coadă”:

  

  
    Trag, cu pușca, uneori,

    Și, ”în piept”, mulți, deseori;

    ”Dau” cu sulița-n pământ,

    Dar și ”țepe”, cu avânt;

    Pentatlon cu probe-n ger,

    Și, pe ”șest”, în minister;

    Învârtesc ciocanul greu,

    Și se ”învârtesc”, mereu;

    ”Aruncă” și ”greutăți”,

    Îmbulziți, la ”bunătăți”;

    ”Aleargă”, pe lungi distanțe,

    După funcții în finanțe;

    Fac și cros, cu tălpi julite,

    Prinși cu prăzi, pe șest, ciordite;

    Sar și garduri, prinse-n pari,

    Ca hoți mici, nu și ca ”mari”;

    Pun prăjina, cât mai sus,

    Până-n poală la ”sus-pus”;

    Se-antrenează-n piste lungi,

    La”fuguța” după ”pungi”;

    Sar cu parașuta-n gol,

    ”Strivind” ”boarfele” la sol;

    ”Trag”, de ”coarde”, cu plăcere,

    ”Arcuiți” side durere;

    Buni la ”curse”, fără cai,

    Te înșală, să tot dai,

    Și te-”agață”, ca un scai,

    De plătești și ce nu ai;

    ”Zburdă”-n yole avântate,

    Pentru premii însemnate,

    Ca s-ajungă, nu departe,

    Vase, cu păduri tăiate;

  

  
    Dau ”paturi” des, la ”regine”,

    Căci, doar ea, în post, îi ține;

    Au pioni sacrificați

    Pentru ”regii” însemnați;

    Blegi catâri, îi băgă-n față,

    Când regina e mai hoață;

    Bieți nebuni, ce ”sar” la regi,

    În ”cămăși” îi prind, de legi;

    Doamne-n turnulețe-nchise,

    Le țin, pentru- ”aleși”, ”deschise”,

    Regi încoronați, cu moațe,

    Și ”încornorați” de soațe;

  

  
    Inele-agățate-n coardă,

    Ca, covrigii promiși pe coadă;

    Sărituri lungi peste cal,

    Când minciuna e pe val;

    Paralele cu figuri,

    Și ”inter-sectări” de ”guri”;

    Salturi ample, la saltea,

    Pentru-o viață ”de belea”;

    ”Gimnastică” în lung și-n lat,

    Pentr-un ”șmen”, pentru un ”blat”;

    Aerobică la sol,

    Cu ”fufițe” fără ”țol”;

  

  
    Un balon, la centru pus,

    Și-”nvârteli”, pentru ”mai-sus”;

    Joc cu mingea la picior,

    ”Driblând” legea mai ușor;

    ”Aut” clar, de tușă face,

    Unde, ”Bună-starea” zace;

    ”Joc” pierdut în ”apărare”,

    Pentru cei ajunși la ”bare”...

    Volei bal, sărind la ”plasă”,

    Și cu alta luată-n casă,

    Cu o pensie cam ”roasă”,

    Și cu fericirea ”rasă”;

    La ”blocaj”, cu mâna-ntinsă,

    Așteptând să fie ”unsă”;

    Tenis pe un câmp cam mic,

    Dar, lărgind tarlale-un pic;

    Cupa Davis între țări,

    Cu câmpi ”luați cash” , fără zări;

    As, cu un ”serviciu” bun,

    Pentru ”lovituri” de ”tun”;

    Ping-pong țopăit nițel,

    ”Joc de glezne”, ca fidel;

  


  Styxul revărsat

  
    -voia apelor-

  

  
    Cerul și-a uitat menirea;

    Iadul a dezlănțuit.

    Omul vede-Apocalipsa,

    De pământ înlănțuit.

  

  
    Brâuri lungi, de foc, prind zarea,

    Într-o chingă-a ”înserării”.

    Ziua, prăbușită-n neguri,

    Cade pradă disperării.

    Tulburi și ”smolii” la față,

    Cu-o mânie nefirească,

    Norii spumegă-n torente,

    Revărsate peste viață.

    Glasul crunt al condamnării,

    Fără-o dreaptă judecată,

    Ca lungi tunete răsună,

    Ca răsplată, după faptă.

    Voia Iadului din ceruri,

    Pe Pământ, ravagii face.

    Dumnezeul, plin de milă,

    Chibzuind la Lume, tace.

  

  
    ”Voia” apelor pornite,

    ”Calcă” peste rugăciuni.

    Styxul, revărsat, ia case

    Cu oameni... ca mortăciuni.

    ,

  


  Țărani și țărani

  
    -omul Lui-

  

  
    Cârciuma-și întinde

    Mrejele prin sat.

    Are rezultate:

    Câmpu-i numai hat.

    Cot la cot, bărbații,

    Chiar țărani cum sunt,

    Beau și-njură strașnic,

    Și se aia-n vânt.

    Timpul nu-i presează;

    Orele se scurg.

    Cu foame-ntre coapse,

    Nechează un murg.

    Viața-și scurge sensul,

    Mai mult stând pe loc.

    Cu vorbe, speranța

    Se tot umflă... Poc!

    Din bodega mică,

    Mare la cântar,

    Ies, pe brânci, sătenii,

    ”Săriți la muștar”.

    Îmbulzeala-i ține

    Drepți, pe cei mai mulți.

    Doi se iau la palme

    Și în dinți, ”făcuți”.

    Rânjetul, ca zâmbet,

    E ceva de vis.

    Cu pumnii în gură,

    N-au nimic de zis.

    Totul trece iute.

    -Cum? Numai atât?

    ”Gro măie” un unul,

    Din suavul gât.

    ”Munca” iar începe;

    Salahori sadea.

    Beau fără rușine

    Și fără perdea.

    Noaptea lin se lasă

    Cu ore târzii.

    Câțiva se mai mișcă,

    De chiar crezi că-s vii.

    În genunchi, pe stradă,

    Câte unul zace.

    El își vede ”omul”;

    Încă-l lasă-n pace...

  


  Tați ”înstrăinați”

  
    -un el-

  

  
    După ce vorbeau acasă,

    Unii se-ntorceau plângând;

    Pomeneau copii și mame,

    Și gemeau, din când în când.

  

  
    Soața nu era acasă,

    Dar fetița a răspuns.

    Tremura cuvântu-n glasul

    De iubire-adânc pătruns.

    A-ncercat să povestească...

    Lacrimi calde-au izbucnit.

    A tăcut minute bune,

    Cu un suflet istovit.

  

  
    Chinul ăsta, ne-ndoielnic,

    La torturi nu-i consemnat.

    Că se ”rupe”-n părinți totul,

    Lor le pasă... ”niciodat”.

    Să nu poți să-ți vezi micuții,

    Care știu că ești plecat

    Într-o țară-depărtată,

    Dus la muncă... e păcat.

    Când ”pedeapsa” pentru tată

    E extinsă și la ei,

    Nu e greu ca, și credința,

    Să se piardă-n Dumnezei.

    Că e ”El”, Alah, sau altul,

    Sfinți cu gânduri prea-curate,

    Ani și luni, zile și ore,

    Lor le par, ca blestemate.

    Pe un povârniș de jale,

    Nu chiar toți, destui, chiar mulți,

    Ca Sisifi, în sens de ”tată”,

    Cară prunci, în gând, ”desculți”.

    Sunt răniți crunt de cuvinte;

    Amintirile îi dor;

    Pozele-s cam șifonate;

    Când îi văd, renasc și mor.

  


  Tendința i.a

  
    M-am certat cu Jimmy, ca de obicei,

    Că voia să-și pună, în urechi, cercei.

    -E-o tendință simplă, ca să înțelegi.

    E însemnul celor pe care-i alegi.

    Nu știi că, respectul crește când îl pui?

    Pe so-ciala scară, ca om, vreau să sui.

    -Dacă vrei, poți unul, și în nas să-ți pui.

    Cu purcelul, frate, te faci în Ajun!

    -Da, dar mie nasul îmi e de folos,

    Nu să râme-n tină, ci de fin miros.

    -Deci, vrei doar urechea, să ți-o găurești,

    Ca să-arăți la lume, că-n belciug trăiești.

    -În belșug de bine, nu fi rău acum,

    Când pornesc, cu ”dreapta”, la-nceput de drum!

    -Cu ”drept”-ul din față:? Patru labe ai.

    Poți, cu dreptul spate, și în sluj să stai.

    -Le mișc pe-amândouă: stâng-drept-stâng-drept-stâng...

    Cam ”sună”-a paradă... da, dar nu mă plâng.

    -Deci, ”Drepți!”, la comandă, o să faci din greu,

    Și, în rând, cuminte, te-oi mișca mereu.

    -Cu vorbele tale, mă cam pui pe foc;

    Crezi că, libertate, n-o să ”pup” de loc?

    -Nu-ți face probleme, ce conteaz-un pai,

    Când, în ochi, bușteanul, nu îl simți, da-l ai.

    -Da, dar eu, cu lesa, nu prea mă împac;

    Să nu zic de zgarda, ce-mi pune ”capac”.

    -Ei! Mai vi pe-acasă; brusc, te-ai deșteptat.

    La așa gândire, nu m-am așteptat.

    -Deci, să nu-mi leg viața de un trai tihnit,

    Peste bot, când latru, să nu fiu pocnit.

    -Poți să-o faci, cu burta în gât, să trăiești,

    Și, peste cadavre, candid să pășești.

    -Îmi cam tai elanul; la mine nu ții.

    Chiar de nu ești câine, poți, mai bun, să fii.

    -Vrei să batem laba pentru împăcare?

    Bine-atunci, de mâine, tu-mi aduci mâncare.

    -Ce mă fac cu tine? Le-nțelegi pe dos.

    O să fac efortul, să-ți aduc un os.

    -Ăla nu-mi ajunge, sunt mai pofticios.

    Ca on ”om-de-lume”, fii mai ”furăcios”!

    -Vrei să-mi iau năravul și în lumea ta?

    Crezi că numai astfel, păpică-ți pot da?

    -Poți să-ți iei și ghiara, pentru-a sufoca;

    Nu uita și colțul, pentru-a apuca.

    -Păi, tu vrei, de toate, să îmi iau la voi.

    Cugetând mai bine, prea sunteți ca noi.

    -Da, dar doar în fapte; în cuvinte... sfinți.

    Bunătatea, Domnul, ne-a băgat-o-n minți.

    -Și-ați pus-o, pesemne, iute la păstrat,

    Ca să nu vă facă, capul rond, pătrat.

    -Io-te ironia! Nasul ți-l cam iei

    La purtare-acuma, și-om să fi, mai vrei.

    -Vreau egalitate: drept cu drept, corect.

    Să-ți răspund cu colții, când mă-”nțepi” direct.

    -Vorba ”mușcă”-n tine; eu doar o rostesc.

    Latr-o cât îți vine, și roade-o, firesc.

    -Te ”prostești” prea bine; nu că mi-ar păsa,

    Căci ai și o șansă, să rămâi așa.

    -Vreau să fiu ca tine; altă șansă n-am

    De vei face parte, ca mine, din ”neam”.

    -Nu-mi prea place, sincer, de umanu-n ham,

    Ce ”trage”, ”ca lumea”, numai pentru ban.

    -Iar nu-ți tace clanța; cocoș te cam dai.

    Roagă-te de minte! Domnu-ți dă, ce n-ai.

    -Mărunțești iar vorba, cu idei de ”soi”,

    Ce v-ații face însă, de-ați fi, ca noi, goi?

    -Nu haina ne face, ce suntem de fel;

    El, cu noi e-asemeni...

    -Sărmanul de El...

  


  Timp grăbit

  
    -salcie-n ”apus”-

  

  
    În umbra înserării,

    Ce zgomotul răpune,

    Când ard în flăcări nori,

    Iar Soarele apune,

    Lumina-și face cale,

    Spre case risipite

    Pe un crâmpei de vale,

    Cu sălcii-acum, cernite.

    De plâng, sau nu, știu poate

    Doar valurile sparte

    Pe rădăcini și cioate,

    Ce viața o ”desparte”.

    O salcie-și apleacă,

    Greu, trupu-n fier ”știrbit”,

    Silită să-și petreacă,

    Sfârșitu-n Timp grăbit.

    Își află-n glie tihna,

    Cu crengi plecate-n lac,

    Ce-n luciu își dau ”mâna”,

    Și gem ușor... sau tac.

    Pământul a hrănit-o

    Ani lungi, cu voia Lui;

    Și Cerul a dorit-o,

    Dar ea va fi a lui.

  


  Trai sub urban

  
    Pe strada umbrelor grăbite,

    Cu fapte putrede la colțuri,

    Tăcerea-ngenunchiată de cuvinte,

    Târa o Libertate-n lanțuri.

    Pe trotuare, verzi pocale,

    Cu-otrava scursă-n rădăcini,

    Întruchipau festinul zilei,

    Cu fructe moi, din mărăcini.

    Golașe, crengile uscate,

    Ca aminteau și de-un trecut,

    Dansau, cu smogul împreună,

    În cânt de lebădă, tăcut.

    Luminile, din becuri căzătoare,

    Sub cerul dus, stele păreau;

    O perspectivă-nbietoare,

    Pentru cei ce, ”nimic” cereau.

    În seara peticită de ferestre,

    Căscate-n ziduri de-”nchisori”,

    Ce se-ntindeau ca blocuri stafidite,

    Pe drumuri se scurgeau ”scursori”.

    Erau de fapte zdrențuite,

    Gândite altfel că vor fi,

    Dar și de dragoste, de teamă,

    De tot ce a umplut o zi.

    Rău-voitorii spun ”efecte”

    Al traiului cam sub uman,

    Ce-n sub urban își duce veacul,

    Postit, cu grijă, de sărman.

    De-ar fi doar unu-ar fi minune;

    Nici Diavolul nu strică-atât.

    Dar sunt prea mulți de ”fiecare”;

    Iau Viața-n piept... și mor... de gât.

  


  Trecător prin soartă

  
    -”Esența”-

  

  
    Pășești într-o viață

    Cu-n final pre-scris,

    Trecător prin soartă,

    Într-un fel, proscris.

    Calea se sfârșește

    Doar în sens de ”trai”;

    Dincolo-n Vecie,

    Nu există ”grai”.

    Din păcate, nimeni,

    Pragul, de-a trecut,

    N-a putut să facă,

    Pasul, și-n trecut.

    Dincolo-n ”uitare”,

    Oare câți vor fi?

    Și-or aduce-aminte

    Și de zori de zi?

    Oare frumusețea

    Nu se pierde-n ea,

    Dacă, fiecare,

    Vede doar ce vrea?

    Doar când e lumină

    Umbrele apar;

    Dispare contrastul

    În Lumină, doar.

    Binele, perpetuu,

    Cu un Rău uitat,

    E-o ”banalitate”?

    Greu de suportat?

    Fără lacrimi, Cerul,

    S-ar usca de dor.

    Dacă-aș fi ”Dincolo”,

    Aș dori să mor?

    Lumina eternă,

    Patima-ar orbi.

    Numa-n ”aprobare”,

    Singuri am vorbi?

    ”Rostogolul” vieții,

    Linie ar fi.

    Fără infinituri,

    Ce-ai putea dori?

    Fără de durere,

    Fără nici un țel,

    Ar ajunge omul,

    Doar un singur El?

    Ar începe, ”lumea”,

    Toți, a o crea,

    Și iar de puterea,

    Să facă ce vrea?

    Noi suntem aceia?

    Sau vom fi odat?

    Posedăm ”Esența”:

    ”Femeie...Bărbat”....

  


  Trepăduș cu ziua

  
    Cam ”prostit” de-un anturaj,

    care-l ”pupica” în bot,

    un ”A-Les” cu punga mare,

    s-a cam ”ușurat” de tot.

    Fără o lețcaie-două,

    după ce a dat, și-a dat,

    a ajuns ”milog cu acte”,

    angajat, pe bani, la Stat.

    N-avea funcția ”să ceară”,

    nici ”să ia”, ce nu făcea

    ca mic ”trepăduș cu ziua”,

    chiar de-o oră-n cap, muncea.

    Și-a dat seama că trăirea

    e-o corvoadă, când nu ai,

    și ești obligat, pe toate,

    bani, și bani, mereu să dai.

    ”Foamea” a făcut vreo lună,

    până l-au ”simțit” colegii,

    și l-au ”îmbuibat” cu ”falsuri”,

    cum e ”cool”, în umbra legii.

    Timpul trece, timpul vine,

    sacul mare-i, peticit;

    chir ministru-și zice-acuma,

    șef pe banul nemuncit.

    Doar îl vede cum se-adună,

    nu că e ”murdar”, ca totul,

    și nu-i simte nici ”mirosul”,

    prea grăbit să ”pună botul”.

  


  Umbra Nopții

  
    Zorii, străvezii, anemici,

    Scurmă-n zarea sumbră.

    Palide lumini, febrile,

    Se ivesc din umbră.

    Noaptea-ncrâncenată încă,

    Nu se dă învinsă.

    Vrea și ea să ”umble”-n ziuă,

    Nu să fie ”stinsă”.

    E-o obsesie, pe care

    O are de mică.

    Tremură, când se ”disipă”,

    Cuprinsă de frică.

    I s-a spus că-i toat-o umbră,

    Dar a cui, nu știe.

    Faptul că și crește-o face

    Să creadă că-i vie.

    Deseori, Focul îi joacă

    Renghiuri cu lumina,

    Și îi face umbre-n umbră,

    Fără-a ști pricina.

    El este un zeu temut;

    Sfârtecă-n tenebre.

    Varsă umbre vii, prelungi,

    Fine și superbe.

    Ce păcat că ea, în ziuă,

    Nu se poate-ntinde,

    Și, în horă, cu Lumina,

    Să se poată prinde.

  

  
    Zorii rup, câte puțin,

    Din cea care-i naște.

    Mâine ea va re-nvia,

    Doar e zi de Paște.

  


  Un abis în loc de zare

  
    Răscolesc cuvinte-ascunse,

    Căutând ceva cu sens.

    Scârțâie, nu cântă struna.

    Fumul amăgiri-i dens.

    Mă prefac, dar tot îmi pasă,

    De un timp sărit în gol.

    Grija pâinii nu mă lasă.

    Bietul peștișor din bol

    În lumina jinduită,

    De un boț de lumânare,

    Văd o lume-nebunită,

    Cu-n abis, în loc de zare.

    Despărțită-n timp, în vorbe

    Cu, și fără ascuns rost,

    Umbra fragedă, ca zorii,

    Mârâie că-o duce prost.

    Iluzorie, fațada

    Zugrăvită-n bine-viu,

    Mă blochează pentru-o clipă,

    Chiar uitând, ce sigur știu.

    Îmi revin din încântarea

    Ne-la-locul ei, oricum,

    Și-mi continui întrebarea,

    Ocolind un cap-de-drum.

  


  Undeva, aici

  
    -pe umeri goi-

  

  
    Cu privirea-oropsită,

    Căutam, cu ochii blânzi,

    Petecul de cer, pe care,

    Norii-o ”flendureau”, bolânzi.

    M-agățam de-o-nchipuire,

    Ca de viața de apoi,

    Și-o pictam în roș și verde,

    Sânge-n cer, frunză-n noroi.

    Ce conta, era doar clipa

    Când puteam să mă desprind,

    Și, în brațele-mi întinse,

    Tort Pământul să-l cuprind.

    Vijelia sugrumată,

    Mult prea des, în chinul meu,

    O-nsăilam pe o lumină

    De apus, sau apogeu.

    Firul fraged de speranță,

    Ferecat în tainic dor,

    Se zbătea, la Cer să iasă,

    Într-un ultim, și prim zbor.

    Drumul nu-l știa sărmanul;

    Tulburi nori îl înghițeau.

    Undeva, plângeau, triști codrii;

    Pentru cine, nu știau.

    Undeva, pierdut în lume,

    Într-un străveziu ”aici”,

    Un ”ceva”, sclipire oarbă,

    Împletea pleasna la bici.

    Nu era pentru colinde,

    Și nici pentru car cu boi;

    Era doar pentru păcate,

    Ca simbol, pe umeri goi.

  


  Vai de capul meu

  
    -o speranță ”sură”-

  

  
    M-am certat, din nou, cu capul;

    ”Căpos”, nu m-ascultă.

    M-am ”luat” atunci de minte;

    Se ”dădea” ocultă.

    Îl durea ceva și, tontul,

    Se plângea la minte.

    Ea-i ”dădea cu tifla”-n ”vorbe”,

    Ca sens, nu prea sfinte.

    Ca urmare, ”strofocat”,

    Le-am cerut să tacă.

    Ți-ai găsit, se ciondăneau,

    În necaz, să-mi facă.

    -Ia nu vreau să te tratez!

    I-am spus, într-o ”doară”.

    Să îl vezi cum s-a ”pornit”;

    ”Cârâia”, a cioară.

    Mintea-l tachina, că-i gol;

    Mult, bun-simț, nu are.

    Proastă, nu se prea gândea,

    Unde-i a ei ”stare”.

    -Singură te-ai ”măturtat”;

    Ești o simplă ”servă”.

    Ea și-a scos ”colții” la el,

    Chiar de nu se-observă.

    -O să fiu mai liniștit,

    Fără ”judecată”.

    -Ba robot o să devii,

    Ca o ”gură spartă”.

    Ba că una, ba că alta,

    S-au ”contrat” cu ”jind”.

    Din păcate, eu, ”stăpânul”,

    Sufeream ”gândind”.

    Căci, mă cam durea ”ideea”

    Ce, greu, se ”năștea”,

    Că, certându-mă cu tonții,

    ”Drama” mă ”păștea”:

    Sentimentele-mi ”iubite”,

    Ei nu le-ndrăgeau;

    Pasiuni devastatoare,

    Cert, îmi distrugeau.

    Ce-nduram, atunci, sărmanul,

    În fond, îi durea.

    Pacea, cu cedări, din partea-mi,

    Cam ”în ochi sărea”:

    Să rămân doar cu ”plăcerea”

    Celui mai ”deștept”?

    Cap, cu minte, și cu ”toane”,

    Chiar ”treaz”, să accept?

    De aș fi ”băut” mai treacă,

    Meargă, sau cum spuneți voi,

    Căci, când omu-și ”udă” mintea,

    Simte traiul, ”plin”, ”vâlvoi”.

    Chiar și când e ”slab”, la cuget,

    Sau ”sărac”, cu duhul, rău,

    Tot o duce-n fericire,

    Mult mai ”lux”, ca mine, zău.

    ”Binele” e-n ”cap-cu-minte”,

    Strâmb stând, bine judecând.

    Simți a ”dansului” plăcere,

    Doar privind, sau și ”jucând”?

    Rațiunea-n ”legi” e ”dreaptă”:

    Unu și cu unu-s doi.

    Dar cu ”una”?... Vai, se-”nvârte”,

    Totu-n ”funcție” de noi.

  

  
    În final, ne-am împăcat,

    Într-un fel de ”Fie!”

    Acceptam să îi ascult,

    Cât mi-e bine, mie.

    -Domnul a făcut un om,

    Din ”eu”, ”tu”, și ”tine”.

    Au ”sărit în sus”, normal:

    -Invers, ”sună” bine.

    Să accept, nu-mi prea ”venea”:

    Ei supremi, eu ”restul”.

    Am cam înghițit în sec,

    Ferm, s-o ”fac pe prostul”.

    Eu, în sinea mea gândeam:

    ”Cât o să îi ție?...”

    Viața asta e un moft;

    ”Dincolo”-o Vecie.

    Nu știu cum, și nici de ce,

    Ne-am ”trezit”, nu-n fine,

    Strâns ”legați” de-un ”nou-născut”:

    Conștiința-n sine.

    Ne-am pierdut, cred, ca ”umani”,

    Libertatea ”pură”,

    Și slujim, convinși, sau nu,

    O ”Speranță” ”sură”.

  


  ”Vântosul” sfârșitului de toamnă

  
    Vaietul sinistru-ncepe;

    Vântu-și face, ”de cap,. iar.

    amețit, se-nvârte-ntr-una,

    ca o cioară pe un par.

    Calm, i-am spus, s-o ”ia mai moale”,

    că e lung, ”ne isprăvit”,

    dar, a presupus, ”ne totul”,

    că-n ”esență” l-am ”lovit”.

    Îi ziceam că n-are ”cap-ăt”,

    și că mintea-ar fi în el;

    m-a-”mproșcat” cu frunze moarte,

    și cu ”aere” la fel.

    A crezut că-l iau la ”pasă”,

    sau, oricum, ”peste picior”.

    M-a fentat cu-o răbufnire,

    și-a dat, jos, un vechi ulcior.

    ”Cioburile-aduc norocul”,

    m-am gândit, dar nu i-am spus,

    dar i-am reproșat, cu ”sete”,

    că-i, cu ce nu are, ”dus”.

    Cred c-a priceput și sensul,

    ce, în minte-l ascundeam.

    ”Șifonat”, cu Vijelia,

    m-a ”pocnit”, de prost vedeam.

    Cam scrâșnind din dinți, cu praful

    înghițit doar nițeluș,

    iar i-am ”terfelit” trufia,

    făcându-l ”mic trepăduș”.

    L-a durut în ”depărtarea”,

    ce, oricum, nu se zărea,

    și-nhăitat cu prea-”simțita”,

    ce, ”a dracului” părea,

    m-a convins, să-mi văd de ”iarnă”,

    ca uman ”rațional”,

    și s-adun crengile rupte...

    foc să fac, ocazional.

  


  Vârf de brad

  
    Întrt-o lume-”ncremenită”,

    Geme-un pui de brad ciuntit;

    Frații îl privesc cu milă,

    Rupt, cum tremură smerit.

    Nu contează cine, cum,

    Vârful lui, spre Cer pornit,

    I l-a smuls, cu ură, sau

    L-a tăiat, pentru venit.

    Vaietul, lugubru-n noapte,

    Se-auzea ca din cavou.

    Luna, vinovată parcă,

    Se pierdea în pal halou.

    Ea, cu sufletu-i de aur,

    Sau de-argint, oricum, curat,

    N-a putut nimic să facă,

    Când, un om, vârfu-a furat.

    Lacrimi, franjuri de lumină,

    Tremră pe chipul ei.

    Brazii, cu rășină-n taină,

    Tămâiază Dumnezei.

    Răstignite, crengi întinse,

    Spre un viitor pocit,

    Se apleacă, întristate,

    Spre pământ, pentru bocit.

    Cerul, rușinat și palid,

    Pare nelalocul lui.

    Nu e mândru când, cu sila,

    Lâng-un vârf de brad îl pui.

    E Crăciun, și-un brad, în casă,

    Plin cu ”mult” ce nu-i priește,

    E-admirat de multă lume;

    Fericirea n-o trăiește.

  


  Versuri dezlânate

  
    Urlă vântul, urlă timpul,

    Urlă-un câine-nlănțuit.

    Gândul, supărat pe vorbe,

    E, de viață, amăgit.

  

  
    Versuri dezlânate,

    Se hlizesc în minte;

    Parcă-i fac în ciudă,

    Inimii, ce simte.

    Nu se lasă scoase;

    ”Duse”, nici atât;

    Transformarea-n vorbe,

    E cu ”stat în gât”.

    Țin, ca să exprime,

    Doar ce ele vor;

    N-au o formă clară

    Și, de-aceea, dor.

    Logica le face

    Să se ”rățoiască”;

    Nu vor, în ”mocirlă”,

    Ca noi, să trăiască.

    Au concepte clare,

    Chiar de libertate;

    Nu-i ceva în sine,

    Ci legat de fapte.

    Le place-n lumina

    Ne-mblânzitei slove;

    Acceptă cuvântul,

    Dar nu-n vorbe ”cave”.

    Se adună-n hore,

    De sensuri atrase;

    Joacă-n ritm, și rimă,

    Cu plăceri, sfioase.

    Sentimentul crește

    În vâltori nestinse;

    Sufletul atinge

    Limite proscrise.

    Îi accept trăirea

    Și intimitatea;

    Nu-l lezez cu gândul,

    Sau realitatea.

    Nu-l ucid cu pana

    Literei uscate;

    Fac o plecăciune...

    Mă retrag de-oparte.

  


  Vine vrmea

  
    Amintirile se pierd

    Într-o tulburie ceață.

    Niciodată , mult prea mult,

    N-am cerut la viață.

    Anii au trecut, și visul

    De a fi ceva, s-a stins.

    M-am lăsat târât de soartă,

    Și în hora ei m-am prins.

    Pașii, i-am făcut adesea,

    După alții, cam la fel.

    Muzică era comanda

    De a nu greșii de fel.

    Tropăind printre cuvinte,

    După o idee-foc,

    Am pierdut ore și zile,

    Rătăcind din loc în loc.

    Mai târziu, nevinovată,

    Lumea mi-a zâmbit duios:

    -Ești ca noi, nu te mai teme!

    Fii mai dur! Ești prea milos!

    Uneori am zis: ”Așa e”!

    Dar s-o fac, nu am putut.

    Pentru doi copii și-o soață,

    Am răbdat și am tăcut.

    Astăzi, timpul nu mai curge

    Ca torentul după ploi.

    Clipa trece-n suferință,

    Și-o privesc cu chii goi.

    Vine vremea pentru toate;

    Și de bine și de rău.

    Oamenii se ”sting în parte”,

    Pe un drum ce duce-n hău.

    În cucernică uitare,

    De ce-a fost și nu mai știu,

    Mă strecor printre cuvinte,

    Și mă cred tot om, chiar viu.

  


  Viștea Mare, Moldoveanu

  
    -capăt de drum-

  

  
    Mi-e dor de ani-n care

    Prin munți tot ”rătăceam”,

    Când, numai frumusețe,

    La viață, doar ceream.

    Mi-e ”sete” de izvorul,

    Din stâncă-abia sărit,

    Ce-n zâmbet feciorelnic,

    Cu flori s-a-mpodobit.

    Mi-e dor să ”stau de vorbă”,

    La suflet preschimbat,

    Cu liniștea stăbună,

    Ce codrii-a-ncoronat.

  

  
    Spre creastă, pasu-n dorul

    Sublimului se ”stinge”,

    Și amintirea ”arde”,

    Și plouă-n suflet, ninge.

    Privirea mi se-neacă

    În norii scurși pe jos,

    Pe care, Moldoveanu,

    La gât, i-a pus, fălos.

    Pe Viștea, cărăruia,

    Ca șarpele se zbate.

    Un trup chircit... și-o pară...

    A fost furtună-n noapte.

    Pe trupul fără viață,

    Doar roua plânge-n scrum.

    Un trăsnet, neprieten,

    A scris: ”Capăt de drum!”

  


  Vorbesc cu voi

  
    -în mod firesc-

  

  
    -Opriți-vă din ”lătrătură”!...

    Vorbeam cu câinii, nu cu voi.

    -Sunteți răi demoni, plini de ură!...

    Acum vorbesc, ”pornit”, cu voi.

    Căci ”vindeți” zilele la pruncii

    Ce, nenăscuți, nici nu vorbesc,

    Și-urlați ca lupii-n haina legii...

    Și, nu de câini haini, vorbesc.

    Aveți în grijă și sărmanii,

    Și-n moarte, simplu, îi scăpați,

    Iar peștii cei tăcuți, în ape,

    Cu mare pompă-i înecați.

    Greșesc, când vreau ca să asemăn,

    Un câine, cu oameni ne buni,

    Căci voi, și-n aer, vreți a face,

    Morminte, pentru noi străbuni.

    Lătrați în haită, în pustiuri

    De sentimente și iubiri,

    Și tot ieșiți, la drumul mare,

    Ca hoți netrebnici, de ”trăiri”.

    Din case faceți catacombe,

    Cu Cerul pur uitat de mult,

    Și smulgeți carnea de pe oase...

    Vorbesc de câini?... Nu, pofta cult.

    Cu lumea, de-a spânzurătoarea,

    Cu lațu-n mână vă jucați,

    Și-uitând perceptele morale,

    Obrazul fin, vi-l tot stricați.

    Aș vrea, de câini fideli ca oameni,

    Dar și de lanțuri, să vorbesc,

    De cei ce-n pofte ne ”sătule”,

    La Libertate jinduiesc.

    Dar nu am cum s-arăt o Cale,

    Și ”orbilor” ce ”prăduiesc”,

    O viață, scuturată-n floare,

    Ce nu rodește-n prunci, firesc.

  


  Zborul ultimului pas

  
    Cu mintea ”dusă după fluturi”,

    Profund gândesc, cu ce mai am,

    La viitorul ce ne-așteaptă,

    La spinii lungi, crescuți pe ram.

    Nu-i de mirare că, țepușa

    Nevoilor a prins pe trai.

    Ciulinii-au căptușit și limba,

    Ce-i zice, printre neamuri, grai.

    Când e ”de lemn”, o vorbă sună

    Ca toaca nădușită-n vânt,

    Ce bate-n ritm, bate nebună,

    Prohodul veșnicului cânt.

    În vaiet lung, suspină codrul,

    Lovit de ”dangătul de fum”,

    O ”limbă” ce împroașcă Cerul,

    Ajuns și el, la ”cap de drum”.

    Cuvântul seacă-n sens iubirea,

    Și arde litera din El;

    Pustiu e Raiul amăgirii noastre,

    Dar, cel puțin, murim la fel.

    Târziu, când sunetul adoarme,

    În foșnetul mărunt de glas,

    Lumina-și face penitența.

    Și stinge-n zbor, un ultim pas.

  


  Zmeu ”înlănțuit”

  
    Pe o margine de drum,

    Unii spun de Viață,

    Se-nălța un jalnic zmeu,

    Într-un cap de ață.

    De pământ legat ca cel,

    De glie e prins,

    Se zbătea, să urce sus,

    La un Cer cam ”stins”.

    Cineva, pe el, sperând,

    Ieri, scrise-se-o rugă,

    Așteptând, cred, milă doar,

    Nu miere, să curgă.

    El ținea zmeul în ”frâu”,

    Ne-dorind să-l piardă,

    Căci știa că, Libertatea,

    Poate să îl ”ardă”.

    Zmeul nu-l înțelegea,

    Ca nici omul, legea.

    Se simțea înlănțuit,

    Și-ncordat, trăgea.

    Poate unul, poate altul,

    Poate, împreună,

    Au căzut de-acord că, Viața,

    Liberă-i mai bună.

  

  
    Undeva, în vânt și ploaie,

    Se zbătea un zmeu, căzând.

    Într-o casă, cu prieteni,

    Se-auzea, alt om, râzând.

    Unul râde, altul plânge;

    Sensul libertăți-i ”larg”.

    Cel de-”nlănțuit”, desigur,

    O ține, dincolo-n ”prag”...

